
Et  inspirerende  budskab 


Nadveren 

Før  vi  tager  del  i  nadveren,  bør 
vi  sikre  os,  at  vi  gør  det  af  et  rent 
hjerte,  at  vore  hænder  er  rene; 
vi  bør  kunne  sige  os  fri  for  had 
mod  vore  medmennesker;  vi  bør 
være  i  harmoni  med  dem;  og  i 
vore  hjerter  bør  der  brænde  et 
ønske  om  at  gøre  vor  Faders  vilje 
og  om  at  holde  alle  hans  bud. 
Hvis  vi  gør  dette,  vil  vor  deltagel- 
se i  nadveren  være  til  velsignelse 
for  os,  ligesom  det  vil  forny  vor 
åndelige  styrke. 

Præsident  George  Albert  Smith 
Født  den  4.  april  1870  —  død  den 
4.  april  1951. 
Kirkens  8.  præsident 

„Du  skal 
takke  Herren, 

din  Gud, 

for  alting" 


(L&P.59:7) 


VED  MARION  G.  ROMNEY 

2.  rådgiver  i  Det  første  Præsidentskab 


Taknemmelighed  er  blevet  define- 

-  et  fra  Emma,  et  fra  Don  C(arlos) 
de  goder,  vi  har  modtaget."  Tak- 
nemmelighed er  det,  der  præger 
en  ædel  sjæl. 

„Cicero  kalder  taknemmelighed 
for  moderen  til  alle  dyder,  alle 
pligters  overhoved.  Ja,  det  er  et 
ord,  der  omtrent  er  synonymt  med 
ordet  „god"  eller  „godt",  idet  dis- 
se to  ting  er  uadskilleligt  forbun- 
det i  et  menneske.  —  Bate"  (The 
New  Dictionary  of  Thoughts,  1861- 
udg.  side  246) 

Der  er  de  „store"  sjæle,  der  er 
dybt  taknemmelige  for  selv  gan- 
ske beskedne  tjenester  og  goder. 
Læg  mærke  til,  hvordan  profeten 
Joseph  Smith  reagerede  på  nogle 
breve,  som  han  modtog,  mens  han 
opholdt  sig  i  Liberty-fængslet. 
„Vi  modtog  nogle  breve  i  går  aftes 

—  fra  Emma,  et  fra  Don  C(arlos) 
Smith  og  et  fra  biskop  Edward 
Partridge  -  de  var  alle  fulde  af 
trøstende  ord.  Vi  følte  os  meget 
taknemmelige,  da  vi  læste  deres 
indhold.  Det  var  længe  siden,  vi 
havde  hørt  noget  nyt;  men  da  vi 
læste  de  breve,  var  deres  indhold 
for  vore  sjæle,  hvad  en  kølig  brise 
er  for  ens  legeme  midt  i  dagens 
hede,  men  vor  glæde  var  blandet 
med  sorg  på  grund  af  de  forurette- 
de helliges  lidelser.  Og  det  er  u- 
nødvendigt  at  sige  til  jer,  at  vore 


hjerter  var  fyldt  med  sympati  og 
vore  øjne  fyldtes  med  tårer;  men 
de,  der  ikke  har  prøvet  at  sidde 
fængslet  uden  grund,  kan  umuligt 
vide,  hvor  meget  det  betyder  at 
høre  fra  sine  venner;  et  eneste  be- 
vis på  venskab  ligegyldigt  hvorfra, 
vækker  og  levendegør  alle  ens 
følelser;  det  får  en  til  i  et  nu  at 
huske  alt,  hvad  der  er  sket;  til  at 
gribe  nuet  i  et  glimt;  til  med  for- 
nyet mod  at  række  ud  mod  frem- 
tiden; til  at  bevæge  sindet  både 
frem  og  tilbage  i  tiden,  fra  det  ene 
til  det  andet,  indtil  omsider  alle 
fjendtlige  følelser,  alt  had  og  ond- 
sindethed,  alle  gamle  uoverens- 
stemmelser og  misforståelser  er 
lagt  øde  af  et  sejrende  håb." 
(Documentary  History  of  the 
Church,  bind  3,  side  293) 
Vi  bør  være  taknemmelige  og  ud- 
trykke vor  påskønnelse  for  alle  de 
goder,  vi  modtager  —  og  sig  ikke, 
at  vi  ikke  modtager  mange.  Men 
den,  vi  først  og  fremmest  bør  tak- 
ke, er  vor  himmelske  Fader,  og 
hans  Søn,  Jesus  Kristus,  vor  Herre 
og  Frelser. 

„Kend,  at  Herren  er  Gud! . . . 
„Gå  ind  i  hans  porte  med  takke- 
sang,  med  lovsange  ind  i  hans  for- 
gårde, tak  ham  og  lov  hans  navn!" 
(Salm.  100:3-4) 

„Mine    elskede    brødre,"    sagde 
Amulek  til  zoramitterne,  „jeg  øn- 

sker  nu  ...  (at  I  skal)  tilbede  Gud, 
...  og  at  I  daglig  skal  leve  i  tak- 
sigelse for  den  store  nåde  og  vel- 
signelse, som  han  skænker  jer." 
(Al.  34:37-38) 

„  . . .  hvor  meget  burde  I  . . .  ikke 
takke  jeres  himmelske  Konge!" 
sagde  kong  Benjamin  til  sine  brø- 
dre. 

„  . . .  I  ville  yde  al  den  tak  og  pris, 
som  I  formår  med  hele  jeres  sjæl, 
til  den  Gud,  som  har  skabt  jer.  og 
som  har  bevaret  jer  og  skænket 
jer  glæde  og  givet  jer  lov  til  at  leve 
i  fred  med  hinanden  ..."  (Mosiah 
2:19-20) 

Vi  skylder  den  Herre  Jesus  uende- 
lig megen  taknemmelighed;  for 
han  købte  os  fri  ved  sit  offer.  Det 
er  umuligt  for  os,  dødelige  og  sva- 
ge, som  vi  er,  fuldtud  at  forstå, 
hvor  meget  han  led  på  korset,  for 
at  vinde  sejren  over  døden  for  os. 
Endnu  mindre  forstår  vi,  hvor  han 
led  i  Getsemane  Have,  for  at  vi 
kunne  opnå  tilgivelse  for  vore  syn- 
der, hvilket  der  for  at  sige  det  med 
hans  egne  ord:  „gjorde,  at  selv 
jeg,  Gud,  den  største  af  alle,  skæl- 
vede af  smerte  og  blødte  fra  hver 
pore  og  led  både  på  legeme  og 
sjæl  og  ønskede,  at  jeg  ikke  skulle 
drikke  den  bitre  kalk."  (L  &  P.  19: 
18).  Og  endnu  mindre  kan  vi  forstå 
de  lidelser,  som  han  måtte  udhol- 
de, for  at  retfærdighed  skulle  ske 


fyldest,  og  for  at  bane  vejen  til,  at 
vi  gennem  tro  på  ham  og  gennem 
omvendelse  kan  blive  tilgivet  vore 
overtrædelser. 

Ingen  af  os  kunne  have  udholdt 
disse  lidelser.  Intet  dødeligt  men- 
neske, ej  heller  noget  antal  men- 
nesker tilsammen  kunne  have  ud- 
holdt det. 

„Ved  dette  offer  løste  han 
os  fri  fra  syndens  bånd. 
Mod  himlens  porte  lede  kan 
han  os  med  kærlig  hånd." 
(Den  blå  sangbog,  153:  „Et  grøn- 
klædt højdedrag") 
Alle,   der  forstår  hvad   Frelseren 
gjorde  for  os,  må  naturligvis  elske 
ham  og  virkelig  ønske  at  vise  sin 
taknemmelighed  og  påskønnelse. 
I  det  59.  afsnit  af  Lære  og  Pagter 
beskriver  Herren  i  en  åbenbaring, 
hvordan  vi  bedst  gør  dette. 
Den  omtalte  åbenbaring  blev  mod- 
taget af  profeten  Joseph  Smith  i 
Independence,    Missouri,   den   7. 
august  1831.  De  hellige  var  lige 
begyndt  at  samles  i  Zion.  Jorden 
var  blevet  indviet,  og  det  var  ble- 
vet bestemt,  hvor  templet  skulle 
bygges. 

Herren  begyndte  åbenbaringen  på 
følgende  måde: 

„  . . .  salige  ...  er  de,  som  er  kom- 
met til  dette  land  alene  for  min 
æres  skyld  . . . 
„Ja,  salige  er  de,  hvis  fødder  står 


i  Zions  land,  og  som  har  adlydt  mit 
evangelium;  thi  de  skal  som  be- 
lønning modtage  jordens  gode 
ting,  som  den  skal  frembringe  med 
hele  sin  kraft. 

„Men  de  skal  også  krones  med 
velsignelser  fra  oven  og  med  man- 
ge befalinger  og  med  åbenbarin- 
ger til  sin  tid.  Dette  skal  de  få,  som 
er  trofaste  og  nidkære  for  mig. 
„Derfor  giver  jeg  dem  en  befaling 
og  siger  således:  Du  skal  elske 
Herren  med  hele  dit  hjerte  og  ned 
hele  din  sjæl  og  med  hele  dit  sind, 
og  du  skal  tjene  ham  i  Jesu  Kristi 
navn. 

„Du  skal  elske  din  næste  som  dig 
selv.  Du  skal  ikke  stjæle,  ej  heller 
bedrive  hor,  ej  heller  slå  ihjel  eller 
gøre  noget  sådant."  (L.  &  P.  59:1, 
3-6) 

Herren  tilføjede  denne  artikels 
titel  som  et  påbud:  „Du  skal  takke 
Herren,  din  Gud,  for  alting"  (L  &  P. 
59:7) 

Derpå  fulgte  to  befalinger.  Ved  at 
holde  dem  kunne  de  hellige  vise 
deres  taknemmelighed  på  en  må- 
de,  der   behagede  Gud   Herren; 
ligesom  vi  også  bør  gøre  det. 
Disse  befalinger  lyder: 
„Du  skal  bringe  Herren,  din  Gud, 
et  offer  i  retfærdighed,  nemlig  et 
sønderknust  hjerte  og  en  angergi- 
ven ånd." 
Og  det  andet  lyder:  „  . . .  for  at  du 

kan  holde  dig  fuldstændig  uplettet 
af  verden  skal  du  gå  til  bedehuset 
og  ofre  dine  sakramenter  på  min 
hellige  dag. 

„Thi  sandelig,  dette  er  en  dag,  der 
er  bestemt  for  dig  til  hvile  fra  dit 
arbejde  og  tilegne  den  allerhøje- 
ste din  andagt. 

„Dog  skal  du  altid  afgive  dine  løf- 
ter i  retfærdighed,  hver  dag  og  al- 
tid. 

„Men  kom  i  hu,  at  på  denne  Her- 
rens dag  skal  du  ofre  dine  gaver 
og  sakramenter  til  den  Allerhøje- 
ste og  bekende  dine  synder  for 
dine  brødre  og  for  Herren. 
„Og  på  denne  dag  skal  du  ikke 
gøre  andet  end  tilberede  din  mad 


i  hjertets  oprigtighed,  så  din  faste 
må  være  fuldkommen,  eller  med 
andre  ord,  at  din  glæde  må  være 
fuldkommen. 

„Sandelig,  dette  er  faste  og  bøn, 
eller  med  andre  ord  glæde  og 
bøn. 

„Og  om  I  gør  dette  med  taksigelse 
og  med  glade  hjerter  og  åsyn  . . . 
„sandelig  siger  jer,  at  om  I  gør  det- 
te,  skal   jordens   fylde   være  je- 
res. . . . 

„Og  det  har  behaget  Gud  at  give 
alt  dette  til  menneskene; . . . 
„Og  i  intet  fortørner  mennesket 
Gud  mere,  og  mod  ingen  er  hans 
vrede  blusset  op  i  større  grad  end 
mod   dem,   der   ikke   anerkender 


hans  hånd  i  alle  ting,  og  som  ikke 
adlyder  hans  befalinger. 
„  . . .  lær,  at  den,  der  gør  retfærdig- 
heds gerninger,  skal  få  sin  løn, 
nemlig  fred  i  denne  verden  og 
evigt  liv  i  den  tilkommende."  (L.  & 
P.  59:8-16,  20-23) 

Hvis  vi  har  øren  at  høre  med,  og 
hvis  vi  elsker  Herren,  så  vil  vi  lytte 
til  disse  befalinger  og  takke  Her- 
ren vor  Gud  ved  at  leve  efter  dem 
på  den  måde,  han  har  beskrevet. 
Han  har  sagt: 

„Dersom  du  elsker  mig,  skal  du 
tjene  mig  og  holde  alle  mine  bud." 
(L&P.  42:29) 


O 


Jetro 

belærer 

Moses 


Næste  morgen  tog  Moses  sæde  for  at  holde  ret  for  folket,  og  folket  stod  omkring  Moses 
fra  morgen  til  aften.  Men  da  Moses'  svigerfader  så  alt  det  arbejde,  han  havde  med 
folket,  sagde  han:  „Hvad  er  dog  det  for  et  arbejde,  du  har  med  folket?  Hvorfor  sidder 
du  alene  til  doms,  medens  alt  folket  står  omkring  dig  fra  morgen  til  aften?"  Moses 
svarede  sin  svigerfader:  „Jo,  folket  kommer  til  mig  for  at  rådspørge  Gud;  når  de  har 
en  retsag,  kommer  de  til  mig,  og  jeg  dømmer  parterne  imellem  og  kundgør  dem  Guds 
anordninger  og  love." 

Da  sagde  Moses'  svigerfader  til  ham:  „Det  er  ikke  klogt,  som  du  bærer  dig  ad  med 
det.  På  den  måde  bliver  jo  både  du  selv  og  folket  der  omkring  dig  ganske  udmattet, 
thi  det  arbejde  er  dig  for  anstrengende,  du  kan  ikke  overkomme  det  alene.  Læg  dig  nu 
på  sinde,  hvad  jeg  siger;  jeg  vil  give  dig  et  råd,  og  Gud  skal  være  med  dig:  Du  skal 
selv  træde  frem  for  Gud  på  folkets  vegne  og  forelægge  Gud  de  forefaldende  sager; 
og  du  skal  indskærpe  dem  anordningerne  og  lovene  og  lære  dem  den  vej,  de  skal 
vandre,  og  hvad  de  har  at  gøre.  Men  du  skal  af  hele  folket  udvælge  dig  dygtige  mænd, 
som  frygter  Gud,  mænd,  som  er  til  at  lide  på  og  hader  uretfærdig  vinding,  og  dem  skal 
du  sætte  over  dem  som  forstandere,  nogle  over  tusinde,  andre  over  hundrede,  andre 
over  halvtredsindstyve,  andre  over  ti;  lad  dem  til  stadighed  holde  ret  for  folket.  Alle 
vigtigere  sager  skal  de  forebringe  dig,  men  alle  mindre  sager  skal  de  selv  afgøre.  Let 
dig  således  arbejdet  og  lad  dem  komme  til  at  bære  byrden  med  dig.  Dersom  du  handler 
således,  og  Gud  vil  det  så,  kan  du  holde  ud,  og  alt  folket  der  kan  gå  tilfreds  hjem." 
Moses  fulgte  sin  svigerfaders  råd  og  gjorde  alt,  hvad  han  foreslog.  Og  Moses  udvalgte 
dygtige  mænd  af  hele  Israel  og  gjorde  dem  til  øverster  over  folket,  til  forstandere,  nogle 
over  tusinde,  andre  hundrede,  andre  over  halvtredsindstyve,  andre  over  ti. 
De  holdt  derpå  til  stadighed  ret  for  folket;  de  vanskelige  sager  forebragte  de  Moses, 
men  alle  mindre  sager  afgjorde  de  selv.  Derpå  tog  Moses  afsked  med  sin  svigerfader, 
og  denne  begav  sig  til  sit  land. 

2.  Mosebog,  18:13-27 

En  oversigt  over  Historien 


fra 


moses 


fil 


IIlHhHKUHS 


AF  ERWARD  J.  BRADT 
Fra  instituttet  for  seminarer  og  religions- 
undervisning 


Hvad  er  Det  gamle  Testamente,  og 
hvad  indeholder  det?  Kan  en  beret- 
ning om  ting,  der  er  sket  for  så  læn- 
ge siden,  være  af  nogen  værdi  for  os 
i  dag?  Hvad  er  dets  indhold  værd 
for  sidste  dages  hellige  i  dag?  For 
mange  er  alene  bogens  store  tykkel- 
se en  uoverstigelig  hindring.  De  be- 
synderlige navne,  love  og  skikke  sy- 
nes at  understøtte  det,  man  har  hørt 
om,  at  bogen  er  vanskelig  at  kapere. 
For  andre  virker  det  store  antal  bø- 
ger, den  indeholder,  meget  forvir- 
rende. 

Men  set  i  det  rette  perspektiv  er  Det 
gamle  Testamente  en  meget  værdi- 
fuld skriftsamling.  Man  har  her  en 
oversigt  over  Guds  pagts  folks 
historie,  lige  fra  skabelsen  ned  til  ti- 
den lige  før  Kristi  komme  i  tidernes 
midte.  Den  indeholder  ikke  en  detal- 
jeret gengivelse  af  historiske  data, 
men  i  stedet  er  de  et  vidne  om,  at 
Gud  holder  øje  med  menneskehe- 
dens skæbne,  ligesom  de  fortæller 
om  de  mest  betydningsfulde  begi- 
venheder i  Israels  hus'  historie.  For- 
målet med  optegnelserne  er  at  beva- 
re de  fortællinger,  vidnesbyrd  og 
profetier,  som  lærer  os  evangeliets 
og  dets  pagters  principper  og  sand- 
heder. 

Det  gamle  Testamente  behandler 
fem  store  uddelinger  eller  åbenbar 
rings-  og  pagtsperioder.  Adams, 
Enoks,  Noas  og  Abrahams  uddelin- 


ger gengives  i  en  forkortet  udgave, 
og  kun  visse  vigtige  begivenheder 
medtages.  Disse  uddelinger  står  alle 
beskrevet  i  1.  Mosebog,  i  hvilken 
over  80  %  af  siderne  omhandler 
Abrahams  uddeling  og  oprettelsen 
af  pagten  med  Israels  folk. 

Mere  end  90  %  af  de  resterende 
20  %  af  Det  gamle  Testamente  be- 
står af  en  detaljeret  beretning  om 
den  femte  evangelieperiode,  Mose 
uddeling.  Denne  uddeling  begynder 
med  at  Israels  børn  er  i  trældom  i 
Egypten  og  slutter  med  Judas  folk, 
der  lever  i  det  forjættede  land,  men 
som  vassalstat  til  Persien.  Rent  hi- 
storisk kan  denne  del  af  beretningen 
opdeles  i  ni  hovedperioder,  som  alle 
hver  for  sig  indeholder  .en  del  af  Det 
gamle  Testamentes  historie. 
Først  er  der  Mose  tid.  Beretningen 
begynder  med  en  kort  skildring 
af  Mose  tidlige  liv.  Fra  2.  Mosebog  til 
og  med  5.  Mosebog  fortælles  om  Is- 
raels børn  prøvelser  og  velsignelser, 
deres  lydighed  og  deres  ulydighed, 
om  tiden,  hvor  de  opholdt  sig  i  Egyp- 
ten, indtil  de  endelig  forbereder  sig 
til  at  gå  ind  i  det  forjættede  land.  Mo- 
ses, Aaron,  Miriam,  Jetro  og  Josua 
er  hovedpersoner  i  denne  periode, 
der  varer  120  år. 

Det  meste  af  fortællingen  dækker 
kun  omkring  4  år  af  dette  tidsrum  i 
detaljer,  men  de  åbenbarede  pagter, 
befalinger  og  ordinanser  omtales   i 


fuld  udstrækning.  Herren  nærer  altid 
tålmodig  omsorg  for  sine  børn.  Han 
ønsker  kun  at  give  dem  sit  riges  vel- 
signelser i  henhold  til  deres  lydig- 
hed mod  ham  og  hans  profeter;  det- 
te ses  tydeligt  af  skrifterne  fra  denne 
tid. 

Derefter  følger  den  tid,  hvor  Kan- 
aan indtages,  som  det  kort  står  be- 
skrevet i  Josuabogen.  Denne  perio- 
de varer  over  år,  i  løbet  af  hvilke 
Josua  mirakuløst  får  Israel  over  Jor- 
dan-floden og  efterhånden  under- 
lægger sig  landet,  som  er  Israels 
stammers  retmæssige  arv.  Men  da 
denne  periode  er  ved  at  være  til  en- 
de, bliver  Israel,  på  grund  af  dets  vil- 
lighed til  at  indgå  kompromisser  og 
det,  at  de  kun  delvis  lever  i  overens- 
stemmelse med  Herrens  bud,  ført  til 
frafald. 

Den  tredie  periode  er  dommertiden, 
og  den  gengives  i  forkortet  form  i 
Dommerbogen.  I  denne  periode,  der 
varede  i  mange  årtier,  lod  israelitter- 
ne sig  afskære  fra  Herren  ved  deres 
ulydighed  i  det  forjættede  land,  idet 
de  var  uafhængige  af  alle  andre  fol- 
keslag. (Dom.  2:20-23)  Der  var  ingen 
profet  eller  konge,  og  „enhver  gjor- 
de, hvad  han  fandt  for  godt."  (Dom. 
17:6) 

I  denne  periode,  og  efterhånden 
som  begivenhederne  gjorde  det 
nødvendigt  og  folket  havde  behov 
derfor,  kaldte  Herren  dommere  til  at 

dømme  i  sager,  som  opstod  i  stam- 
merne. Andre  trådte  selv  frem  for  at 
tiltage  sig  retten  til  at  dømme  blandt 
folkene,  for  at  få  magt  og  for  deres 
egen  vindings  skyld.  Nogle  var  lede- 
re i  deres  stamme;  andre  var  ledere 
for  en  hel  egn,  hvor  der  levede  flere 
stammer. 

Af  de  femten  dommere,  der  næv- 
nes, fortælles  der  kun  nærmere  om 
de  otte,  og  det  er  endda  ikke  særlig 
detaljeret.  Debora  og  Gideon  er  ek- 
sempler på  retfærdige  mennesker, 
der  blev  kaldet  til  at  tjene  deres 
folk.  Men  historien  om  Abimelek  be- 
retter om  ondskab  og  magtsyge. 
Samsons  historie  handler  om  en 
mand,  hvis  liv  var  viet  Herren,  men 
alligevel  lykkedes  det  ham  ikke  ret- 
færdigt at  bruge  alle  de  muligheder, 
han  fik.  Indenfor  dette  tidsrum  fore- 
gik også  Ruts  historie.  Hun,  som  var 
moabitinde,  men  var  kommet  til  den 
sande  tro,  og  som  blev  bedstemoder 
til  David  på  fædrenes  side,  kan 
blandt  sine  direkte  efterkommere 
tælle  Jesus  Kristus. 
Dommertiden  slutter  i  de  første  ka- 
pitler af  1.  Samuelsbog  med  beret- 
ningen om  præsten  og  dommeren 
Eli,  og  med  at  Samuel  bliver  præst, 
dommer  og  profet  for  hele  Israel. 
Folket  var  villigt  til  at  akceptere 
Guds  rige  i  overensstemmelse  med 
et  guddommeligt  mønster.  De  for- 
nægtede denne  profet,  som  de  havde 
så  hårdt  brug  for  og  søgte  sig  en 
konge  efter  de  verdslige  nationers 
mønster. 

Resten  af  1.  Samuelsbog  fortæller 
om  den  fjerde  periode  af  Moses  ud- 
deling, nemlig  Sauls  regering.  Histo- 
rien om  de  40  år,  hvor  Israels  første 
monark  regerede,  handler  om  en  yd- 
myg tjener  og  en  stolt  og  misundelig 
mands  bortgang,  en  mand,  som  ikke 
forvaltede  sit  kald^  som  han  skulle, 
og  som  til  sidst  blev  forladt  af  Her- 
ren. Samtiden  blev  også  vidne  til,  at 
en  anden  blev  salvet  til  konge,  nem- 
lig David.  Hans  oplevelser,  da  han 
på  grund  af  sin  tro  vandt  over  Goliat, 
og  da  han  var  Jonatan  en  sand  „bro- 
der", hører  til  en  af  skrifternes  mest 
fortrinlige  historier. 

2.  Samuelsbog  indeholder  den  næ- 
ste periode  i  historien  —  Davids  re- 
geringstid, han,  der  regerede  som 
høvding  blandt  Judas  folk  i  syv  år, 
derefter  blev  han  den  anden  monark 
over  Herrens  folk.  David  forenede 
nationen  og  gjorde  Jerusalem  til  na- 
tionen Israels  store  hovedstad.  Men 
på  højden  af  sin  storhed,  gav  han  ef- 
ter for  fristelserne  og  lidenskaben 
for  til  sidst  at  gøre  sig  skyldig  i 
mord,  da  han  forelskede  sig  i  Batse- 
ba.  På  grund  af  dette  ramte  tragedie 
på  tragedie  hans  familie,  ganske 
som  profeten  Natan  havde  forud- 
sagt. Så  Davids  regeringstid,  der  iro- 
nisk nok  udadtil  havde  været  så 
strålende,  sluttede  i  personlig  trage- 
die, og  kun  med  håbet  om  frelse  i 
behold. 

Israels  „gyldne"  tid,  hvor  Davids  søn 
Salomon  regerede,  er  det  næste  af- 
snit i  Det  gamle  Testamentes  histo- 
rie. I  første  halvdel  af  1.  Kongebog 
står  nogle  af  Salomons  succes'er  og 
fiaskoer  beskrevet.  Under  ham  blev 
Herrens  første  tempel  i  Israel  bygget 
og  indviet.  Der  blev  bygget  prægtige 
paladser,  regeringsbygninger  og  mi- 
litære fæstningsværker,  imens  Israel 
voksede  sig  stærkere  og  stærkere 
blandt  nationerne. 

Israels  position  som  handelscentrum 
og  økonomisk  stormagt  bragte  nok 
nationen  rigdom,  men  blev  også  an- 
ledningen til,  at  den  fremmede  ind- 
flydelse blandt  folket  voksede.  Poli- 
tisk indgik  man  flere  og  flere  kom- 
promisser, traktater  blev  indgået  ved 
at  udenlandske  kongelige  blev  ind- 
giftet i  kongefamilien,  hvad  der  ef- 
terhånden lagde  grunden  til  Salo- 
mons fald,  idet  Herren  til  sidst  ikke 
længere  havde  ham  i  sin  gunst,  som 
før  nationens  senere  deling  og  fald. 
Efter  Salomons  død  begynder  det 
splittede  riges  tid.  Sidste  halvdel  af 
1.  Kongebog  og  hele  2.  Kongebog 
fortæller  om  den  splittede  nations 
gradvise  forfald.  Den  magtkamp,  der 
fulgte  efter  Salomons  død,  resultere- 
de i,  at  Juda  stamme,  sammen  med 
simeonitterne,  der  levede  der  på  eg- 
nen forenede  sig  med  halvdelen  af 
Benjamins  stamme  og  dannede  det 


sydlige  rige,  som  blev  til  kongeriget 
Juda.  Resten  af  stammerne,  altså  de 
ti  en  halv  andre  stammer  dannede 
kongeriget  Israel  længere  nordpå; 
sommetider  kaldtes  det  også  Eph- 
raim,  efter  den  stamme,  hvem  de  le- 
dende stillinger  oftest  tilfaldt. 
Optegnelserne  om  denne  periode  er 
vanskelige  at  følge,  for  der  springes 
hele  tiden  frem  og  tilbage,  idet  der 
fortælles  så  om  det  ene  rige  og  så 
om  det  andet.  Der  forekommer  også 
store  spring  i  beretningen  rent  tids- 
mæssigt, da  det  kun  er  begivenhe- 


derne  i  nogle  af  kongernes  liv,  der 
beskrives  detaljeret.  Men  historien 
om  det  nordlige  kongerige  Israel, 
som  man  finder  i  brudstykker  rundt 
omkring  i  beretningen,  dækker  to 
århundreder,  og  der  nævnes  nogle 
og  tyve  monarker,  der  regerer  fra 
nogle  få  måneder  hver  og  op  til  40 
år.  Jeroboam,  Ahab,  Jehu  og  Hos- 
hea  hører  til  de  bedst  kendte. 
De  profeter,  som  Herren  lod  opvokse 
til  denne  nation,  indbefatter  Elias, 
Eliah,  Amos  og  Hoshea.  Fra  den  op- 
stod og  til  den  faldt,  tilbad  denne  na- 


tion afguder,  og  folket  var  umoralsk; 
de  var  næsten  konstant  i  krig  med 
søsterlandet  Juda  eller  med  deres 
andre  naboer. 

I  året  722  før  Kristus  skete  den  ende- 
lige sejr  over  det  oprørske  Israel; 
det  var  assyrerne,  som  førte  næsten 
alle  de  nordlige  stammers  indbygge- 
re med  sig  som  fanger  til  deres 
hjemland.  Senere  slap  de  ud  af  de- 
res trældom  igen  og  emigrerede  til 
ukendte  egne  nordpå,  hvorfor  de 
kaldes  Israels  tabte  stammer. 
Til  gengæld  bestod  det  sydlige  kon- 
gerige Juda  i  næsten  tre  og  et  halvt 
århundrede,  i  løbet  af  hvilke  det  hav- 
de 21  forskellige  regerende  monar- 
ker. Rehabeam,  Salomons  søn,  var 
den  første,  der-  sad  på  Judas  trone. 
Asa,  Jehosafat,  Uzzia,  Hezekia,  Jo- 
sia  og  Zedekia  er  blandt  de  bedst 
kendte  af  de  regenter,  der  fulgte  ef- 
ter. Profeterne  Joel,  Esajas,  Mika  og 
Jeremias  var  blandt  dem,  Herren 
sendte  til  Juda  som  sine  repræsen- 
tanter. 

Også  det  sydlige  kongerige  blev  til 
sidst  bragt  til  fald  på  grund  af  umo- 
ral og  afgudsdyrkelse,  men  nogle  af 
kongerne  var  retfærdige  og  stærke 
ledere.  Det  lykkedes  dem  at  udsætte 
de  truende  invasioner,  samt  at  få 
indført  visse  nødvendige  reformer.  I 
året  587  før  Kristi  fødsel,  og  medens 
kong  Zedekias  regerede,  blev  Judas 
folks  ondskab  omsider  årsag  til  Je- 
rusalems ødelæggelse,  og  folket 
blev  taget  til  fange  af  babyionerne. 
NB:  1.  og  2.  Krønikebog  er  først  og 
fremmest  en  parallel  til  den  historie, 
der  fortælles  i  2.  Samuelsbog  og  1. 
og  2.  Kongebog,  men  de  indeholder 
også  noget  stof,  som  ikke  findes 
heri. 

Det  ottende  afsnit  af  Mose  uddeling 
begyndte  med,  at  Judas  menneske- 
mængder blev  flyttet  nordpå  til  Ba- 
bylon eller  med  Judas  eksil.  Opteg- 
nelserne om  denne  periode  lader 
dog  meget  tilbage  at  ønske.  Kun 
gennem  profeterne  Ezekiel  og  Da- 
niel, og  senere  gennem  Dronning 
Esther,  får  vi  et  indblik  i  deres  liv  i 
trældom. 
Senere   blev  Juda  en  vasalstat  un- 


der Persien,  da  babyionerne  måtte 
opgive  deres  verdensherredømme. 
Kong  Kyrus  af  Persien  udstedte  en 
befaling  om,  at  Juda  skulle  vende  til- 
bage til  det  forjættede  land,  og  dette 
er  optakten  til  det  sidse  afsnit  i  Det 
gamle  Testamentes  historie.  Histo- 
rieskriveren til  Ezras  Bog,  samt  til 
Nehemias  Bog,  han,  som  blev  ud- 
nævnt til  guvernør  for  folket,  fortæl- 
ler om  vanskelighederne  med  at  gen- 
opbygge landet. 

Støttet  af  profeterne  Haggai  og  Zaka- 
rias  genopbyggede  nationen  først 
templet  og  fortsatte  så  med  at  gen- 
opbygge Jerusalem  og  landet  som 
sådan.  Det  er  det  sidste  århundrede, 
vi  kan  følge  Judas  folk  i  Det  gamle 
Testamente,  og  beretningen  slutter 
med  den  sidste  profet  Malakias'  ad- 
varsler. Hans  formaninger  var  et  ek- 
ko af  det  budskab,  som  tidligere  pro- 
feter havde  bragt  til  deres  forfædre. 
Men  frafaldet  tyngede  Judas  folk, 
indtil  Messias  kom. 
Mose  uddeling  strakte  sig  næsten 
over  tusind  år.  Grunden  til,  at  udde- 
lingen blev  kaldt  ved  Mose  navn,  er, 
at  den  åbenbarede  pagt  og  Guds  lov 
for  dette  folk  var  Moseloven  —  „tug- 
temesteren" med  de  ordinanser,  der 
skulle  bringe  Israel  til  Kristus.  Men 
deres  oprør  mod  Herren  forhindrede 
dem  i  at  høste  velsignelser  af  denne 
lov.  Deres  oplevelser  og  profeternes 
åbenbarede  budskaber  forbliver  et 
vidnesbyrd  om,  hvor  vigtigt  det  er  at 
have  sande  og  retfærdige  princip- 
per. 

Om  Det  gamle  Testamentes  betyd- 
ning skrev  Nephi,  som  det  blev  ham 
åbenbaret  i  et  syn:  „Bogen  ...  er  en 
beretning  om  jøderne  og  indeholder 
Herrens  pagter,  som  han  har  gjort 
med  Israels  hus;  og  den  indeholder 
også  mange  af  de  hellige  profeters 
forudsigelser;  og  det  er  en  beret- 
ning, der  ligner  den,  som  er  graveret 
på  messingpladerne  med  undtagel- 
se af,  at  der  ikke  er  så  mange;  ikke 
desto  mindre  indeholder  de  Herrens 
pagter,  som  han  har  gjort  med  Is- 
raels hus,  hvorfor  de  er  af  stor  værdi 
..."  (1.  Ne.  13:23.  Fremhævelsen  til- 
føjet) O 

fra  2.  Mosebog  til  Malakias 


Anden  Mosebog  er  en  beretning  om  Israels  børn  som 
slaver  i  Egypten,  deres  udfrielse  fra  Egypten  og  deres 
rejse  til  Sinai.  Noget  af  det,  der  skete  under  deres  18-må- 
neders  ophold  der,  er  også  nedskrevet.  Love,  ordinanser 
og  præstedømmet  åbenbares  af  Jehova,  og  den  trans- 
portable helligdom  —  eller  tabernaklet  —  bygges. 
Tredje  Mosebog  indeholder  de  retslige  koder  (både  de 
religiøse  og  de  borgerlige),  præstedømme-ordinanser, 
ritualer  og  instrukser  til  Israels  børn.  Oprettelsen  af  Mo- 
selovens offersystem  og  fester  forklares  også  i  denne 
bog. 

Fjerde  Mosebog  er  den  eneste  beretning  om  Israels 
børns  rejse  fra  Sinai  til  Kanaan.  Den  foreskriver  deres 
forberedelse  og  organisering  af  rejser  og  beskriver  de- 
taljeret deres  rejse  til  det  forjættede  land.  Oprøret  ved 
Kanaans  grænser  resulterer  i  det  40  år  lange  ophold  i 
ørkenen.  Begivenheder  i  forbindelse  med  denne  ople- 
velse omtales  kun  i  korthed.  Beretningen  slutter  med 
Israels  endelige  ankomst  til  Jordan-floden,  klar  til  at 
drage  ind  i  det  forjættede  land. 

Femte  Mosebog  giver  nogle  vink  om  „den  anden  lov"  og 
indeholder  Moses'  sidste  taler  til  folket.  Optegnelsen  be- 
retter også  noget  af  de  foregående  40  års  historie;  gen- 
tager mange  af  lovene,  budene,  festerne  og  ordinanser- 
ne  og  indeholder  profetiske  udtalelser  vedrørende  Is- 
raels fremtidige  skæbne. 

Josuabogen  fortæller  om  erobringen  af  Kanaan,  selv  om 
ikke  hele  territoriet  sikres  israelitterne  i  denne  periode. 
Den  fortsætter  med  delingen  af  det  forjættede  land  til 

arv  for  hver  af  stammerne  og  slutter  med  Josuas  sidste 
instrukser  og  formaninger  til  folket. 
Dommerbogen  indeholder  de  få  historiske  begivenheder 
fra  tidspunktet  for  Josuas  død  til  Samuels  fødsel,  med 
undtagelse  af  Ruts  Bog,  der  falder  i  samme  tidsperiode. 
I  denne  periode  er  Israel  ganske  afgjort  nær  ved  fra- 
fald. 

Ruts  Bog  omfatter  et  vidnesbyrd  om  en  moabitisk  kvin- 
des omvendelse,  der  finder  sted  i  dommernes  periode. 
Første  Samuelsbog  begynder  med  Samuels  fødsel  og 
beretter  om  denne  profets  virken  blandt  Israels  børn. 
Udvælgelsen  af  Israels  første  konge,  Saul,  og  nogle  af 
begivenhederne  i  hans  liv,  heri  indbefattet  hans  oplevel- 
ser med  den  unge  David,  indtil  Sauls  død,  findes  også  i 
denne  bog. 

Anden  Samuelsbog  handler  om  Davids  regering  som 
konge  indtil  hans  død.  Nogle  af  beretningerne  om  Is- 
raels profeters  virken  (Samuel,  Natan,  Gad)  findes  også  i 
denne  historiske  bog. 

Salmernes  Bog  blev  delvis  skrevet  af  David;  nogle  af 
dem  blev  samlet  af  ham  eller  en  anden.  Mange  af  Sal- 
merne hører  til  Davids  regering  eller  historiske  periode. 
Første  Kongebog  beretter  om  kong  Davids  død  og  fort- 
sætter med  Salomo,  hans  søns  regering.  Under  Salomos 
regering  blev  Herrens  tempel  bygget  og  indviet.  Efter 
hans  død  resulterede  splid  mellem  stammerne  og  deres 
ledere  i  rigets  deling  i  to  adskilte  nationer:  Israel  og 
Juda.  Beretningen  fortsætter  med  afvekslende  og  en  del- 
vis afbrudt  beretning  om  begge  rigers  konger.  Talrige 


profeter  nævnes,  men  Elia  skænkes  særlig  opmærksom- 
hed. Bogen  slutter  midt  i  kong  Akabs  families  regering* 
over  Israels  rige. 

Ordsprogenes  bog  tilskrives  for  størstedelen  Salomo, 
skønt  andre  forfattere  omtales  i  selve  samlingen.  Den 
betragtes  almindeligvis  som  „visdomslitteratur,"  mere 
praktisk  og  erfaringsmæssig  end  egentlig  åbenbaring. 
Anden  Kongebog  fortsætter  med  udtog  af  begivenheder- 
ne i  de  delte  riger  indtil  Israels  rige  eller  de  nordlige 
stammer  faldt  i  assyrernes  hænder.  Den  går  derefter 
videre  til  babyionerne  indtog  Jerusalem  og  Juda  rige. 
Kun  få  af  denne  periodes  profeter  er  nævnt  i  denne 
historiske  beretning,  kendt  er  navnlig  Elia  og  Elisa. 
NB!  Følgende  bøger  i  Det  gamle  Testamente:  Joels  Bog, 
Jonas'  Bog,  Amos'  Bog,  Hoseas'  Bog,  Esajas'  Bog,  Mikas 
Bog,  Nahums  Bog,  Zefanias'  Bog,  Habakkuks  Bog,  Oba- 
dias  Bog  og  Jeremias'  Bog  er  optegnelser  om  profeter, 
som  levede  og  virkede  blandt  Israels  børn  og  Judas  børn 
fra  850  f.  Kr.  til  587  f.  Kr.  De  indeholder  hovedsagelig 
den  profets  profetier  og  lærdomme,  som  de  har  navn 
efter.  Mange  beskriver  en  del  af  profetens  arbejde,  og 
nogle  indbefatter  både  historie  og  beretninger. 
Første  og  Anden  Krønikebog  er  en  kort  historie  om  Is- 
raels folk  fra  skabelsen  ned  til  Judas  tilbagevenden  fra 
fangenskabet.  Dele  af  optegnelsen  er  genealogisk  eller 
oversigtmæssigt  i  sin  form;  resten  er  parallel  med  eller 
supplement  til  beretningerne  i  2.  Samuelsbog  og  1.  og 
2.  Kongernes  Bog. 

NB!  På  den  tid,  da  Nebukadnezars  første  erobring  af  Je- 
rusalem fandt  sted  (597  f.  Kr.),  sendte  han  den  daværen- 
de regerende  konge  af  Juda,  Jojakin,  og  mange  tusinde 
af  Judas  indbyggere  i  eksil.  (2.  Kong.  24:10-16)  Blandt 
fangerne  var  Ezekiel  og  muligvis  Daniel,  som  begge  var 
betydningsfulde  ledere  under  fangenskabet  og  eksilet  i 
Babylon. 

Ezekiels  Bog  indeholder  de  skrivelser  (profetier)  fra  Eze- 
kiel, som  hovedsagelig  blev  givet  mellem  babyionernes 


første  erobring  af  Jerusalem  og  Jerusalems  fald  i  587  f. 
Kr.  Den  beretter  også  om  nogle  af  aktiviteterne  blandt  de 
folk,  der  dengang  levede  i  eksil. 

Daniels  Bog  er  en  fortælling  om  forskellige  hændelser  i 
Daniels  og  hans  medbrødres  liv.  Den  indeholder  også 
nogle  af  hans  profetier. 

Esters  Bog  antages  almindeligvis  som  en  historie,  der 
fandt  sted  i  Persien  i  den  sidste  del  af  Judas  eksil,  eller 
muligvis  endda  efter,  at  mange  var  vendt  tilbage  til  Jeru- 
salem. 

Ezras  Bog  er  beretningen  om  Judas  folks  tilbagevenden 
fra  eksil  ifølge  et  dekret  fra  Kyros.  Templet  blev  genop- 
bygget og  Ezra  bemyndiget  til  at  organisere  og  hjælpe 
sit  folk. 

Nehemias'  Bog  er  en  fortsættelse  af  beretningen  i  Ezra. 
Nehemias  får  til  opgave  at  lede  genopbygningen  af  Jeru- 
salems mure,  og  projektet  blev  gjort  færdigt.  Han  fastsat- 
te også  en  serie  reformer  blandt  folket. 
Haggaj  og  Zakarias  hjalp  Ezra  i  den  tid,  da  templet  blev 
genopbygget.  Deres  bøger  er  en  kombination  af  historie, 
lærdomme  og  profeti. 

Malakias'  Bog  indeholder  nogle  af  denne  profets  skrivel- 
ser; han  levede  i  tiden  efter  Nehemias.  Han  er  den  sidste 
profet,  der  arbejdede  imod  det  truende  frafald  og  som 
profeterede  blandt  Judas  folk. 

Det  skrevne  ords  opståen 


AF  HUGH  N1BLEY 
II.  del 


(De  templer,  som  dr.  Nibley  henviser 
til  i  denne  artikel,  er  ikke  Herrens 
templer  men  hedenske  templer.  Dr. 
Nibley  påviser  simpelt  hen,  at  alle 
oldtidens  folks  traditioner  viser,  at 
skrivekunsten  var  en  gave  fra  Himme- 
len. F.  eks.  havde  egypternes  tradi- 
tioner vedrørende  nedskrivning  deres 
grundlag  i  sandhed,  selv  om  de  dyr- 
kede falske  guder,  for  Adam  og  an- 
dre skrev  under  inspirationens  ånd.) 
(Se  Moses  6:5-8) 

Skriveteknikken  har  gjort  det  muligt 
at  opbygge  verdensriger,  for  kun  det 
skrevne  dokument  kunne  få  bugt  med 
afstandsbegrænsningerne  og  føre  en 
regents  ord  og  myndighed  ud  af  hans 
synsvinkel  til  hinsides  bjergene.  Ti- 
den sletter  tingene  ud  af  erindringen, 
men  nedskrivning  bevarede  herske- 
rens befalede  ord  og  dom  i  ubegræn- 
set tid.  (A.  Moret:  Histore  de  I' Orient 
(Pans:  Presses  Universitaries,  1944, 
I,  96  ff)  Kongen  beskriver  sig  selv  som 
mellemmand  og  skriver  for  guden  i 
himlen,  medens  han  regerer  sit  rige. 
(Pyramid  Texts,  nr.  309-490) 
I  Egypten  var  Faro  kun  bemyndiget  til 
at  regere,  når  „Mesteren  over  de  gud- 
dommelige bøgers  hus"  havde  ind- 
skrevet Faraos  kongelige  navne  „på 
de  egentlige 

optegnelser,  der  var  deponeret  i  de 
himmelske  arkiver".  (A.  Moret:  Rou- 
auté  Pharaonique,  side  102.  Paris 
1902)  Arkiverne  kendtes  i  Egypten 
som  „Livets  Hus",  (snarere  et  sted, 


hvor  man  bevarede  og  oplagrede, 
end  et  „hjem")  der  husede  de  skrifter, 
hvorpå  alle  tings  liv  afhang.  (W.  Barta 
i  Zeitschrift  der  egyptischen  Sprache 
97,  side  7. 1971) 

Når  som  helst  den  himmelske  bog 
omtales,  fremstår  den  himmelske 
skriver  som  konge,  præst  og  mellem- 
mand, i  de  tidlige  jødiske  og  kristne 
såvel  som  i  ældre  traditioner.  (H.  Zim- 
mern:  Keilinschriften  und  das  Alte 
Testament  side  405.  Berlin  1903)  Fa- 
rao er  først  og  fremmest  „den,  som 
ved  besked,  idet  han  er  i  besiddelse 
af  den  guddommelige  bog".  (Pyramid 
Tests  nr.  167  d) 

Ligesom  den  egyptiske  gud,  Thoth, 
skriver  profeten  og  skriveren,  den  ba- 
bylonske gud,  Nabu,  alting  ned  på 
skæbnens  „uforanderlige  tavler",  ud 
fra  hvilke  alt,  hvad  der  sker  på  jorden, 
bestemmes.  (B.  Meissener:  Babylo- 
nien  og  Assyrien,  II,  125.  1927)  Alting 
blev  skrevet  ned  for  at  koordinere 
jordiske  begivenheder  med  himmel- 
ske begivenheder. 

Man  rådførte  sig  med  bøgerne  ved 
enhver  lejlighed:  „Efterlign  dine  fæd- 
re, som  er  gået  forud  for  dig  . . .  Se, 
deres  ord  er  nedskrevet  i  hånden. 
Luk  dem  op,  læs  og  gør  som  der 
står."  (A.  Gardiner  i  Journal  of  Egyp- 
tian  Archaelogy  1,  side  25.  1914) 
Interessant  er  det,  at  de  vigtigste  af 
alle  skrifter  var  genealogiske  opteg- 
nelser, og Livets  Hus'  var  hver- 
ken mere  eller  mindre  end  de  ge- 


nealogiske arkiver.  Gardiner  sluttede 
heraf,  at  selve  den  store  pyramide 
blev  bygget  for  at  rumme  de  kongeli- 
ge, genealogiske  optegnelser.  (A. 
Gardiner  i  Jea  11:4) 
„Livets  Hus",  hvor  bøgerne  blev  af- 
skrevet og  studeret,  havde  lige  fra  de 
tidligste  tider  stor  lighed  med  uni- 
versitetet (S.  Schott  i  „Nachwort"  to 
Sethe's  Vom  Bilde  zum  Buchstaben 
side  71, 1964),  for  det  var  der,  alle  de 
lærde  fik  deres  spørgsmål  besvaret. 
(A.  Gardiner  i  Jea  24:158,  of.  174  f) 
„Livets  Hus"  var  altid  en  del  af  temp- 
let, og  bøgerne  indeholder  den  tidlig- 
ste poesi  . . .  Musernes  opgave  ved 
templet  (de  var  tjenstgørende  ved 
den  egyptiske  tempelgudstjeneste 
og  messede  på  vers)  var  at  synge 
skabelsessangen  sammen  med  mor- 
genstjernerne. (W.  Otto:  Die  Musen. 
Darmstadt  Wissenschaftliche  Buchge- 
sellschaft,  1961)  Naturligvis  blev  sal- 
men sunget  til  musik,  og  visse  viden- 
skabsmænd påstår,  at  den  første 
håndskrift  stammer  fra  musikkens 
tegnsystem.  (Ifølge  F.  M.  Heichetheim 
i  Epigraph\ca,  An.  XII,  1-4,  siderne 
111-115.  1950)  Salmen  blev  sunget, 
mens  man  stod  i  en  hellig  kreds  eller 
et  kor,  så  digtekunsten,  musikken  og 
dansen  kom  faktisk  til  verden  gen- 
nem templet. 

Skabelseshymnen  var  en  del  af  et 
stort  skuespil,  som  hvert  år  blev  op- 
ført ved  templet.  Den  skildrede  men- 
neskets fald  og  forløsning  gennem 
rituelle,  atletiske  konkurrencer.  Sejr- 
herren i  konkurrencen  var  præste- 
kongen selv,  og  hans  kroning  og  bryl- 
lup fandt  sted  ved  denne  anledning, 
hvilket  gjorde  denne  til  kilden  til  og 
centret  for  regeringen. 
Eftersom  det  var  forventet,  at  hele  fol- 
ket var  til  stede  ved  begivenheden, 
fandt  der  ivrig  byttehandel  sted  mel- 
lem de  fjerne  områder.  Det  var  nød- 
vendigt at  veksle  forskellige  former 
for  rigdom  til  acceptable  ofre  til 
templet,  hvilket  førte  til  bank-  og  vek- 
sellerer-  virksomhed. 
Da  templet  oprindeligt  var  et  obser- 
vatorium, og  alle  ting  havde  forbin- 
delse med  kalenderen  og  stjernerne, 
udfoldedes  matematikken  og  astro- 

nomien  blev  en  muse,  d.  v.  s.  en  res- 
pekteret videnskab.  Historie  var  en 
anden  muse,  for  ritualerne  var  bereg- 
net for  de  døde  såvel  som  for  de  le- 
vende, og  produktionen  af  mindes- 
mærker for  de  afdøde,  store  skikkel- 
ser satte  skub  i  portræt-  billedhug- 
ger- og  maler-  kunsten.  Da  tegnin- 
gen og  målene  af  templet  var  så  over- 
måde vigtige,  fordi  bygningen  var  en 
model  af  universet,  var  templets 
arkitektur  af  største  interesse.  Og  da 
al  jord  blev  udmålt  og  fordelt  med 
templet  som  det  centrale  punkt,  var 
geometri  nødvendig:  „I  begyndelsen 
lovede  den  eneste  gud,  Horus,  en 
egyptisk  gud,  der  blev  identificeret 
med  Farao,  at  han  skulle  arve  Egyp- 
ten, hvilket  blev  skrevet  i  bøgerne 
efter  ordre  fra  alles  herre  . . .  ved  op- 
deling af  landene  blev  det  erklæret 
skriftligt."  (S.  Schott:  Sieg  uber  Seth 
side  16) 

De  skrifter,  der  blev  fremstillet  og 
kopieret  i  „Livets  Hus",  blev  også 
omtalt  der,  og  gav  anledning  til  filoso- 
fi, men  de  vedrørte  hovedsagelig 
læren  om  verdensaltet  samt  natur- 
videnskab. Kort  sagt:  Der  findes  ikke 
noget  studieområde  i  vor  civilisation, 
som  ikke  har  sin  oprindelse  i  templet, 
takket  være  det  skrevne  ords  magt. 
Skrivekunstens  virkelige  oprindelse 
må  imidlertid  forblive  —  som  Sieg- 
fried Schott  påpeger  -  et  spørgsmål, 
der  kan  overvejes  langt  ind  i  fremti- 
den, måske  altid.  (S.  Schott  i  Unter- 
suchungen  zur  Geschichte  und  Alter- 
tumskunde,  bind  XII;  Hildesheim:  G. 
Olms,  side  83,  1964)  Trods  det,  bør 
det  faktum,  at  alle  videnskabsmæn- 
dene kun  kan  gætte,  ikke  afskrække 
os,  for  det  er  kun  gennem  gætteri  og 
diskussion,  enhver  videnskab  gør 
fremskridt. 

Og  det  er  her,  vi  kommer  ind  —  uden 
undskyldninger,  eftersom  alting  er 
temmelig  usikkert,  og  der  er  meget 
et  sige,  som  endnu  ikke  er  blevet 
sagt.  Da  det  er  mangel  på  beviser, 
der  bringer  videnskaben  til  det  døde- 
punkt, hvor  de  ikke  ved,  hvor  de  skal 
vende  sig  hen,  skulle  man  tro,  at  dis- 
se mænd  ville  forsøge  at  overveje 
hvert  bevis  og  ikke  kun  lige  det,  som 


kan  indbefattes  i  den  naturvidenska- 
belige kategori.  Når  alle  andre  veje 
er  blokeret,  vil  det  være  en  god  ide 
at  efterprøve  nogle  af  dem,  man  hid- 
til har  ignoreret,  og  stille  nogle  af  de 
spørgsmål,  der  endnu  ikke  er  blevet 
stillet.  Her  er  nogle  af  dem: 

1.  Hvorledes  kan  man  gøre  rede  for 
de  store  kløfter  i  udviklingsoptegnel- 
sen?  Hvor  er  de  eksempler,  der  viser 
overgangen  fra  billedskrivning  til  an- 
vendelse af  alfabetet? 

2.  Hvad  med  hieroglyffernes  plud- 
selige tilsynekomst  og  det  følgende 
semitiske  alfabet  —  begge  var  fuld- 
kommen udviklet?  Eftersom  disse 
indrømmes  at  være  menneskelige  op- 
findelser, geniets  værk,  hvordan  kan 
man  så  mene,  at  skrivekunsten  ud- 
vikledes gradvis  og  tilfældigt  over 
en  lang  periode?  især  når  der  ikke 
findes  noget  bevis  for  en  sådan  ud- 
vikling. 

3.  De  ældste  håndskrifter  fremkom- 
mer side  om  side  med  de  ældste  le- 
gender om  skrivekunsten.  Skulle  man 
så  ikke  synes,  at  en  normalt  nysgerrig 
videnskabsmand  i  det  mindste  ville 
foreslå  at  man  omtalte  disse  legen- 
der? Ingen  videnskabsmand  påstår, 
at  den  græske  legende,  som  tilskriver 
fønikierne  alfabetets  oprindelse,  har 
vist  sig  at  være  usand.  Hvorfor  så  ik- 
ke undersøge  andre  legender  lige  så 
alvorligt,  i  hvert  fald  indtil  noget  bed- 
re viser  sig? 

4.  Hvordan  kan  det  være,  at  folk  fra 
oldtiden  er  enige  om  at  skrivekunsten 
—  alfabetet  indbefattet  —  har  en  him- 
melsk oprindelse? 

5.  Hvorfor  findes  de  tidligste,  skrev- 
ne dokumenter  altid  i  templer?  Hvor- 
for handler  de  altid  om  religiøse  em- 
ner? 

6.  Hvorfor  er  læsning  og  skrivning 
altid  forbundet  med  tolkning  af  Him- 
melens vilje? 

7.  Sethe  skriver:  „Der  er  i  selve 
skrivekunstens  natur  noget  forunder- 
ligt og  hemmelighedsfuldt,  som  til  al- 
le tider  har  udøvet  en  mægtig  tiltræk- 
ning på  tænksomme  sind."  Men  hvor- 
for påstår  han  så,  at  det  første  virke- 
ligt nedskrevene  var  et  produkt  af  en 
ubevidst,  ligeglad,  „automatisk  pro- 


ces," og  at  det  „kun  kunne  have  inde- 
holdt trivielle  emner"?  Kunne  virkelig 
noget  så  „forunderligt  og  hemmelig- 
hedsfuldt" være  blevet  opfundet  på 
en  triviel  måde  i  trivielle  hensigter? 

8.  Troen  på  det  skrevne  symbols 
overnaturlige  magt  er  lige  så  gammel 
som  tegningerne  af  pile;  hvorledes 
kan  man  fatte  arten  af  det  allerførste 
skrevne  uden  at  tage  den  mirakuløse 
eller  magiske  magt  i  betragtning,  som 
den  udøvede  over  mennesker  og  dyr? 
(Udførligt  omtalt  af  os  i  „Pilen,  Jæge- 
ren og  Staten",  i  Western  Political 
Quarterly  2,  siderne  329-39,  1943.  Og 
i  Improvement  Era  56,  siderne  90-91, 
123-127,  150-152, 191-195,  266  t) 

9.  De  første  håndskrifter  fremkom- 
mer fuldt  udviklede  med  grundlæg- 
gelsen af  Egyptens  første  dynasti  og 
i  en  form,  der  er  alt  for  godt  udviklet 
og  konsekvent  til,  at  den  skulle  have 
udviklet  sig  sådan,  som  Schott  mener. 
Hvilken  betydning  har  skriften  haft 
som  „kongens  hemmelighed",  det 
uundværlige  redskab  for  regering  og 
myndighed? 

10.  Hvorfor  er  det  skrevne  altid  en 
hemmelighed,  en  kundskab,  der  be- 
vares inden  for  en  lille  gruppe,  et  kon- 
geligt og  præsteligt  monopol?  „Det 
helt  forunderlige  ved  det,  som  er  ned- 
skrevet, den  forbavsende  tanke- 
stimuleringsevne,  tanke-bevarelse, 
og  tanke-overføring  . . .  har  ingen  in- 
teresse for  den  manuelle.  Forret- 
ningsoptegnelser,  private  breve,  sko- 
lestile  osv.,  blev  med  mellemrum  øde- 
lagt af  kontorister  og  købmænd,  for 
hvem  evig  bevarelse  og  ubegrænset 
videreførelse  intet  betyder."  (Citat  fra 
Improvement  Era  58;  siderne  307-308, 
maj  1955)  Hvorfor  skal  så  kontorister 
og  købmænd  have  æren  for  at  have 
opfundet  skrivekunsten? 

Disse  ti  spørgsmål  skulle  være  nok  til 
at  retfærdiggøre  vore  egne  overvejel- 
ser. De,  som  påstår,  at  egypterne  ikke 
havde  noget  virkeligt  alfabet,  fordi  de 
også  anvender  billeder  i  deres  skrive- 
kunst, synes  at  ignorere  den  kends- 
gerning, at  egypterne  kunne  undvære 
billeder,  hvis  de  ville,  og  det  gjorde 
de  somme  tider.  For  en  egypter,  som 
talte  sproget,  ville  de  alfabetiske  tegn 

være  nok,  ligesom  de  samme  konso- 
nanttegn uden  vokaler  var  helt  til- 
strækkeligt til  at  det  semitiske  sprog 
kunne  læses.  Hvis  man  indrømmer,  at 
nogle  af  de  andre  tegn  er  nødvendi- 
ge, hvorfor  er  så  den  vanskelige  bil- 
ledskrivning  og  stavelsesskrivning  ik- 
ke anvendt  i  en  skøn  forening  i  tal- 
systemet og  det  formålstjenlige  alfa- 
bet? 

Jeg  vil  antage,  at  de,  som  anvendte 
hieroglyfferne  (hellige  graveringer), 
ikke  blot  havde  deres  eget  folk  i  tan- 
kerne, men  også  andre.  Tag  for  ek- 
sempel de  mange  tidlige  gravmonu- 
menter, som  bevidst  henvender  sig  til 
fjerne  endnu  ufødte  slægter.  Uden 
billedskriften  kunne  enhver  lærd, 
egyptisk  skriver  stadig  have  læst  tek- 
sten. Men  i  vor  tid  kunne  vi  aldrig 
have  forstået  egyptisk  uden  disse  bil- 
leder. Hvis  den  egyptiske  skrivekunst 
på  grund  af  sin  dybtgående  natur  er 
helt  enestående,  så  var  hensigten  med 
den  måske  også  enestående,  nemlig 
den  at  kunne  meddele  sig  langt  ud 
over  andre  sprog.  Der  findes  mange 
beviser  til  støtte  for  denne  teori,  vi 
har  blot  ikke  plads  til  dem  her.  Måske 
forsynede   egypterne   os    med   vilje 


med  mere  end  der  dengang  var  til- 
strækkeligt for  at  sikre  sig,  at  bud- 
skabet i  den  sidste  ende  ville  blive 
forstået. 

Med  hensyn  til  det  semitiske  alfabet 
og  det,  der  er  taget  fra  det  egyptiske 
og  anvendt  over  hele  den  vestlige 
verden,  er  det  mest  vidunderlige  ved 
det  dette,  at  det  ser  ud  til  at  være 
opfundet  eller  udtænkt  med  det  ene- 
ste formål  at  nedskrive  skrifterne  — 
vore  skrifter.  Sethe  antyder,  at  Moses 
udmærket  godt  kan  være  den,  der  har 
opfundet  alfabetet.  Han  citerer  en 
jødisk  forfatter,  Eupolemos,  til  støtte 
for  sin  tanke,  og  derfor  forekommer 
det  mig  fair  at  påpege,  at  den  jødiske 
traditions  overvældende  autoritet  ik- 
ke foretrækker  Moses  men  Abraham 
som  alfabetets  opfinder,  selv  om  nog- 
le siger,  at  han  arvede  det  fra  Enok. 
I  de  senere  år  er  flere  nye  alfabeter 
blevet  opdaget  i  det  nære  Østen;  de 
daterer  sig  til  2000-1500  f.  Kr.,  og  de 
er  allesammen  „tydeligt  enkelte  per- 
soners opfindelser".  (A.  Jirku  i  Zeit- 
schrift  der  Deutschen  Morgenlåndi- 
schen  Gesellschaft  100:520) 
Nuvel,  hvorfor  ikke?  Når  man  nu  en- 
gang ved,  det  kan  lade  sig  gøre,  så 


er  man  fri  til  at  opfinde  sit  eget  alfa- 
bet. Der  er  moderne  eksempler  på 
anvendelige  alfabeter,  der  er  blevet 
opfundet.  Men  det  der  ud  til,  at  det 
kanaanitiske  alfabet  er  det  alleræld- 
ste, og  som  sådan  er  det  „et  vidne 
om  Torahens  gamle  oprindelse."  (H. 
Tur-Si nai  i  Jewish  Quarterly  Review 
41 :296) 

Nogle  tror,  det  er  lige  så  gammelt  el- 
ler måske  endda  ældre  end  selve 
hieroglyfferne.  (Se  P.  Mordeit  i  Je- 
wish Quarterly  Review  2:575) 
Selv  med  den  mest  forsigtige  bedøm- 
melse af  situationen  er  det  sikkert  at 
skrifterne  ikke  må  betragtes  med 
ligegyldighed.  Når  videnskabsmænd, 
der  praler  med  deres  frihed  fra  en- 
hver religiøs  forpligtelse,  alvorligt 
spekulerer  over  det  skrevne  ords  op- 
rindelse, ikke  blot  i  de  hellige  skrifter, 
men  især  i  vore  egne  skrifter,  er  det 
kun  rigtigt  af  os  at  vie  dem  vor  op- 
mærksomhed. Hvem  som  helst,  der 
læser  standardværkerne  i  dag,  har 
for  sig  Guds  ord  til  menneskene  fta 
begyndelsen.  Skrifterne  er  den  nær- 
meste adgang  og  den  bedste  løsning, 
der  endnu  er  opdaget,  på  det  skrevne 
ords  fremkomst.  O 


Den  danske  Stjerne  bliver  dyrere. 
Det  første  Præsidentskab  har  meddelt  at  på 
grund  af  øgede  omkostninger  er  man  des- 
værre nødt  til  at  forhøje  abonnementspriser- 
ne pr.  1.  September. 
Stjernen  vil  herefter  koste: 

enkeltnr.       Kr.    4.00 

6  numre        Kr.    20.00 
12  numre        Kr.    39.00 

OG  SVAR 


Hvilke  bøger  fra  Det  gamle  Testamente  citerer 
Frelseren  mest? 


SVAR  RICHARD  LLOYD  ANDERSON: 

Jesus  havde  en  fantastisk  evne  til 
både  at  bruge  Det  gamle  Testamen- 
te og  til  at  bryde  med  det,  sådan 
som  han  for  eksempel  gjorde  det  i 
Bjergprædikenen.  Han  talte  som  en, 
„der  har  myndighed,  og  ikke  som 
deres  skriftkloge"  (Matt  7:29);  han 
erklærede  dog,  at  han  ikke  var  kom- 
met „for  at  nedbryde  loven  eller  pro- 
feterne." (Matt  5:17) 
Jesu   studium   af  Det  gamle  Testa- 


mente begyndte,  da  han  var  omkring 
5  år  gammel.  Da  han  var  12,  var  han 
i  stand  til  at  drøfte  skriften  med  de 
jødiske  lærde,  og  som  voksen  gen- 
nemsyredes hans  budskaber  med  ci- 
tater og  fortilfælde  fra  Det  gamle 
Testamente.  Vore  korte  evangelier 
indeholder  sådan  noget  som  75 
skriftcitater  fra.  Det  gamle  Testa- 
mente, hvad  der  viser  hans  respekt 
for  disse  jødiske  bøgers  budskab  og 


myndighed.  Han  kendte  dem  ud  og 
ind,  og  han  anvendte  de  fleste  af 
dem. 

Som  man  kunne  vente  det,  citerede 
han    oftest    fra    de    5    mosebøger, 
Eftersom  disse  første  5  bøger  inde- 
holdt loven,  kunne  de  fleste  spørg- 
smål  bedst  afgøres   udfra  dem,   og 
cirka  en  fjerdedel  af  Jesu  citater  fra 
Det  gamle  Testamente  stammer  her- 
fra. Næsten  lige  så  ofte  citerer  han 
fra  Salmerne,  idet  han  tydeligt  finder 
stor  personlig  trøst  og  profetisk  op- 
lysning i  denne  litteratursamling.  Af 
profeterne  er  det  Esajas,  han  citerer 
mest;    Esajas    citeres    direkte    mere 
end  et  dusin  gange.  Ligesom  mange 
af  salmerne  tiltrak  Esajas'  profetiske 
budskab  også  Herren.  Mens  han  var 
her  på  jorden,   brugte   han    Esajas' 
ord  på  sig  selv  og  erklærede  dem 
for  opfyldt  (Luk  4:21).  Efter  sin  op- 
standelse fortsatte  han  med  at  for- 
klare sig:  „idet  han  gik  ud  fra  Moses 
og  alle  profeterne,  udlagde  han  for 
dem,  hvad  der  i  alle  skrifterne  hand- 
lede om  ham."  (Luk  24:27) 
I   historien  findes  der  paraleller  til 
den   betydning,   som   Jesus  tillagde 
de  5  mosebøger,  salmerne  og  Esa- 
jas. Fundet  af  dødehavsrulleme  har 
vist  os,  at  netop  disse  dele  af  Det 
gamle  Testamente  har  været  særlig 
brugte,  hvis  man  kan  dømme  udfra 
antallet   af   manuskripter   fra    netop 
disse  bøger,  som  fandtes  bevarede 
i   Qumran.  Sådanne  oplysninger  er 
særlig  interessante  for  de  sidste  da- 
ges hellige,   som  ved,  at  Mormons 
Bog  citerer  Esajas  mere  end  nogen 
anden    profet,   og   at   Frelseren    har 
understreget,  at  „Esajas'  ord  er  stor- 
ladne" (3.  Ne.  23:1) 
Næsten  en  trediedel  af  Jesu  citater 
stammer  fra   Daniel    og    de   mindre 
profeter.  Han  udvalgte  forudsigelser 
om  Messias,  om  personlig   retfærd, 
frafald,  genoprettelse  og  dommen  i 
de  sidste  dage.  De,  som  følger  Frel- 
seren vil  også  finde  de  ting   i    Det 
gamle  Testamente,  som  han  fandt: 
inspiration,  belæring  og  profetisk  vej- 
ledning. 

Richard  Lloyd  Anderson,  lærer  i  his- 
torie og  oldskrifter  ved  Brigham 
Young  Universitetet. 

Ud  af  fangenskabet 


AF  SIDNEY  B.  SPERRY 


Moses  er  en  af  de  mest  fremragende  mænd,  der  nogen- 
sinde har  levet  på  denne  jord.  De  gamle  hebræere  hæd- 
rede ham  som  en  af  deres  mægtigste  profeter  og  åben- 
barere. Også  de  sidste  dages  hellige  indser  med  god 
grund  vigtigheden  af  Mose  gerning. 
Moses  og  hans  bror  Aron  blev  født  af  retfærdige  forældre. 
Deres  far  og  mor,  Amran  og  Jochebed  var  efterkommere 
af  Levi,  Jakobs  tredie  søn.  (2.  Mos.  6:16,  18,  20)  Altså 
var  Moses  og  Aron  levitter.  Det  var  jo  længe  især  med- 
lemmer af  denne  stamme,  Herren  valgte  til  at  virke  som 
præster.  (Se  4.  Mos.  8:5-26) 

Levis  stamme  var  kendt  som  præstestammen,  den  stam- 
me blandt  hebræerne,  som  ledelsen  i  de  fleste  religiøse 
spørgsmål  tilfaldt.  Moses'  liv  kan  inddeles  i  tre  perioder, 
der  hver  varer  omkring  fyrre  år:  (1)  den  egyptiske  pe- 
riode, (2)  ødemarksperioden,  eller  den  åndelige  forbere- 
delsesperiode og  (3)  tiden,  hvor  han  var  Israels  leder  og 
lovgiver. 

Begivenhederne  i  den  egyptiske  periode  er  kort  sam- 
menfattet i  de  første  15  vers  af  andet  kapitel  i  2.  Mose- 
bog, hvor  Moses  fortæller  om  sin  fødsel,  om  hvordan 
Faraos  datter  fandt  ham  og  adopterede  ham,  og  hvor- 
ledes han  slog  den  egyptiske  opsynsmand  ihjel. 
Desværre  fortæller  han  intet  om  sine  oplevelser  som 
medlem  af  inderkredsen  omkring  det  egyptiske  hof. 
Sandsynligvis  var  han  bekendt  med  det  bedste  i  egyp- 
tisk uddannelse  og  datidens  diplomatiske  fremgangs- 
måder. Og  hvis  vi  ellers  kan  stole  på,  hvad  den  jødiske 


historiker  Josephus  skriver,  så  undlod  egypterne  ikke 
at  gøre  brug  af  Moses  store  lederskabsevner  i  denne 
tidlige  periode  i  hans  liv. 

Giftede  Moses  sig,  før  han  flygtede  fra  Egypten  til  Mi- 
dian?  Dette  er  et  interessant  spørgsmål,  som  sandsyn- 
ligvis bør  besvares  med  et  ja.  For  det  første  blev  det 
regnet  for  en  ung  mands  ganske  særlige  forpligtelse  at 
gifte  sig;  hvis  man  ikke  giftede  sig,  var  man  medskyldig 
i  mord  på  den  menneskelige  race.  For  det  andet  får  vi 
at  vide,  at  „Mirjam  og  Aron  tog  til  orde  mod  Moses  i 
anledning  af  den  kusjitiske  kvinde,  han  havde  ægtet  — 
han  havde  nemlig  ægtet  en  kusjitisk  kvinde  —  "  (4.  Mos. 
12:1)  Det  er  sandsynligt,  at  dette  ægteskab  blev  indgået, 
medens  Moses  levede  ved  det  egyptiske  hof. 
For  at  undgå  Faraos  vrede  blev  det  nødvendigt  for  Moses 
at  flygte  da  han  havde  slået  en  egyptisk  opsynsmand 
ihjel.  (2.  Mos.  2:1i-12)  Han  tog  sydøstpå  til  Midjans 
græsningsland,  i  nærheden  af  den  sydlige  del  af  det,  der 
nu  kaldes  Aqubabugten  (2.  Mos.  2:15)  Det  var  her,  den 
fremtidige  lovgiver  påbegyndte  sin  åndelige  forberedel- 
se til  at  befri  sit  folk. 

Moses'  retfærdighedssans  illustreres  udfra  historien  om, 
hvordan  han,  da  han  sidder  ved  en  brønd,  ser  Midians 
syv  døtre  komme  for  at  give  deres  fars  dyreflokke  vand. 
Hyrderne  jog  dem  bort,  „men  Moses  stod  op  og  hjalp 
dem  og  vandede  deres  småkvæg."  (2.  Mos.  2:17)  Den 
hjælp,  Moses  her  ydede  søstrene,  førte  til,  at  han  kom 
til  at  høre  med  til  Jetros,  Midians  præsts  hus.  (2.  Mos. 

2:18-22)  Her  giftede  han  sig  med  Jetros  datter,  Zippora, 
som  fødte  ham  to  sønner,  Gersom  og  Eleazar.  Moses 
blev  hyrde  for  Jetros  flok,  hvilket  nødvendiggjorde,  at 
han  drog  meget  om  i  ødemarken  for  at  finde  græsning 
til  dyrene. 

Jetro  skulle  få  stor  betydning  i  Moses'  liv  og  virke.  Det 
gamle  Teatamente  kalder  ham  „Midjans  præst",  men  de 
moderne  åbenbaringer,  vi  har  fået  gennem  Joseph 
Smit,  kaster  fornyet  lys  over  Jetros  præstedømme. 
Ifølge  Lære  og  Pagter,  afsnit  84,  modtog  Moses  „det 
hellige  præstedømme  . . .  under  Jetro,  sin  svigerfars 
hænder."  (L  &  P.  84:6)  Det  vil  være  meget  rimeligt  at 
antage,  at  Jetro  var  højpræst  og  præsiderede  over  en 
gren  af  kirken  i  Midjan.  (Se  2.  Mos.  18:1,  den  inspirere- 
de version) 

Det  er  interessant  at  lægge  mærke  til,  at  Jetros  præste- 
dømme kan  følges  tilbage  til  Melkisedek  gennem  Kaleb 
og  Elihu,  og  derfra  tilbage  til  Adam  (L  &  P.  84:7-16)  Den 
kendsgerning,  at  han  bar  Det  melkisedekske  Præste- 
dømme, må  nødvendigvis  pege  på,  at  der  fandtes  en- 
gren af  Jesu  Kristi  Kirke  i  Midjan.  Dette  er  ganske  for- 
bavsende, eftersom  der  på  dette  sted  i  Det  gamle  Testa- 
mente ikke  står  noget  om  en  kirke.  Men  takket  være  Jo- 
seph Smith  kan  vi  tillade  os  at  antage,  at  Jetro  var  i  be- 
siddelse af  skrifterne  og  lærte  Moses  evangeliet,  da 
denne  blev  medlem  af  hans  husstand. 
Vor  påstand  om  at  Moses  blev  medlem  af  Jesu  Kristi  Kir- 
ke kan  måske  virke  som  en  kættersk  tankegang,  på  folk 
der  ikke  er  medlemmer  af  vor  tro,  men  det  er  ganske 
logisk  for  dem,  der  kender  evangeliet.  Dette  åbner  imid- 
lertid for  nogle  helt  nye  aspekter.  Hvem  bragte  evange- 
liet til  Midjan,  og  hvornår  skete  det?  Hvordan  blev  der 
oprettet  en  kirke  der?  Hvad  skete  der  med  kirken  i  Mid- 
jan og  andre  steder,  da  Moses  førte  israelitterne  ud  af 
trældom  og  ud  i  ørkenen?  Hvorledes  præsiderede  Moses 
over  hele  kirken  (vi  antager  her,  at  den  havde  grene 
andre  steder  end  i  Midjan),  i  den  tid,  hvor  folket  vandre- 
de rundt  i  ørkenen? 

Når  I  vurderer  disse  spørgsmål,  husk  så  på,  at  Melkise- 
dek præsiderede  over  kirken  på  Abrahams  tid  og  modtog 
tiende  fra  ham.  (Se  1.  Mos.  14:20)  Mormons  Bog  (1.  Nep. 
17:35)  tyder  på,  at  evangeliet  kan  være  blevet  prædiket 
i  Palæstina,  og  at  de  fleste  fornægtede  det.  Det  er  der- 
for sandsynligt,  at  der  har  været  missionærer,  som  det  er 
lykkedes  at  oprette  grene  andre  steder  end  den,  som 
Moses  fandt  i  Midjan. 

Den  åndelige  undervisning,  som  Jetro  gav  Moses,  må 
have  været  meget  omfattende.  Til  sidst  var  Moses  kommet 
så  langt,  at  Herren  selv  underviste  ham  og  fortalte  ham, 
hvilken  mission,  han  havde.  Moses  førte  sikkert  flokke 
vestpå  i  ødemarken,  „til  Guds  bjerg  Horeb."  (2.  Mos.  3:1) 
Her  viste  Herren  sig  for  Moses  fra  den  brændende  torne- 
busk og  bød  ham  drage  til  Egypten  og  berede  sit  folk 
på,  at  det  skulle  befries  af  fangenskabet. 
Snart  efter  oplevelsen  med  den  brændende  tornebusk, 


lod  Herren  Moses  føre  op  på  „et  overordentligt  højt 
bjerg"  og  talte  med  ham  „ansigt  til  ansigt."  (Moses  1:1-2) 
Moses  oplevede  noget  enestående  på  bjerget  og  vi  må 
på  ingen  måde  overse  betydningen  deraf. 
At  det  er  muligt  for  et  menneske  at  tale  med  Gud  ansigt 
til  ansigt  er  godtgjort  ikke  alene  af  Moses,  men  også  af 
andre,  for  eksempel  Jareds  bror.  (Se  Ether  3:6-28)  Disse 
mænd  må  have  været  gjort  af  noget  ganske  særligt  stof 
rent  åndeligt,  for  at  Herren  kunne  tale  med  dem  ansigt 
til  ansigt.  Ikke  alene  stod  Herren  selv  overfor  Moses, 
men  han  kaldte  ham  også  „min  søn"  (Moses  1 :4)  og  viste 
ham  noget  af  sine  hænders  gerning  (Moses  1:4-5),  han 
sagde  også  til  Moses,  at  han  var  i  hans  „Enbårnes  lignel- 
se, og  min  Enbårne  er  og  skal  være  Frelseren  ..."  (Mo- 
ses 1:6)  Herren  viste  Moses  verden  og  „alle  menneske- 
nes børn,  som  er  og  blev  skabt ..."  Det  er  ikke  så  mær- 
keligt at  „han  forbavsedes"  (Moses  1 :8) 
Så  drog  Herren  sin  herlighed  bort  fra  Moses  en  tid,  og 
den  store  lovgiver  faldt  til  jorden  i  et  anfald  af  svaghed. 
Moses  erkendte  menneskets  ubetydelighed  i  forhold  til 
Gud,  og  han  skriver,  at  han  ikke  så  Gud  med  sine  natur- 
lige øjne,  men  med  sine  åndelige  øjne.  Ellers  ville  han 
have  visnet  bort  og  døet  i  Guds  nærhed. 
Dernæst  blev  Moses  konfronteret  med  Satan  personligt; 
denne  ville  have  Moses  til  at  tilbede  sig.  Men  Moses  gen- 
kendte ham  som  Lucifer  og  bød  ham  vige  fra  sig  i  den 
Enbårnes  navn.  (Moses  1 :12-22) 

Da  Gud  igen  vendte  sin  herlighed  mod  Moses,  sagde 
Herren  til  Moses,  at  han  ville  gøre  ham  stærkere  end 
mange  vande  og  at  han  skulle  befri  Israel  fra  trældom. 
(Moses  1:25-26)  Moses  fik  derefter,  ved  Guds  Ånd,  tilla- 
delse til  at  se  jorden  og  alle  dens  indbyggere.  (Moses 
1:28-29)  Dette  interesserede  Moses  såre,  og  han  bad 
Herren  forklare  sig,  hvad  han  så.  Han  fik  at  vide,  at  Her- 
ren havde  skabt  verdener  uden  tal  gennem  sin  En- 
bårne Søn,  men  Herren  forklarede  kun  ting  angående 
denne  verden  og  dens  indbyggere. 
I  et  meget  betydningsfuldt  vers  fik  Moses  nu  forklaret, 
hvad  der  var  formålet  med  Guds  værk: 
„Thi  se,  dette  er  min  gerning  og  herlighed  ...  at  tilveje- 
bringe udødelighed  og  evigt  liv  for  mennesket."  (Moses 
1:39) 

Dette  vers  forklarer,  måske  mere  dybtgående  end  noget 
andet,  Herrens  kærlighed  til  sine  børn. 
Som  svar  på  Moses'  spørgsmål  (Moses  1:36),  forklarede 
Herren  visse  spørgsmål  angående  denne  jord  og  dens 
indbyggere.  (Moses  1:40-41)  Og  han  fik  befaling  om  at 
nedskrive  de  ting,  som  Herren  sagde. 
Den  tredie  periode  i  Moses'  liv  gjaldt  hans  arbejde  som 
Israels  leder  og  lovgiver.  Styrket  og  beredt,  gennem 
sine  store  religiøse  oplevelser  i  Midjan,  sagde  Moses  nu 
farvel  til  Jetro  og  begav  sig  sammen  med  sin  hustru  og 
sine  sønner  tilbage  til  Egypten,  sådan  som  Herren  havde 
befalet  det.  På  vejen  mødtes  han  med  Aron,  som  Herren 
havde  påbudt.  Moses  fortalte  Aron,  der  nu  var  hans  tals- 

mand,  hvad  Herren  havde  sagt  til  ham.  Da  de  var  an- 
kommet til  Egypten,  samlede  Moses  og  Aron  Israels  æld- 
ster  og  fortalte  dem  om  Herrens  budskab  angående  fol- 
ket. Deres  ord  bevægede  i  den  grad  folket,  at  de  bøjede 
deres  hoveder  og  tilbad  Gud.  (Se  2.  Mos.  4:10-31) 
De  store  mirakler,  som  Moses  og  Aron  udførte  for  at  tvin- 
ge Farao  til  at  frigive  Israel,  er  så  velkendte,  at  der  ikke 
er  nogen  grund  til  at  gengive  dem  her.  Men  selv  da  Fa- 
rao, efter  at  alle  egypternes  førstefødte  var  døde,  gav 
sit  samtykke  til,  at  Israel  tog  afsted  med  deres  dyreflok- 
ke (2.  Mos.  12:30-33),  var  de  endnu  ikke  frie.  Det  skete 
først,  da  den  egyptiske  hær  var  blevet  udslettet  i  Det 
røde  Hav.  Vi  læser,  at  da  „troede  (israelitterne)  på  Her- 
ren og  på  hans  tjener  Moses."  (2.  Mos.  14:31) 
Da  de  først  var  kommet  ud  i  ødemarken,  blev  det  klart 
for  Moses,  at  israelitterne  havde  åndelig  undervisning 
behov.  De  var  blevet  påvirket  så  længe  af  egypterne  og 
hedenske  traditioner,  at  de  var  blevet  ødelagte.  (Histo- 
rien om  guldkalven  står  beskrevet  i  2.  Mos.  32:2-9)  Her- 
ren befalede  Moses  at  at  sige  følgende  til  folket: 
„Hvis  I  nu  vil  lyde  min  røst  og  holde  min  pagt,  så  skal  I 
være  min  ejendom  blandt  alle  folkene,  thi  mig  hører  hele 
jorden  til,  og  I  skal  blive  mig  et  kongerige  af  præster  og 
et  helligt  folk!"  (2.  Mos.  19:5-6) 

Israelitterne  blev  undervist  i  religionens  grundprincip- 
per, da  de  fik  de  ti  bud  og  andre  belæringer.  Nogle  af 
dem  sluttede  sig  uden  tvivl  til  kirken,  men  det  står  også 
klart,  at  der  var  mange,  der  ikke  gjorde  det,  eller  som  ik- 
ke blev  anset  for  værdige.  (1.  Kor.  10:1-8;  L.  &  P.  84:24) 
Med  tiden  afslørede  Moses  endog  evangeliets  højeste 
ordinanser,  i  hvert  fald  til  nogle. 

Hvis  hele  Israel  havde  sluttet  sig  til  kirken,  sådan  som 
Moses  ønskede  det,  så  ville  hele  verdens  historie  måske 
have  været  anderledes,  men  desværre  „forhærdede  (de) 
deres  hjerter."  (L.  &  P.  84:24)  Da  de  havde  tilbedt  guld- 
kalven, tog  Herren  Moses  bort  fra  deres  midte,  samt  det 
hellige,  eller  højere  præstedømme.  Nu  havde  de  kun  det 
mindre  præstedømme  iblandt  sig. 

Som  bekendt  tillod  Herren  ikke  Moses  at  komme  ind  I 
Kanaan.  Han  døde  ikke  i  ørkenen;  Herren  lod  ham  for- 
vandle, hvad  der  bevises  ved,  at  han  sammen  med  pro- 
feten Elias  viste  sig  for  Peter,  Jakob  og  Johannes  på 
Forklarelsens  Bjerg.  (Se  Matt.  17)  Moses  og  Elias  over- 
gav magtens  nøgler  til  de  tre  apostle;  for  at  gøre  dette 
var  det  nødvendigt,  at  de  havde  legemer  af  kød  og  ben  — 
i  dette  tilfælde  forvandlede  legemer.  (Se  Profeten  Jo- 
seph Smiths  Lærdomme  side  187) 

Både  Moses  og  Elias  var  med  Kristus  i  hans  opstandelse 
(L.  &  P.  133:55)  de  er  formodentlig  blevet  „forvandlet  i  et 
øjeblik".  (3.  Neph.  28:8) 

Det  var  også  en  meget  stor  begivenhed,  der  indtraf,  da 
Moses  i  denne  uddeling  viste  sig  for  profeten  Joseph 
Smith  og  Oliver  Cowdery  i  Kirtland-templet  den  3.  april 
1836. 1  Lære  og  Pagter  110:11  står  der: 
Moses  viste  sig  for  os  og  overdrog  os  nøglerne  til 


Israels  indsamling  fra  jordens  fire  dele  og  til  at  føre  de 
ti  stammer  fra  nordenland." 

Når  vi  overvejer,  hvad  Moses  har  udført  i  denne  såvel 
som  i  tidligere  uddelinger,  så  kommer  vi  til  at  tænke  på 
skriftstedet:  „Men  i  Israel  opstod  der  ikke  mere  en  pro- 
fet som  Moses,  hvem  Herren  omgikkes  ansigt  til  ansigt 
...  "  (5.  Mos.  34:10) 

Dr.  Sperry,  som  nu  er  pensioneret,  er  den  tidligere  leder 
af  religionsinstituttet  på  Brigham  Young   universitetet. 
Han  er  patriark  for  BYUs  ottende  stav. 
Caption  page  19: 

Moses,  der  blandt  de  gamle  hebræerer  blev  agtet  som 
en  af  de  største  profeter,  blev  af  Herren  betroet  store 
hverv,  blandt  andet  det,  at  han  skulle  befri  Israel  og  be- 
lære Joseph  Smith. 
Captions  page  20: 

Moses  blev  opdraget  som  en  egyptisk  prins,  efter  at  han 
var  blevet  fundet  i  sivene  af  Faraos  datter,  og  har  måske 
levet  i  det  kongelige  palads  i  Memphis.  Denne  obelisk 
er  det  eneske,  der  er  tilbage  af  det  gamle  palads.  Ram- 
ses den  2.  var  Farao  i  Egypten  på  den  tid,  hvor  israelitter- 
ne endelig  slap  ud  af  fangenskabet.  O 


DAVID  O.  McKAY 

„Det  kan  lade  sig  gøre  at 
gøre  hjemmet  til  et  lille 
stykke  Himmel;  faktisk 
forestiller  jeg  mig  Himlen 
som  en  videreførelse  af  det 
ideelle  hjem." 

USÆDVANLIGE  HISTORIER  FRA  VORE 
APOSTLES  LIV 


ÆLDSTE  ORSON  R 


WHITNEY 


Biografi 

Ældste  Whitney  blev  født  som  søn  af 
Horace  Kimball  Whitney  og  Helen 
Mar  Kimball  den  1.  juli,  1855  i  Salt 
Lake  City  i  Utah. 

Han  fik  sin  uddannelse  på  skolerne 
i  Salt  Lake  og  på  Deseret  Universitet 
i  Utah. 

Han  fuldførte  tre  missioner  for  kir- 
ken, hvoraf  den  sidste  var  som  euro- 
pæisk missionspræsident. 
I  28  år  tjente  ældste  Whitney  som 
biskop  for  det  18.  ward  i  Salt  Lake 
City,  hvorefter  han  blev  kaldet  til  De 
tolvs  Råd. 

Han  blev  indsat  som  apostel  den  9. 
april,  1906  af  Josef  F.  Smith.  Han  var 
50  år  gammel,  da  han  blev  medlem 
af  De  tolvs  Råd.  Ældste  Whitney  un- 
derviste på  Brigham  Young  Collegiet 
i  Logan  i  Utah  og  udgav  to  biogra- 
fier, den  ene  om  Heber  C.  Kimball  og 
den  anden  om  Lorenzo  Snow. 
Ældste  Whitney  har  blandt  andet 
skrevet  et  litterært  værk  om  Utahs 
historie,  hvilket  er  enestående.  Han 
var  en  begavet  taler  og  en  berømt 
skribent.  Ældste  Whitney  kunne  hol- 
de en  forsamling  tryllebunden,  når 
han  læste  op  af  sine  egne  digte.  I  sin 
ungdom  var  han  mest  interesseret  i 
dramatik  og  havde  fremtrædende 
roller  i  „Home  Dramatic  Company" 
(et  amatørteater).  Han  sang  også  og 
var  politisk  aktiv. 

Han  døde  af  et  hjerteslag   den  16. 
maj,  1931  i  Salt  Lake  City  i  Utah. 
Det  følgende   er   uddrag   af  Ældste 
Whitneys  offentliggjorte  erindringer. 
Så  kom  der  en  strålende  tilkendegi- 
velse og  påmindelse  fra  højere  sted, 


som  det  var  umuligt  at  overhøre.  Det 
var  en  drøm,  eller  et  syn  i  en  drøm, 
som  kom  til  mig,  mens  jeg  lå  på  min 
seng  i  den  lille  by  Lancaster  County 
i  Columbia,  Pennsylvanien.  Det  syn- 
tes som  om,  jeg  var  i  Getsemane  Ha- 
ve og  var  vidne  til  Frelseren  døds- 
kval.  Jeg  så  ham  så  tydeligt,  som 
jeg  har  set  nogen  anden.  Idet  jeg 
stod  bag  ved  et  træ  i  forgrunden,  så 
jeg  Jesus  komme  gående  gennem 
en  lille  låge  til  højre  for  mig  sammen 
med  Peter,  Jacob  og  Johannes.  Han 
efterlod  de  tre  apostle  dér,  efter  at 
have  bedt  dem  om  at  knæle  og  bede 
og  så  gik  Guds  Søn  over  til  den  an- 
den side,  hvor  også  han  knælede  og 
bad.  Det  var  den  samme  bøn,  som  er 
alle  bibelkyndige  bekendt:  „Min  Fa- 
der! er  det  muligt,  så  lad  denne  kalk 
gå  mig  forbi;  dog  ikke,  som  jeg  vil, 
men  som  du  vil." 

Mens  han  bad,  strømmede  tårerne 
ned  af  hans  ansigt,  som  vendte  mod 
mig.  Jeg  blev  så  rørt  over  dette  syn, 
at  også  jeg  græd  af  ren  og  skær 
medfølelse.  Hele  min  sjæl  med  ham, 
jeg  elskede  ham  af  hele  mit  hjerte 
og  længtes  efter  at  være  sammen 
med  ham,  som  jeg  aldrig  havde 
længtes  efter  noget  før. 
Lidt  senere  rejste  han  sig  og  gik  hen, 
hvor  han  havde  bedt  apostlene  knæ- 
le —  de  sov  fast!  Han  ruskede  dem 
blidt,  vækkede  dem  og  spurgte  dem 
bedrøvet  i  en  mild  bebrejdende  tone, 
uden  at  vise  det  mindste  tegn  på  vre- 
de eller  utålmodighed,  om  de  ikke 
kunne  våge  med  ham  i  en  time.  Her 
stod  han,  med  den  tunge  byrde  af  he- 
le verdens  synder  hvilende  på  sine 


skuldre,  med  enhver  mands,  kvindes 
og  barns  kvaler  brændende  i  sin  føl- 
somme sjæl  —  og  så  kunne  de  ikke 
våge  med  ham  blot  i  én  time! 
Da  han  kom  tilbage  til  sin  plads  op- 
sendte han  den  samme  bøn  som  før; 
så  gik  han  tilbage  og  fandt  dem  igen 
sovende.  Igen  vækkede  han  dem, 
påmindede  dem  og  vendte  endnu 
engang  tilbage  og  bad.  Tre  gange 
gentog  dette  sig  og  da  var  jeg  fuld- 
stændig kendt  med  hans  udseende 
—  ansigt,  skikkelse  og  bevægelser. 
Han  havde  en  prægtig  skikkelse  og 
lignede  en  konge  —  slet  ikke  den 
svage,  lidt  vege  person,  som  visse 
malere  har  skildret,  men  den  selv- 
samme Gud  som  han  var  og  er  og  så 
sagtmodig  og  ydmyg  som  et  lille 
barn. 

Pludselig  syntes  forholdene  at  skifte, 
men  omgivelserne  forblev  stadig  de 
samme.  I  stedet  for  som  før,  var  det 
nu  efter  korsfæstelsen  og  Frelseren 
og  de  tre  apostle  stod  sammen  i  en 
gruppe  til  venstre  for  mig.  De  skulle 
til  at  stige  til  Himmels.  Nu  kunne  jeg 
ikke  udholde  det  længere.  Jeg  løb 
frem  fra  mit  skjulested,  faldt  ned  for 
hans  fødder  og  omfavnede  hans  ben 
og  tryglede  ham  om  at  tage  mig  med 
sig. 

Jeg  vil  aldrig  nogen  sinde  glemme 
den  kærlige  og  milde  måde  hvorpå 
han  bøjede  sig  ned,  hjalp  mig  op  og 
omfavnede  mig.  Det  føltes  så  leven- 
de, så  virkeligt.  Jeg  mærkede  varmen 
fra  hans  krop,  da  han  holdt  mig  i  sine 
arme  og  blidt  sagde:  „Nej  min  søn; 
disse  har  gjort  deres  arbejde;  de 
kan  komme  med  mig,  men  du  må  bli- 

ve  og  gøre  dit  færdigt."  Jeg  klynge- 
de mig  stadig  til  ham.  Idet  jeg  så  op 
i  hans  øjne  —  for  han  var  højere  end 
jeg  —  bønfaldt  jeg  ham  inderligt.  Han 
smilede  mildt  og  sagde:  „Det  vil  af- 
hænge fuldstændigt  af  dig  selv."  Jeg 
vågnede  med  en  hulken  i  struben  og 
det  var  morgen. 

„Det  er  fra  Gud,"  sagde  ældste  Mus- 
ser,  da  jeg  fortalte  ham,  hvad  jeg 
havde  set  og  hørt.  „Det  behøver  du 
ikke  at  fortælle  mig,"  var  mit  svar. 
Jeg  forstod  tydeligt  meningen.  Jeg 
havde  aldrig  tænkt  på  at  skulle  blive 
apostel  eller  at  få  noget  andet  stort 
hverv  i  kirken  og  dengang  faldt  det 
mig  ikke  ind.  Dog  forstod  jeg,  at  dis- 
se sovende  apostle  betød  mig.  Jeg 
sov  på  min  post  —  som  enhver  anden 
mand,  der  er  blevet  guddommeligt 
kaldet  til  at  gøre  een  ting  og  gør  no- 
get andet. 

Men  fra  den  stund  var  alt  forandret. 
Jeg  blev  aldrig  det  samme  menneske 
igen. 


„Jeg  svarede:  jeg  beder  virkelig" 

En  morgen  sad  jeg  og  bestræbte  mig 
på  at  skrive  den  ledende  artikel,  som 
jeg  plejede,  men  jeg  kunne  ikke  rig- 
tigt komme  videre  og  til  sidst  var  det 
meste  af  dagen  gået  med  forgæves 
forsøg  på  at  skabe  noget,  der  ville 
være  værd  at  læse.  Til  sidst  kastede 
jeg  min  pen  fra  mig  og  brast  i  gråd 
af  lutter  ærgrelse. 

Netop  da  hviskede  den  gode  Ånd: 
„Hvorfor  beder  du  ikke?" 
Som  om  nogen  virkelig  havde  talte 
til  mig,  svarede  jeg:  „Jeg  beder  san- 
delig." Jeg  bad  fem  gange  daglig  — 
personlige  bønner,  morgen,  middag 
og  aften,  og  fælles  bønner  med  res- 
ten af  min  husstand  ved  morgen-  og 
aftentide.  „Jeg  beder  virkelig  —  hvor- 
for kan  jeg  så  ikke  få  lidt  hjælp?" 
spurgte  jeg  næsten  surt,  for  jeg  var 
syg  om  hjertet  og  havde  halvvejs  tabt 
modet. 

„Bed  nu,"  sagde  Ånden,  „og  sig  hvad 
du  ønsker." 

Jeg  fattede  meningen.  Det  var  en 
særlig  bøn  og  ikke  en  almindelig  bøn, 
som  var  nødvendig  nu.  Jeg  knælede 


og  fremsnøftede  nogle  få  ord.  Jeg 
bad  ikke  for  at  de  ti  stammer  måtte 
komme  tilbage  eller  for  det  ny  Jeru- 
salems komme.  Jeg  bad  Herren  i  Je- 
su Kristi  navn  om  hjælp  til  at  skrive 
den  artikel.  Så  rejste  jeg  mig,  satte 
mig  tilrette  og  begyndte  at  skrive.  Mit 
sind  var  fuldstændig  klart  og  min  pen 
formelig  fløj  over  papiret.  Alt  hvad 
jeg  havde  brug  for,  kom  lige  så  hur- 
tigt, som  jeg  var  i  stand  til  at  nedskri- 
ve det  —  hver  tanke  og  hvert  ord.  I 
løbet  af  kort  tid  var  artiklen  færdig  til 
min  fuldstandige  tilfredshed.  Jeg 
læste  den  for  missionspræsidenten 
og  han  godkendte  den  uden  at  æn- 
dre så  meget  som  en  stavelse  eller  en 
sætning. 

Dette  lærte  mig  noget,  eller  snarere 
mindede  mig  om  noget,  jeg  allerede 
vidste,  men  åbenbart  behøvede  at  få 
understreget.  Bøn  er  mere  end  blot 
ord,  mere  end  en  sædvanlig  remse. 
Det  er  „sjælens  oprigtige  ønske,"  og 
det  var  om  sådan  en  bøn  og  ingen 
andre,  at  Herren  sagde:  „Bed,  så  skal 
der  gives  jer." 


„Han  sagde  ikke,  hvilket  barn  det 
var." 

I  mellemtiden  ramte  en  anden  sorg 
mig  og  min  familie.  Den  dag,  som 
dannede  optakten  til  den  første  be- 
givenhedsrige udflugt  til  de  idylliske 
egne  omkring  London,  døde  min 
spæde  søn  Heber  Kimball  Whitney  i 
sin  bedstefaders  hjem  i  det  fjerntlig- 
gende Utah.  Dette  barn  var  blevet 
født  syv  måneder  og  21  dage  efter 
jeg  var  taget  afsted  til  England.  Der- 
for havde  jeg  ikke  set  ham,  og  ville 
heller  aldrig  komme  til  det  i  denne 
verden. 

Det  sørgelige  budskab  nåede  mig  i 
form  af  et  kondolancebrev  fra  præsi- 
dent John  Henry  Smith  i  Liverpool; 
han  havde  læst  det  i  Deseret  News. 
Senere  blev  det  bekræftet  af  et  brev 
fra  min  svigerfader  i  Provo,  Utah.  Det 
var  så  meget  desto  sørgeligere  på 
grund  af  de  smertefulde  omstændig- 
heder, som  var  forbundet  dermed  — 
min  hustrus  sygdom,  hendes  moders 
død,  og  at  den  ømme  glæde  ved  den 


lille  nyes  kommen,  som  havde  lindret 
hendes  bedrøvede  hjerte,  nu  var 
blevet  knust. 

Idet  jeg  prøvede  at  beherske  mig,  så 
godt  jeg  kunne,  skrev  jeg  et  medfø- 
lende kærlighedsbrev  til  min  søn- 
derknuste hustru.  Jeg  sluttede  såle- 
des: 

„Jeg  længes  efter  at  høre  fra  dig,  el- 
skede, og  alligevel  er  jeg  bange  for 
at  modtage  dit  næste  brev  for  det  til- 
fælde, at  det  bringer  dårligt  nyt.  Må 
Gud  trøste  dig,  for  trøst  behøver  du 
så  sandelig  nu. 

„Præsident  Smith  var  den  første,  som 
fortalte  mig  det.  Men  han  sagde  ikke 
hvilket  barn  det  var.  I  nogle  timer  var 
jeg  overladt  i  uvished,  skønt  jeg  hele 
tiden  var  sikker  på,  at  det  måtte  være 
den  lille,  fordi  jeg  havde  fået  brevene 
fra  dig  om  hans  alvorlige  sygdom. 
„Præsidenten  har  tilbudt  at  afløse 
mig.  Han  siger,  at  jeg  har  hans  velsig- 
nelse til  at  rejse.  Jeg  tror,  jeg  bør  ta- 
ge imod  hans  tilbud,  for  han  er  Her- 
rens repræsentant  i  disse  lande. 
Hvad  synes  du  om  det?  Det  er  for 
sent,  at  sejle  med  maj-holdet,  men 
jeg  kunne  starte  i  juni.  Hvis  du  siger 
det  og  Herren  ikke  anviser  noget  an- 
det, vil  jeg  komme." 


„I  en  sø  af  ild," 

Blandt  mine  nyerhvervede  bekendt- 
skaber i  Cleveland,  Ohio,  var  en  agt- 
værdig kvinde,  enke  efter  en  af  Unio- 
nens officerer,  som  var  faldet  under 
et  slag  i  Borgerkrigen.  Hun  elskede 
sin  afdøde  ægtemand  og  værnede 
blidt  om  hans  minde  og  ofte  udtrykte 
hun  sin  kærlighed  og  dybe  hengiven- 
hed for  ham.  Da  jeg  fortalte  hende 
om  frelse  for  de  døde  og  ægteskab 
for  tid  og  evighed  og  sagde,  at  det 
blandt  andet  var  nogle  af  formålene 
med  at  de  sidste  dages  hellige  byg- 
gede templer  og  arbejdede  i  dem, 
blev  hun  meget  interesseret  og  stille- 
de mig  dette  direkte  spørgsmål: 
„Vil  De  fortælle  mig,  at  hvis  jeg  bli- 
ver sidste  dages  hellig,  kan  jeg  få 
gjort  dette  arbejde  for  min  kære 
mand  og  blive  hans  hustru  i  en  an- 
den verden?" 

„Ja,"  svarede  jeg. 

Så  sagde  hun:  „Jeg  har  aldrig  hørt 
noget  så  smukt  og  så  ædelt.  Overbe- 
vis mig  om  det  og  jeg  vil  lade  mig 
døbe  —  om  det  så  skulle  være  i  en 
sø  af  ild." 

Hertil  svarede  jeg:  „Jeg  kan  ikke 
overbevise  Dem,  men  Herren  kan  og 
vil,  hvis  De  vil  bede  ham  om  det." 
Det  sagde  hun  at  hun  ville,  og  hun 
gjorde  det  uden  tvivl,  for  kort  tid  ef- 
er  modtog  jeg  en  besked  fra  hende 
om,  at  hun  havde  modtaget  det  vid- 
nesbyrd hun  søgte  og  var  parat  til  at 
blive  døbt. 

Jeg  skrev  omgående  til  hende  og  for- 
talte, at  jeg  sammen  med  nogle  få 
andre  ville  møde  hende  på  et  givet 
tidspunkt  og  sted  ved  Eriesøens  bred 
og  døbe  hende.  Det  lille  rejseselskab 


skulle  allerede  til  at  tage  afsted,  da 
der  kom  endnu  en  besked  fra  hende, 
som  lød  således:  „Jeg  har  aldrig 
vidst  før  nu,  hvilken  stakkels,  svag  og 
skrøbelig  skabning  jeg  er.  Jeg  troe- 
de, jeg  var  modig  nok  til  at  tage  dette 
skridt,  men  det  er  jeg  ikke.  Hvis  jeg 
bliver  „mormon",  vil  alle  mine  venner 
forlade  mig,  jeg  vil  miste  min  sociale 
rang  og  mit  navn  vil  blive  hadet  som 
pesten.  Jeg  kan  ikke  tage  dette 
skridt.  Og  dog  tror  jeg  det  er  sandt 
og  at  De  er  Guds  sande  tjener.  Jeg 
håber,  den  tid  vil  komme,  da  vi  kan 
være  sammen  som  broder  og  søster 
i  Kristi  kirke,  men  jeg  kan  ikke  gøre 
det  nu." 

Det  var  med  en  følelse  af  sorg  og  me- 
dynk, at  jeg  læste  dette  budskab. 
Hvor  lig   den   heftige  apostel   Peter 


tænkte  jeg  —  han  som  sagde  til  Me- 
steren: „Selv  om  jeg  skulle  dø  med 
dig,  vil  jeg  aldrig  fornægte  dig."  Men 
tre  gange  nægtede  han  at  kendes  ved 
Den  Hellige,  som  han  havde  erklæret, 
han  ville  følge.  Og  denne  gode  kvin- 
de —  for  hun  var  en  god  kvinde,  ut- 
vivlsomt et  barn  af  Israel,  hvorfor 
troede  hun  ellers?  —  havde  erklæret, 
at  hun  var  rede  til  at  blive  døbt  i  en 
sø  af  ild.  Men  da  den  afgørende  prø- 
ve kom,  var  hun  ikke  stærk  nok.  Lad 
os  håbe,  at  hun  som  den  angergivne 
Peter,  der  så  ædelt  frelste  sig  selv, 
må  komme  tilbage  og  få  oprejsning. 


Exceptional  Stories  From  The  Lives  of  Our 
Apostles  er  samlet  af  Leon  R.  Hartshorn  med 
eneret  for  Deseret  Book  Company,  1973  anvendt 
med  tilladelse. 


Opbygning  af  mit  liv 


Jeg  er  ved  at  bygge  et  hus  med  mine  egne  to  hænder, 
Jeg  vil  lægge  hver  mursten  meget  nøjagtigt, 
For  jeg  ved,  at  det  er  mig  selv, 
Som  skal  bo  der  resten  af  mit  liv. 


En  af  stenene  hedder  godhed, 
Den  skal  lægges  lige,  fast  og  urokkelig. 
Og  en  af  stenene  hedder  tålmodighed 
med  det,  som  andre  udfører. 


En  anden  sten  kalder  jeg  barmhjertighed, 
Andre  kaldes  sandhed  og  ret; 
Tjeneste  og  ærlighed  ligger  side  om  side 
Med  hjertelighed  og  lys. 


Grundvolden  består  af  tro  på  Gud, 
Kalk  og  mørtel  er  kærlighed. 
Loftet  samt  alle  vinduerne 
Er  af  tillid  til  Gud  i  det  høje. 


Jeg  bygger  et  hus  med  mine  egne  to  hænder, 
Jeg  vil  lægge  hver  mursten  meget  nøjagtigt, 
For  jeg  ved,  at  det  er  mig  selv, 
Som  skal  bo  der  resten  af  mit  liv. 

—  Margaret  Swapp 

BØRNENES  SIDER, 


Venner  i  Norge 

Illustreret  af  Eleanor  Shull 

Omkring  år  800  sejlede  vikinger 
ud  fra  Norges  dybe,  blå  fjorde.  Nu 
til  dags  besejler  norske  fiskere  de 
samme  vande  og  indbringer  nogle 
af  verdens  største  fiskefangster 
hvert  år. 

Det  høje  nord,  bedre  kendt  som 
midnatssolens  land,  har  næsten 
udelukkende  dagslys  hele  døgnet 
fra  maj  til  juli.  I  det  sydligste  Nor- 
ge er  der  nogle  timers  tusmørke, 
men  det  bliver  aldrig  virkeligt 
mørkt  om  natten  i  disse  måneder. 
Om  vinteren  er  det  til  gengæld  kun 
lyst  nogle  få  timer  midt  på  dagen. 
Dette  vikingernes  hjemland  er 
langt,  bjergrigt  og  smukt.  Det 
strækker  sig  fra  den  relativt  var- 
me Nordsø  i  syd  op  til  Polarcirklen 
i  nord. 

På  grund  af  den  lange  vinter  og 
den  dejlige  sne,  dyrker  næsten 
alle  nordmænd  udendørs  sport. 
Skiløb  der  er  den  nationale  sport, 
blev  startet  for  hundreder  af  år  si- 
den. I  dag  har  så  godt  som  hver  by 
en  skihopbakke  og  mange  menne- 
sker tager  på  skiture  i  fjeldene. 
En  anden  populær  vintersport  er 
skøjteløb.   Hold  på  elleve  mand 


spiller  en  form  for  ishockey  på  en- 
gelsk kaldet  bandy. 
Fodbold  er  sommerens  sport.  Sejl- 
sport dyrkes  langs  kysterne  og  de 
mange  søer  og  elve  tiltrækker 
sportsfiskere.  I  visse  byer  er  der 
roklubber. 

Børnene  leger  en  bestemt  fange- 
leg hvor  et  ulige  antal  børn  holder 
hinanden  i  hånden  og  danner  en 
cirkel.  En  deltager  står  i  midten, 
mens  de  andre  danser  rundt  og 
synger  en  sang;  den  sidste  linie 
lyder:  „Du  tager  din  og  jeg  tager 
min".  Cirklen  brydes  og  hvert 
barn,  også  det  i  midten  prøver  at 
få  en  ny  partner.  Den,  som  så  står 
tilbage  uden  partner,  må  gå  ind  i 
midten  af  cirklen  og  legen  begyn- 
der forfra. 

Komponisten  Edvard  Grieg  (1843- 
1907),  forfatteren  Henrik  Ibsen 
(1826-1906)  og  den  kendte  op- 
dagelsesrejsende Roald  Amund- 
sen  (1872-1928)  er  alle  født  i  Nor- 
ge. Thor  Heyerdahl,  som  krydsede 
det  sydlige  Stillehav  på  tømmer- 
flåden Kon-Tiki  med  fem  rejsefæl- 
ler og  tilbagelagde  4300  miles,  var 
også  fra  dette  land.  Hans  rejse  på 


denne  tømmerflåde  beviste,  at  Po- 
lynesien kunne  være  blevet  be- 
boet af  mennesker,  som  for  lang 
tid  siden  var  sejlet  ud  fra  Peru. 
Oslo,  Norges  hovedstad,  ligger  i 
det  syd-østlige  lavland.  Der  er 
mange  elve  i  dette  område  og  af 
dem  flådes  tømmer  ti!  savmøller 
og  her  omdannes  vandfald  til  elek- 
tricitet. 

Trondheim,  en  by  som  blev  grund- 
lagt i  år  998,  var  engang  Norges 
hovedstad.  Trondheim  ligger  i  det 
centrale  Trondheim  lavland  med 
mange  vide,  brede  dale.  I  dag  er 
byen  centrum  for  handel  og  indu- 
stri. Her  findes  også  en  hel  del 
agerland. 

Digteren,  Simon  O.  Wolff  (1796- 
1859),  har  skrevet:  „Strålende  er 
du  mit  fødeland,  gamle  klippefaste 
Norge,  sommerens  blomsterdal  og 
vinterens  fæstning.  Om  så  kloden 
skælvede,  ville  stormen  aldrig 
overvinde  dine  fjelde."  Q 


Drengen  og  Fuglen 


AF  GRACE  PRATT 


Foto  af  Eldon  Linschoten 


Avisdrengen  svingede  hurtigt  sin 
cykel  udenom  en  lille  fugl,  som 
sad  på  fortorvet. 

„Hej,  fugl,"  sagde  han,  idet  han 
drejede  hovedet  for  at  se,  om  den 
stadig  sad  der,  „her  kan  du  ikke 
sidde  og  sove!" 

Da  han  var  på  tilbagevejen  efter  at 
have  afleveret  alle  aviserne,  sagt- 
nede han  farten  for  at  se,  om  fug- 
len stadig  var  der.  Han  standsede 
forbavset,  da  han  så,  at  fuglen  sad 
på  nøjagtig  samme  sted  som  før. 
Drengen  kiggede  forbløffet  på  fug- 
len. Fuglen  kiggede  op  på  dren- 
gen med  sine  små  runde  perleøj- 
ne,  men  den  bevægede  sig  ikke. 
„Hej,  fugl,"  sagde  drengen  igen, 
„er  der  noget  galt  med  dig?"  Han 
hoppede  af  cyklen  og  gik  ganske 
forsigtigt  nærmere.  Fuglen  bevæ- 
gede sig  pludseligt,  men  kun  nog- 
le få  hop. 

Drengen  gik  et  par  skridt  nærmere 
og  bøjede  sig  ned.  „Hvad  er  der 
galt  med  dig?"  spurgte  han.  „De 
andre  fugle  er  allerede  vågne  og  i 
gang  med  at  finde  mad  og  så  sid- 
der du  bare  her  på  jorden." 
Mens  han  talte,  rykkede  han  lang- 
somt nærmere  og  rakte  sin  hånd 
ud  mod  fuglen.  Den  lille  fugl  fløj 


forskrækket  op,  men  den  nåede 
ikke  længere  op  end  i  højde  med 
drengens  hoved.,  så  måtte  den 
ned  på  jorden  igen. 
Drengen  lagde  forsigtigt  sin  hånd 
over  fuglen  og  tog  den  op. 
Fuglen  hakkede  afsindigt  i  hans 
hånd. 

„Av!"  udbrød  drengen.  Det  gav  et 
ryk  i  hans  hånd  og  han  var  nær 
ved  at  slipp  sit  tag  om  fuglen,  men 
i  stedet  for  anstrengte  han  sig  for 
at  holde  smerten  ud  og  sagde  ro- 
ligt: „Vær  ikke  så  bange  du  lille. 
Vær  ikke  bange,"  til  fuglen  var 
blevet  rolig  og  afslappet. 
„Har  du  det  ikke  så  godt?"  spurg- 
te drengen,  mens  han  så  hen  over 
den  lille  krop.  „Der  er  ikke  blod 
på  dine  fjer,  så  det  kan  ikke  have 
været  katten  eller  en  luftbøsse, 
vel?" 

Han  strøg  hen  over  det  lille  hoved 
et  stykke  tid  for  at  berolige  fuglen 
og  sagde,  „Nu  skal  jeg  se  på  dine 
vinger  og  ben.  Jeg  skal  nok  være 
meget  forsigtig." 

Han  åbnede  blidt  hver  vinge  og 
strakte  hvert  af  de  små  sarte  ben 
ud  og  bøjede  dem  tilbage  igen, 
mens  han  hele  tiden  talte  beroli- 
gende. 

Nu  kæmpede  den  lille  fugl  ikke 
mere.  Måske  var  den  for  svag.  El- 
ler måske  stolede  den  på  drengen. 
„Hm,  jeg  er  næsten  ked  af,  at  det 
ikke  er  et  brækket  ben,"  sagde 
drengen  til  sidst.  „Det  er  lettere 
at  kurere  noget  udvendigt  end  ind- 
vendigt på  sådan  en  lillebitte 
skabning  som  dig." 
Han  undersøgte  forsigtigt  den  lille 
fugl  ovenpå,  nedenunder,  fra  næb 
til  halespids  og  fandt  intet  galt. 
Så  lod  han  en  finger  løbe  over  fug- 
lens hals,  bryst  og  mave. 
„Åh,"  udbrød  han  uroligt,  „din 
kråse  er  helt  tom.  Du  har  ikke  fået 
noget  at  spise  i  lang  tid.  Hvordan 
er  det  gået  til?"  Han  så  bedrøvet 
på  den  lille  fugl  og  rystede  på 
hovedet.  „Jeg  er  bange  for,  at  det 
er  alvorligt,  lille  fyr." 
De  så  på  hinanden,  drengen  og 
fuglen  og  der  skete  et  eller  andet 
mellem  dem. 

Den  lille  fugl  lå  roligt  i  drengens 
hånd  beroliget  af  hans  blide  be- 
røring og  hans  venlige  stemme. 
Der  piblede  en  lille  smule  skum  ud 
i  siden  af  fuglens  næb  og  drengen 
stønnede  lavmælt. 
„Åååhh,  du  har  spist  gift.  Og  nu 


brænder  det  af  smerte  inden  i  dig. 
Sådan  var  det  også  med  Major,  da 
han  . . . " 

Drengen  standsede.  Han  lukkede 
øjnene  og  sank  en  klump.  Så  så 
han  på  den  lille  fugl  igen  og  fort- 
satte: „Måske  vil  du  møde  Major. 
Han  er  en  dejlig  hund.  Han  er  helt 
brun  og  mellemstor.  Major  er  god 
mod  fugle.  Han  vil  blive  dig  en  god 
ven." 

Drengen  satte  sig  ned  og  sammen 
gav  de  sig  til  at  vente.  Drengens 
fingre  strøg  over  de  bløde  fjer  og 
hans  stemme  hviskede  mildt  for  at 
trøste  fuglen. 

Nu  og  da  lukkede  den  lille  fugl 
øjnene  men  kun  for  snart  efter  at- 
ter at  åbne  dem  og  stirre  på  dren- 
gen. Fuglen  var  ikke  bange  mere. 
Det  var  som  om  fuglen  og  drengen 
sagde  ting  til  hinanden,  som  de 
begge  forstod. 

Snart  begyndte  fuglens  spinkle 
krop  at  skælve  og  den  så  endnu 
engang  på  drengen,  som  om  den 
ville  sige:  „Nu  er  det  godt.  Farvel 
min  ven." 

Så  lukkede  fuglen  øjnene  og  faldt 
i  søvn  i  drengens  hånd.  Den  kølige 
morgenhimmel  skiftede  til  et  glø- 


dende solopgangslys,  da  livet  stil- 
le forlod  fuglen. 

„Farvel,  du  lille  fyr,"  hviskede 
drengen,  idet  han  holdt  de  bløde 
varme  fjer  op  mod  sin  kind.  „Jeg 
er  så  ked  af,  at  det  var  så  slemt, 
at  du  måtte  dø."  Han  strøg  en  tåre 
væk,  som  var  faldet  på  fuglens 
lillebitte  hoved. 

Drengen  fandt  roligt  en  lille  kæp 
og  med  den  gravede  han  et  lille 
hul  lige  under  et  træ,  og  derefter 
forede  han  hullet  med  blødt  græs. 
Så  lagde  han  den  lille  fugl  ned  og 
dækkede  den  med  et  tæppe  af  fri- 
ske grønne  blade  og  jord.  Tilsidst 
dækkede  han  den  med  et  væld  af 
små  blomster. 

Alt  imens  drengen  arbejdede,  nyn- 
nede han  en  sang  som  farvel  til 
den  lille  fugl: 

Farvel  for  en  stund,  lille  ven,  far- 
vel. 

Nu  kan  du  igen  flyve  i  vor  Faders 
Himmel. 

En  dag  kommer  jeg  også,  jeg  ved 
ikke  hvornår. 

Og  vi  skal  have  det  dejligt  sam- 
men -  du  og  Major  og  jeg. 


af  Ann  Stacey 

Se  om  du  kan  finde  otte 

lapper  i  tæppet,  som  pas 

ser  til  Bimse  og  Bumses 

natdragter. 

Fra  prik  til  prik 
af  Carol  Conner 

Hvilken  ørkenfugl  i  Mexico  og  U.S.A.  har  fået  navn  efter 
sin  vane?  Tegn  fuglen  ved  at  forbinde  prikkerne  fra  1  til  33. 
(Correcamino  eller  „hurtigløberen.") 


Bare  for  sjov 


Fra  prik  til  prik 

af  Carol  Conner 

Tegn  en  linie  fra  prik  nr  1  til 

prik  nr  31  og  du  vil  få  et  billede  af 

et  dyr,  som  lever  i  Australien.  Hvad 

er  det? 


Nar  dine  venner. 

Dine  venner  vil  tro,  at  du  har 

hul  i  hovedet.  Hvorfor?  Fordi  du  siger, 

at  du  kan  stikker  hovedet  gennem  et 

hul  i  dette  8  x  8  cm  stykke  papir. 

Gør  således:  Klip  firkanten  ud.  Klip  så 

forsigtigt  langs  med  de  viste  linier. 


Fra  ven  til  ven 


Tragedie  eller  skæbne? 


AF  PRÆSIDENT  SPENCER  W.  KIMBALL 


Vi  vidste  før  vi  blev  født,  at  vi  skul- 
le komme  her  til  jorden  for  at  få 
legemer  og  høste  erfaring  og  at  vi 
ville  få  sorger  og  glæder,  smerte 
og  trøst,  vanskeligheder  og  lettel- 
ser, sundhed  og  sygdom,  success 
og  skuffelser.  Vi  vidste  også,  at  vi 
efter  et  stykke  tid  skulle  dø.  Vi  ac- 
cepterede glade  og  villigt  at  kom- 
me her  til  jorden  om  det  så  kun 
skulle  være  for  en  dag  eller  et  år. 
Vi  var  villige  til  at  tage  livet,  som 
det  kom  —  uden  knurren,  beklagel- 
ser eller  urimelige  krav. 
Gud  holder  øje  med  os,  han  vejle- 
der og  velsigner  os,  men  han  har 
givet  os  vor  frie  vilje.  Vi  kan  leve 
vort  liv  i  overensstemmelse  med 
hans  plan,  som  er  udarbejdet  for 
os,  eller  vi  kan  tåbeligt  forkorte 
eller  begrænse  det. 
Jeg  er  overbevist  om,  at  der  er  en 

tid,  hvor  vi  skal  dø,  men  jeg  tror 
også,  at  mange  mennesker  dør  før 
deres  tid,  fordi  de  er  ligegyldige, 
mishandler  deres  legemer,  tager 
unødvendige  chancer  eller  udsæt- 
ter sig  for  risiko,  ulykker  og  syg- 
dom. 

Herren  helbreder  ikke  altid  den 
syge.  Han  lindrer  ikke  altid  sorg 
og  kval.  Disse  kan  være  en  del  af 
en  meningsfyldt  plan.  Lidelse  kan 
gøre  mennesker  hellige  så  de  læ- 
rer tålmodighed,  udholdenhed  og 
selvbeherskelse. 

Evangeliet  lærer  os,  at  døden  ikke 
er  nogen  tragedie,  men  kun  syn- 
den. Alle  må  dø.  Døden  er  en  vig- 
tig del  af  livet.  Døden  kan  åbne  dø- 
ren til  uanede  muligheder.  Selv- 
følgelig er  vi  aldrig  helt  parate  til 
den  forandring.  Da  vi  ikke  ved 
hvornår  den  kommer,  kæmper  vi 
altid  for  at  bevare  livet.  Alligevel 
burde  vi  ikke  være  bange  for  dø- 
den. 

Vor  Frelsers  lidelser  var  et  led  i 
hans  udvikling.  Mit  hjerte  græder 
af  glæde  ved  tanken  om,  hvor  be- 
tydningsfuld hans  død,  hans  op- 
standelse og  hans  sonoffer  var. 
Når  man  står  ansigt  til  ansigt  med 
en  tilsyneladende  tragedie,  må 
man  sætte  sin  lid  til  Gud,  vel  vi- 
dende, at  hans  viise  hensigter  ald- 
rig slår  fejl  til  trods  for  vor  begræn- 
sede indsigt.  Livet,  med  alle  dets 
besværligheder,  er  et  fantastisk 
privilegium  for  os  til  at  vokse  i 
kundskab,  visdom,  tro  og  gernin- 
ger mens  vi  forbereder  os  på  at 
vende  tilbage  til  Gud  og  få  del  i 
hans  herlighed.  Q 


Et  gemt  dyr 
af  Walt  Trag 

Farvelæg  hvert  felt,  hvor  der  er  en 
prik,  og  find  ud  af  hvilket  dyr,  der 
skjuler  sig  i  dette  billede. 


BOMULD 


Hvor  får  vi  det  fra? 
Hver  gang  vejen  deler  sig,  vil  du  se  to 
ord.  Se  nu  på  hvert  ord  og  vælg  det 
ord,  som  har  forbindelse  med  det  tid- 
ligere ord.  Gør  du  det  rigtigt  vil  du 
nå  krukken  med  guld. 


START 

O 


by  j.  M.  Suicu 


GULDKRUKKEN 

SPØRGSMÅL      d       OG  SVAR 


Svarene  er  givet  som  hjælp  og  oplysning  og  ikke  som  udtryk 
for  kirkens  lære. 


Mit  svar  må  blive,  at  et  frafald  ikke  er 
nødvendigt  for  menneskets  frelse,  for 
hvis  den  kirke,  som  blev  grundlagt  af 
Frelseren  og  hans  apostle,  var  forble- 
vet på  jorden,  ville  der  således  være 
retmæssig  myndighed  fra  Herren  til 
at  administrere  evangeliets  frelsende 
ordinanser  og  derfor  ikke  have  været 
noget  behov  for  en  genoprettelse. 
Men  siden  der  kom  et  frafald  og  der 
ikke  længere  var  noget  præstedømme 
eller  nogen  guddommelig  myndighed 
på  jorden  til  at  administrere  evan- 
geliets frelsende  ordinanser,  var  en 
genopprettelse  den  eneste  måde 
hvorpå  sådan  en  myndighed  igen 
kunne  etableres  på  jorden. 
Den  kendsgerning,  at  der  var  et  fra- 
fald, betyder  ikke  at  der  ikke  fandtes 
nogle  kirker  på  jorden.  Det  betyder 
simpelthen,  at  der  ikke  var  nogle  kir- 
ker med  guddommelig  myndighed  og 
derfor  intet  menneske  befuldmægti- 
get til  at  udføre  nogle  af  evangeliets 
frelsende  ordinanser. 


„Var  det  nødvendigt  for 
menneskets  frelse, 
at  der  skulle  være  et 
frafald  og  derefter 
en  genoprettelse?" 


De  hellige  skrifter  er  fulde  af  erklæ- 
ringer, der  går  ud  på,  at  der  skulle 
komme  et  frafald  fra  den  oprindelige 
kirke,  som  Jesus  indstiftede.  Da  Jo- 
hannes Åbenbareren  var  forvist  til 
øen  Patmos,  sagde  Herrens  engel  til 
ham:  „Kom  herop,  så  skal  jeg  vise 
dig,  hvad  der  skal  ske  herefter."  (Åb. 
4:1)  Han  viste  ham  den  .magt  Satan 
skulle  få,  for  at  føre  krig  med  de  hel- 
lige (og  de  hellige  var  medlemmer 
af  Kristi  Kirke),  og  til  at  overvinde 
dem  og  til  at  herske  over  alle  folke- 
slag, stammer,  tungemål  og  folk.  (Se 
Åb.  13:17)  Det  er  indlysende,  at  det 
betød,  at  den  kirke,  som  var  indstiftet 
af  Frelseren  var  blevet  fuldstændig 
overvundet  og  derfor  var  faldet  bort. 
Englen  viste  så  Johannes  en  engel, 
som  fløj  midt  oppe  under  himlen  og 
som  „havde  et  evigt  evangelium  at 
forkynde  for  dem,  der  bor  på  jorden, 
for  alle  folkeslag  og  stammer  og  tun- 
gemål og  folk."  (Åb.  14:6)  Det  var 
tydeligt,  at  det  evige  evangelium  var 


det  eneste  evangelium,  som  kunne 
frelse  menneskene.  Thi  Johannes  til- 
føjer „Og  han  råbte  med  høj  røst: 
„Frygt  Gud  og  giv  ham  ære;  thi  nu  er 
hans  doms  time  kommet.  Ja,  tilbed 
ham,  som  har  skabt  himmelen  og  jor- 
den og  havet  og  kildevældene."  (Åb. 
14:7) 

Som  yderligere  bevis  på  frafaldet 
modtog  Joseph  Smith  sin  strålende 
åbenbaring.  Dette  beviste,  at  Faderen 
og  Sønnen  var  to  adskilte,  ophøjede 
personer  og  at  hele  den  kristne  ver- 
den tilbad  en  gud  uden  legeme,  lem- 
mer og  lidenskaber.  Det  betyder,  at 
en  sådan  gud  ikke  kunne  se,  fordi 
han  ikke  havde  nogle  øjne;  han  kunne 
ikke  høre,  fordi  han  ikke  havde  ører; 
han  kunne  ikke  tale,  fordi  han  ikke 
havde  nogen  mund.  Derfor  fulgte  de 
snarere  menneskelærdomme  end  e- 
vangeliets  evige  sandheder. 
Moses  vidste,  at  disse  forhold  ville 
sejre,  for  da  han  skulle  lede  Israels 
børn  ind  i  det  forjættede  land,  fortalte 
han  dem,  at  de  ikke  ville  forblive  der 
længe,  men  at  de  skulle  spredes 
blandt  folkeslagene  (se  5.  Mos.  4:26- 
27)  og  han  fortalte  dem  dette:  „Der 
skal  I  komme  til  at  dyrke  guder,  der 
er  menneskehænders  værk,  træ  og 
sten,  som  hverken  kan  se  eller  høre, 
spise  eller  lugte!"  (5.  Mos.  4:28)  Det 
var  netop  en  sådan  gud,  den  kristne 
verden  tilbad,  da  Joseph  Smith  fik  sin 
herlige  åbenbaring. 
Men  Moses  sagde  mere.  Han  under- 
stregede, at  hvis  Israel  ville  søge 
efter  ham  i  de  kommende  dage  (og 
her  mente  han  specielt  de  sidste  da- 
ge) skulle  de  finde  ham.  (se  5.  Mos. 
4:29-30)  Profeten  Joseph  Smith  søgte 
Gud  og  opnåede  en  viden  om  den 
sande  og  levende  Gud,  som  englen 
hentydede  til,  „som  skabte  himmelen 
og  jorden  og  havet  og  kildevældene." 
(Åb.14:7) 

Da  apostlene  spurgte  Frelseren  om 
tegnene  på  hans  andet  komme  og  på 
verdens  ende,  fortalte  han  dem  om  de 
krige  og  hungersnød  og  jordskælv, 
som  skulle  komme,  og  så  sagde  han: 
„Og  dette  evangelium  om  Riget  skal 
prædikes  over  hele  jorden  till  et  vid- 
nesbyrd for  alle  forlkeslagene;  og  så 

skal  enden  komme."  (Matt.  24:14) 
Her  er  det  tydeligt,  at  han  henviste  til 
evangeliet,  som  han  og  hans  disciple 
havde  prædiket. 

Et  andet  skriftsted,  som  viser,  at  der 
ville  ske  en  fuldkommen  genoprettel- 
se, findes  i  det  29.  kapitel  af  Esajas, 
vers  13-14: 

„Og  Herren  sagde:  Eftersom  dette 
folk  kun  holder  sig  nær  med  sin  mund 
og  ærer  mig  med  sine  læber,  mens 
hjertet  er  fjernt  fra  mig,  og  fordi  de- 
res frygt  for  mig  blev  tillærte  men- 
neskebud, se  derfor  vil  jeg  oprette  et 
stort  og  forunderligt  værk  blandt  det- 
te folk;  så  dets  vismænds  visdom  for- 
går, de  kloges  klogskab  glipper." 
(King  James  Version) 
Det  er  tydeligt,  at  Herren  ikke  behø- 
vede at  oprette  et  stort  og  forunder- 
ligt værk  blandt  menneskenes  børn, 
hvis  hans  evangelium  var  forblevet 
på  jorden,  men  han  forklarer,  at  han 
ville  skabe  dette  store  og  forunder- 
lige værk,  fordi  de  prædikede  tillærte 
menneskebud.  Det  er  hvad  man  fin- 
der i  dag  i  alle  de  såkaldte  kristne 
kirker  og  det  bevidner  nødvendighe- 
den af  genoprettelsen. 
Efter  pinsedagen  talte  Peter  til  dem, 
som  havde  slået  Kristus  ihjel  og  sag- 
de: „Fat  derfor  et  andet  sind  og  vend 
om,  så  jeres  synder  må  blive  udslet- 
tede, for  at  husvalelsestiderne  må 
komme  fra  Herrens  åsyn  og  han  må 
sende  den  Kristus,  som  var  bestemt 
for  jer,  nemlig  Jesus,  hvem  Himmelen 
skal  huse  indtil  genoprettelsestider- 
ne,  da  alt  skal  blive  genoprettet,  som 
Gud  har  talt  om  gennem  sine  hellige 
profeters  mund  fra  fordums  tid."  (Ap. 
Gern.  3:19-21) 

Vi  er  den  eneste  kirke  i  verden  som 
lærer,  at  alle  ting  skal  genoprettes  og 
hvis  Peter  var  en  sand  profet,  kan 
ingen  vente  Frelserens  komme,  i  hen- 
hold til  de  mange  løfter  som  står  i 
skrifterne,  før  der  har  været  sådan  en 
genoprettelse  og  det  er  ikke  en  refor- 
mation. 

Og  således  erklærer  vi  for  hele  ver- 
den, at  der  har  været  en  genoprettel- 
se af  alle  ting,  som  der  blev  talt  om 
af  alle  de  hellige  profeter,  der  igen 
har  besøgt  denne  jord  og  gengivet 


det    hellige    præstedømmes    nøgler 

samt  magten  og  myndigheden  til  at 

administrere  i  evangeliets  frelsende 

forordninger. 

Ældste  LeGrand  Richards 

fra  de  Tolvs  Råd. 


„Skal  vi  fortsat  tilgive  et 
menneske,  som 
vedbliver  at  gøre  forkert, 
idet  han  stoler  på, 
at  han  vil  blive  tilgivet 

O" 

igen? 


Spørgsmålet  bliver  stillet  til  medlem- 
mer af  kirken:  skal  vi  tilgive  et  men- 
neske, som  vedbliver  med  at  gøre 
forkert,  idet  vedkommende  er  over- 
bevist om,  at  han  nok  får  tilgivelse? 
Herren  gjorde  dette  krystalklart  i  sit 

svar  på  Peters  spørgsmål: hvor 

ofte  skal  jeg  tilgive  min  broder,  når 
han  forsynder  sig  imod  mig?  er  syv 
gange  nok?' 

„Jesus  siger  til  ham:  ,Jeg  siger  dig; 
ikke  syv  gange,  men  halvfjerdsindsty- 
ve gange  syv  gange.'"  (Matt.  18:21- 
22) 

Læg  mærke  til,  at  Peters  spørgsmål 
var  stillet  til  de,  som  „Synder  imod 
mig."  I  det  ovenstående  spørgsmål 
ser  det  ikke  ud  som  om  mennesket 
synder  imod  os,  men  snarere  fortsæt- 
ter med  at  synde. 

Omvendelse  er  ikke  en  lov,  man  skal 
drive  spøg  med.  Ve  ham,  som  synder 
med  den  bagtanke,  at  han  bagefter 
kan  omvende  sig.  Han  leger  med  sel- 
ve frelsens  principper.  Den  som  om- 


vender sig  med  den  tanke,  at  han  kan 
synde  igen  på  et  senere  tidspunkt, 
har  i  virkeligheden  ikke  omvendt  sig; 
han  ophører  blot  med  sine  syndige 
gerninger  for  et  stykke  tid  i  håbet  om, 
at  det  vil  frelse  hans  samvittighed. 
Under  den  falske  omvendelsesfølel- 
se,  vil  tilskyndelsen  til  sand  omven- 
delse synes  at  forsvinde  og  og  syn- 
deren vil  atter  vende  sig  mod  synd. 
I  kapitel  42  i  Lære  og  Pagter  læser 
vi:  „  . . .  den,  der . . .  omvender  sig  af 
hele  sit  hjerte  og  lader  være  dermed 
og  ikke  gør  det  mere,  skal  du  tilgive." 
(vers  25)  Her  taler  Herren  om  en  stor 
overtrædelse,  men  det  er  min  følelse, 
at  selve  princippet  vedrørende  om- 
vendelse forbliver  det  samme  i  alle 
sager.  Vi  må  forsage  synden  af  hele 
vort  hjerte  og  heri  ligger  motivet  og 
inspirationen  til  at  vende  sig  fra  syn- 
den. 

Det  er  interessant,  at  Det  aronske 
Præstedømme  holder  nøglerne  til  det 
forberedende  evangelium hvil- 

ket  evangelium  er  evangeliet  til  om- 
vendelse og  dåb  og  syndsforladelse 
..."  (L.&.  P.  84:27)  Biskoppen  holder 
som  præsident  for  Det  aronske  Præ- 
stedømme nøglen  til  omvendelse.  Af 
denne  grund  må  alle  overtrædelser  af 
alvorlig  art  tilstås  overfor  biskoppen. 
Han  har  så  magten  til  at  dømme  og 
tilgive  på  kirkens  vejne. 
Husk  mine  unge  venner,  at  I  troligt 
kan  gå  til  jeres  biskop.  Ingen  biskop 
må  nogensinde  røbe  en  fortrolighed.  I 
visse  tilfælde,  kan  han  føle  sig  til- 
skyndet til  at  drøfte  sagen  med  stavs- 
præsidenten  for  at  hente  råd,  men  for 
det  meste  uden  at  nævne  navne.  Det- 
te er  kirkens  gang  og  den  sikrer  den 
angrende  synder  inspirerede  råd  og 
vejledning  gennem  præstedømmets 
myndighedslinie. 

Læg  mærke  til  Paulus  råd  og  forma- 
ning til  Timotius: 

„Fly  ungdomslysterne  og  jag  efter 
retfærdighed,  troskab,  kærlighed  og 
fred  sammen  med  dem,  der  påkalder 
Herren  af  et  rent  hjerte 
„Afvis  de  tåbelige  og  barnagtige 
stridsspørgsmål;  du  ved  jo,  de  skaber 
ufred; 

„og  en  Herrens  tjener  bør  ikke  leve  i 
ufred,  men  være  mild  imod  alle,  dyg- 
tig til  at  lære  fra  sig,  rede  til  at  finde 
sig  i  ondt. 

„Han  bør  med  sagtmodighed  tilrette- 
vise de  genstridige,  om  Gud  dog  en- 
gang ville  give  dem  omvendelse,  så 
de  kom  til  erkendelse  af  sandheden, 
„og  blev  ædru  igen  og  udfriedes  af 
Djævelens  snare,  fangne  som  de  er  af 
ham,  så  de  må  gøre  hans  vilje."  (2. 
Tim.  2:22-26) 

Det  synes  som  om,  at  Gud  muligvis  vil 
få  os  til  at  angre,  hvis  vi  prøver  at 
opnå  alle  de  karaktertræk  som  næ- 
stekærlighed rummer.  Når  denne  om- 
vendelsens ånd  kommer  til  os,  føler 
vi  de  samme  store  ønsker  som  folket 
gjorde  efter  kong  Benjamins  vidun- 
derligetale: 

„Og  de  råbte  alle  med  een  røst  og 
sagde:  Ja,  vi  tror  alle  de  ord,  du  har 
talt  os,  og  vi  ved  også,  at  der  ligger 
sikkerhed  og  sandhed  bag  dem  ved 
Herren,  den  Almægtiges  ånd,  som  har 
bevirket  stor  forandring  hos  os  eller  i 


vore  hjerter,  så  at  vi  ikke  mere  er  til- 
bøjelige til  at  gøre  ondt,  men  bestan- 
dig gøre  godt."  (Mosiah  5)2) 
Læg  mærke  til  ånden,  som  fyldte  de- 
res hjerter  efter  omvendelse:  „Vi  er 
ikke  mere  tilbøjelige  til  at  gøre  ondt, 
men  gør  bestandig  godt."  Denne  ind- 
stilling kommer  kun  af  sand  omven- 
delse. Denne  ånd  er  opnåelig  for  os 
alle. 

I  kapitel  64  i  Lære  og  Pagter  erklæ- 
rer Herren  følgende: 
„Derfor  siger  jeg  jer,  at  I  skal  tilgive 
hinanden;  thi  den,  som  ikke  tilgiver 
sin  broder  hans  synder,  står  fordømt 
for  Herren;  thi  på  ham  hviler  en  større 
synd. 

„Jeg  Herren,  tilgiver  hvem  jeg  vil, 
men  af  jer  forlanges  det,  at  I  tilgiver 
alle  mennesker."  (L  &  P.  64:9-10) 
Når  vi  forstår  dette  råd,  bliver  vi  mere 
modne  i  evangeliet  og  vi  vil  modtage 
endnu  større  forståelse.  I  det  98.  kapi- 
tel taler  Herren  igen  om  dem  som 
tilgiver  og  er  overbærende. 
„Og  nu  taler  jeg  til  jer  angående  jeres 
familier.  Om  nogen  slår  jer  eller  jeres 
familie  en  gang,  og  I  bærer  det  med 
tålmodighed  og  ikke  bruger  skæls- 
ord  mod  dem  eller  søger  hævn,  skal 
I  blive  belønnet. 

„Men  om  I  ikke  bærer  det  med  tål- 
modighed, så  skal  det  blot  betragtes, 
som  om  et  retfærdigt  mål  er  blevet 
jer  tilmålt. 

„Og  atter,  om  jeres  fjende  slår  jer  for 
anden  gang,  og  I  ikke  bruger  skæls- 
ord  imod  ham,  men  bærer  det  med 
tålmodighed,  skal  jeres  løn  blive 
hundredefold. 

„Og  atter,  om  han  slår  jer  tredie 
gang,  og  I  bærer  det  med  tålmodig- 
hed, skal  jeres  løn  fordobles  fire  gan- 
ge." (L.  &  P.  98:23-26) 
Kun  de,  som  har  udvist  så  stor  tål- 
modighed, vil  vide  hvad  Herren  me- 
ner når  han  siger,  at  deres  løn  skal 
fordobles  indtil  fire  gange.  Dette 
kommer  så  nær  næstekærlighed,  som 
vor  Frelser  ønskede  vi  skulle  elske 
vor  næste.  Jeg  har  kendt  nogle  få 
sidste  dages  hellige,  som  har  været 
værdige  til  at  modtage  denne  store 
belønning.  De  fleste  af  os  vil  ikke 
være  i  stand  til  at  fatte  den  uendelige 


trøst  og  velsignelse,  som  disse  få  har 
modtaget.  Denne  indstilling  burde 
være  vort  mål. 

Det  følgende  vers  fra  Lære  og  Pagter 
burde  stemples  i  enhver  sidste  da- 
geshelligs hjerte: 

„Og  nu,  sandelig  siger  jeg  jer:  Jeg 
Herren,  vil  ikke  tilregne  jer  nogen 
synd.  Gå  bort  og  synd  ikke  mere. 
Men  til  den  sjæl,  som  synder,  skal  de 
tidligere  synder  vende  tilbage,  siger 
Herren,  jeres  Gud."  (L  &  P.  82:7) 
Virkelig  omvendelse  må  være  ved- 
varende. Det  må  ikke  være  noget  som 
vi  tager  let  på.  Omvendelse  er  evig  og 
Herren  siger,  at  han  ikke  mere  vil  til- 
regne os  vor  synd.  Vi  har  en  velsig- 
nelse forjættet  på  os  når  vi  forsager 
vore  synder  og  ikke  gør  dem  igen,  for 
Herren  siger  i  det  93.  kapitel  vers  1 : 
„Sandelig,  så  siger  Herren:  Det  skal 
ske,  at  hver  sjæl,  der  aflægger  sine 
synder,  kommer  til  mig,  påkalder  mit 
navn  og  adlyder  min  røst  samt  holder 
mine  befalinger,  skal  se  mit  ansigt  og 
vide,  at  jeg  er." 

Herren  giver  ikke  tomme  løfter.  Lad 
os  leve  op  til  denne  velsignelse. 
Jeg  beder  om,  at  alle  unge  vil  få  en 
særlig  styrke  til  at  vende  sig  til  Kris- 
tus og  når  de  gør  det,  vil  alle  andre 
ting  blegne  og  forsvinde. 


Biskop  Vaughn  J.  Featherstone 
2.  rådgiver  i  Det  præsiderende 
Biskopråd. 

Planlæg  jer  et 
godt  og 
indholdsrigt  liv 


AF  PRÆSIDENT  SPENCER  W.  KIMBALL 


Det  er  mig  en  glæde,  at  være  sammen 
med  jer  her  i  aften  til  dette  præste- 
dømmesmøde.  Det  er  en  særlig  glæ- 
de, at  se  fædrene  komme  med  deres 
sønner  til  lørdagens  aftenpræste- 
dømmesmøde  —  mange  af  dem  en 
time  eller  to  tidligere  for  at  sikre  sig 
en  god  plads,  og  at  vide,  at  tusinder 
andre  fædre  og  sønner  skynder  sig 
til  Tabernaklet  og  til  utallige  stavs- 
og  wardbygninger  ud  over  hele  lan- 
det. Det  er  blevet  en  dejlig  tradition 
i  vort  familieliv  at  fædre  og  sønner 
er  sammen,  og  noget  vi  elsker  og 
ærer  og  som  verden  er  begyndt  at 
anerkende  som  et  grundlæggende 
familiemønster. 

Vi  er  taknemmelige  for,  at  I  er  her  og 
vi  påskønner  og  elsker  jer  meget. 
Må  vi  først  have  lov  at  rose  jer  for 
jeres  hengivenhed  og  trofasthed. 
Templerne  er  for  det  meste  altid  fyld- 
te. Kirkebygningerne  er  fyldte,  til- 
stedeværelsen stiger  og  gudsfrygten 
vokser.  Antallet  af  familier,  der  holder 
familiehjemmeaftener  stiger  og  vi  er 
lykkelige  for  den  tro  og  kærlighed, 
som  I  ser  ud  til  at  lægge  for  dagen 
over  hele  kirken.  Vi  er  i  særdeleshed 


lykkelige  over,  at  antallet  af  virk- 
ningsfulde aktiviteter  vokser  i  stave- 
ne og  missionerne  udenlands.  Dette 
er  en  verdenskirke;  vi  tror  vi  nærmer 
os  en  universel  anerkendelse. 
Må  jeg  nu  brødre  have  lov  at  gøre  jer 
bekendt  med  nogle  anliggender,  som 
jeg  drøftede  med  de  andre  ledere  i 
torsdags.  Det  første  Præsidentskab 
har  godkendt,  at  der  bliver  organise- 
ret et  ældsternes  kvorum  i  hver  ward 
og  uafhængig  gren.  Ældsterne,  lige- 
gyldigt hvor  mange,  men  ikke  over 
96,  som  bor  et  bestemt  ward  eller 
en  gren,  må  nedsætte  sig  som  et  æld- 
sternes kvorum  med  et  præsident- 
skab. Hvis  der  er  mere  end  96  æld- 
ster,  skal  kvorummet  deles.  Vi  har 
følt,  at  denne  store  kraft  og  magtre- 
serve bedst  kan  udnyttes,  når  vi  har 
stærke,  aktive  ældste  kvorums  i  de 
mere  lokale  jurisdiktioner. 
Et  andet  præstedømmeanliggende: 
Med  omgående  virkning  må  stavs- 
præsidenter  ordinere  halvfjerds  og 
udnævne  præsidenter  for  de  halv- 
fjerds i  deres  stave  når  sådanne 
mand  er  blevet  godkendt  på  rette  vis 
af   De   halvfjerds  første  Råd.   Dette 


skulle  forhindre  mange  lange  forsin- 
kelser og  skabe  et  godt  samarbejde 
mellem  stavslederne  og  deres  halv- 
fjerds og  det  er  vort  håb,  at  det  må 
give  sig  udslag  i  mere  virkningsfuldt 
missionærarbejde. 

Brødre,  I  som  har  ledende  stillinger, 
I  kunne  spare  mange,  mange  breve, 
hvis  I  ville  læse  jeres  håndbog  og 
bulletiner.  Må  vi  specielt  henlede  je- 
res opmærksomhed  på  problemet 
tempelinterviews.  Og  vil  I  tilskynde 
jeres  medlemmer  til  at  gå  til  deres 
biskop  eller  grenspræsident  med  de- 
res problemer. 

Vi  roser  jer  mænd  i  jeres  udholden- 
hed i  at  belære  jeres  sønner.  Vi  el- 
sker jer  alle.  Vi  priser  jeres  troskab; 
vi  er  stolte  af  jeres  fremgang  og 
værdighed.  Mange  af  jeres  ældre 
sønner  har  fyldt  vore  missioner,  men 
adskillige  af  jeres  yngre  sønner  er 
stadig  fremtidige  missionærer. 
For  at  sikre  sig,  at  ens  liv  vil  blive 
godt  og  indholdsrigt,  må  man  plan- 
lægge det.  De  ting  I  planlægger  nu, 
mens  I  er  diakoner,  vil  sikre  jer  et 
indholdsrigt  liv.  Er  I  allerede  begyndt 
at  spare  penge  sammen  til  jeres  mis- 
sion? 

I  har  måske  endnu  ikke  valgt  jeres 
erhverv,  profession  eller  livsgerning, 
men  der  er  andre  ting,  som  I  allerede 
nu  kan  sætte  jer  som  mål  i  livet  sel- 
vom I  endnu  ikke  ved,  om  I  skal  være 
sagfører,  læge,  lærer  eller  ingeniør. 
Der  er  beslutninger,  som  I  allerede 
skulle  have  taget  eller  skulle  tage  nu. 
Hvad  vil  I  gøre  fra  nu  af  og  til  I  skal 
giftes?  Og  hvad  vil  I  gøre  ved  jeres 
ægteskab? 

I  kan  beslutte  nu,  om  I  vil  være  en 
virkelig  trofast  diakon,  lærer  og 
præst.  I  kan  bestemme  det  nu  ved 
en  uigenkaldelig  pagt.  Du  kan  blive 
en  dygtig  student;  du  kan  bruge  din 
tid  rigtigt  og  rationelt.  Du  kan  skabe 
ballance  i  din  tilværelse,  og  du  kan 
blive  lykkelig,  hvis  du  bruger  din  tid 
rigtigt. 

Du  kan  allerede  nu  beslutte  dig  til 
at  udføre  en  hæderlig  mission,  når 
du  kommer  i  missionæralderen.  Så 
kan  du  studere,  tjene  og  udnytte 
enhver  lejlighed  der  gives  til  rigtigt 

at  forberede  dit  sind,  hjerte  og  sjæl 
til  denne  herlige  periode  i  dit  liv. 
Der  er  ofte  blevet  spurgt  om  det  er 
påtvunget  at  være  missionær.  Og 
svaret  er  selvfølgelig  nej.  Enhver  har 
sin  frie  vilje.  Så  bliver  der  spurgt: 
Burde  enhver  ung  mand  tage  på  mis- 
sion? Og  kirkens  svar  er  ja,  og  Her- 
rens svar  er  ja.  For  yderligere  at  be- 
lyse dette  spørgsmål  siger  vi:  Ethvert 
mandligt  medlem  af  kirken,  burde 
lige  så  vel  tage  på  mission,  som  han 
burde  betale  sit  tiende,  komme  til  si- 
ne møder,  holde  sit  liv  rent  og  fri  for 
denne  verdens  urenheder  og  plan- 
lægge at  indgå  et  celestialt  ægteskab 
i  Herrens  tempel. 

Han  bliver  imidlertid  ikke  tvunget  til 
at  gøre  disse  ting,  han  skulle  gøre 
dem  af  sig  selv.  Vi  har  ofte  sunget: 

Glem  ej,  at  hver  og  en  har  ret 
til  valg  imellem  godt  og  slet; 
den  sandhed  er  os  blevet  sagt: 
Gud  frelser  ikke  dig  med  magt. 

Han  hjælper,  leder  dig  på  vej, 
han  kalder  og  velsigner  dig 
med  større  kærlighed  til  sig, 
men  overtaler  aldrig  dig. 
(Den  blå  sangbog  nr  163) 

Der  er  ingen  tvang  noget  sted  i  evan- 
geliet. Herren  sagde  i  1833:  „Se,  heri 
består  menneskets  handlefrihed,  og 
heri  ligger  menneskenes  fordømmel- 
se, fordi  det,  der  var  fra  begyndelsen, 
er  tydeligt  for  dem,  og  de  modtager 
ikke  lyset."  (L&P.  93:31) 
Dette  betyder,  at  siden  Adams  dage 
har  Herren  lært  os  sande  lærdomme 
og  vi  kan  akceptere  eller  forkaste 
dem,  men  ansvaret  bliver  vort  eget. 
Det  betyder,  at  når  vi  har  den  Hellig- 
ånds gave,  som  vi  modtager  ved  då- 
ben, er  vi  alle  i  stand  til  at  skelne 
godt  fra  ondt.  Samvittigheden  hvisker 
til  os,  hvad  der  er  rigtigt  og  hvad  der 
er  forkert.  Vi  kan  ikke  give  andre  eller 
forskellige  omstændigheder  skylden. 
Vi  ved,  hvad  der  er  rigtigt. 
Ethvert  menneske  har  sin  handlefri- 
hed. Han  kan  sjæle,  bande  eller  drik- 
ke; han  kan  besmitte  sig  selv  med 


pornografi;  han  kan  sløse  sit  liv  bort, 
forsømme  sine  pligter,  begå  sexuelle 
synder  eller  endog  slå  ihjel.  Der  er  in- 
gen tvang,  men  man  må  vide  at  med 
synden  følger  en  tilmålt  straf,  før  eller 
senere  og  fuldstændigt,  så  man  kan 
virkelig  se,  hvor  tåbeligt,  det  er  at 
vælge  at  gøre  de  forkerte  ting. 
Ethvert  menneske  kan  forsømme  sine 
møder,  lade  være  at  betale  sit  ,tiende, 
undlade  at  gå  på  mission,  ignorere 
sine  tempelforpligtelser  og  privile- 
gier, men  hvis  et  sådant  menneske 
virkelig  er  en  smule  opvakt  må  det 
også  vide,  at  det  i  virkeligheden  er 
ham  selv  der  bliver  snydt. 
Herren  besvarer  også  dette:  „Og  at 
hvert  menneske  skal  tage  retfærdig- 
hed i  sine  hænder  og  omgjorde  sine 
lænder  med  trofasthed  og  opløfte  sin 
røst  til  advarsel  for  jordens  indbyg- 
gere og  forkynde,  både  ved  ord  og 
ved  flugt,  at  ødelæggelsen  skal  kom- 
me over  de  ugudelige."  (L  &  P.  63: 
37).  Lagde  I  mærke  til,  at  der  blev 
sagt  „hvert  menneske",  —  også  en- 
hver dreng,  som  er  ved  at  blive  vok- 
sen? Selvfølgelig  mener  vi  ikke  en  ung 
mand,  som  er  besudlet  af  urenhed 
og  sexuelle  eller  andre  synder.  Det  er 
sikkert,  at  sådan  et  menneske  nød- 
vendigvis må  renses  ved  inderlig  om- 
vendelse, før  han  kan  tages  i  betragt- 
ning. Og  lad  os  så  gentage  det:  Et- 
hvert mandligt  medlem  af  kirken,  som 
er  værdig  og  i  stand  dertil,  burde  ta- 
ge på  mission. 

For  at  opnå  et  godt  og  indholdsrigt 
liv,  som  er  rent  og  åbnet,  er  det  nød- 
vendigt for  enhver  dreng  at  afstikke 
sin  kurs  og  gøre  pagt  med  sig  selv 
og  hans  himmelske  Fader  om  hvor- 
ledes hans  liv  skal  forme  sig  og  hvad 
han  vil  gøre  for  at  forherlige  det. 
Der  er  en  eller  anden,  som  har  ud- 
trykt denne  tanke  om  tid  (jeg  vil  læse 
det): 

„Og  i  drømme  kom  jeg  til  en  smuk 
bygning,  der  lignede  en  bank  og  al- 
ligevel ikke  var  det,  for  på  væggen 
var  opslået  en  messingplade,  som 
sagde,  ,Tid  til  salg'. 
„Jeg  så  en  stakåndet  og  bleg  mand, 
der  slæbe  sig  smertefuldt  op  ad  trap- 
pen som  en  syg  mand.  Jeg  hørte  ham 


sige:  , Lægen  fortalte  mig,  at  jeg  kom 
5  år  for  sent  til  at  konsultere  ham. 
Nu  vil  jeg  købe  disse  5  år  —  og  så  vil 
han  nok  kunne  redde  mit  liv.' 
„Så  kom  der  en  anden  mand,  der 
ligeledes  sagde  til  ekspedienten:  ,Da 
det  var  for  sent  opdagede  jeg,  at  Gud 
havde  givet  mig  store  evner  og  talen- 
ter og  at  jeg  havde  forsømt  at  ud- 
vikle dem.  Sælg  mig  10  år,  så  jeg 
kan  blive  den  mand,  jeg  burde  have 
været.' 

„Så  kom  en  yngre  mand  og  sagde: 
.Firmaet  har  fortalt  mig,  at  jeg  kan 
begynde  i  en  stor  stilling  i  næste 
måned,  hvis  jeg  er  forberedt  til  at 
overtage  den.  Men  det  er  jeg  ikke. 
Giv  mig  2  års  tid,  så  jeg  kan  være 
forberedt  til  at  få  stillingen  næste 
måned.' 

„Således  kom  de,  syge,  dem  uden 
håb,  de  fortvivlede,  bekymrede,  ulyk- 
kelige —  og  de  gik  alle  smilende  der- 
fra med  et  ansigtudtryk,  der  udstrå- 
lede en  usigelig  glæde,  for  nu  havde 
de,  hvad  de  så  desperat  behøvede  - 
tid. 

„Så  vågnede  jeg,  glad  over  at  have, 
hvad  disse  mænd  ikke  havde  og  hvad 
de  aldrig  ville  være  i  stand  til  at  købe 
-  tid.  Tid  til  at  gøre  så  mange  ting, 
som  jeg  gerne  ville  og  skulle  gøre. 
Hvis  jeg  den  morgen  fløjtede  til  mit 
arbejde,  var  det  fordi  en  dyb  glæde 
fyldte  mit  hjerte.  For  jeg  havde  stadig 
tid,  hvis  jeg  ville  bruge  den  rigtigt." 
(Ukendt  forfatter.) 

Lad  mig  fortælle  jer  om  et  af  de  mål, 
jeg  satte  mig,  mens  jeg  endnu  kun 
var  en  knægt.  Da  jeg  til  en  konferen- 
ce hørte  en  af  kirkens  ledere  fra  Salt 
Lake  City  fortælle  os,  at  vi  skulle  læse 
skrifterne  og  jeg  blev  klar  over,  at 
jeg  aldrig  havde  læst  Bibelen,  gik  jeg 
hjem  den  selv  samme  aften  lige  efter 
denne  tale  var  slut,  klatrede  op  til 
mit  lille  loftskammer,  tændteden  lille 
petroleumslampe,  som  stod  på  det  lil- 
le bord  og  læste  det  første  kapitel  af 
1.  Mosebog.  Et  år  senere  kunne  jeg 
lukke  Bibelen  i  og  vide,  at  jeg  havde 
læst  hvert  kapitel  i  den  store  og  her- 
lige bog. 

Jeg  fandt  ud  af,  at  denne  Bibel,  som 
jeg  læste,  bestod  af  66  bøger  og  jeg 

mistede  næsten  modet,  da  jeg  blev 
klar  over,  at  den  indeholdt  1.189  ka- 
pitler og  at  der  var  1.519  sider  i  den. 
Det  var  overvældende,  men  jeg  vid- 
ste, at  hvis  andre  kunne  gøre  det,  så 
kunne  jeg  også. 

Jeg  fandt  ud  af,  at  der  var  visse  pas- 
sager, som  var  svære  for  en  14-årig 
dreng  at  forstå.  Der  var  visse  sider, 
som  ikke  interesserede  mig  særligt, 
men  da  jeg  havde  læst  de  66  bøger, 
de  1189  kapitler  og  de  1519  sider,  føl- 
te jeg  en  glødende  tilfredsstillelse 
ved  at  have  sat  mig  et  mål  og  ved 
at  have  nået  det. 

Jeg  fortæller  jer  ikke  dette  for  at  pra- 
le, men  blot  for  at  bruge  det  som  et 
eksempel  og  sige,  at  hvis  jeg  kunne 
gøre  dette  i  skæret  fra  en  petroleums- 
lampe,  kan  I  også  gøre  det  ved  elek- 
trisk lys.  Jeg  har  altid  været  glad  for, 
at  have  læst  hele  Bibelen  fra  ende 
til  anden. 

Må  jeg  fortælle  jer  om  et  andet  mål 
jeg  satte  mig,  mens  jeg  endnu  kun 
var  en  ung  mand. 

Jeg  havde  hele  mit  liv  hørt  om  vis- 
domsordet  og  de  velsignelser,  som 
ville  følge  dem,  der  efterlevede  det. 
Jeg  havde  set  mennesker  tygge  skrå 
og  bruge  snus,  og  de  virkede  frastø- 
dende på  mig,  at  se  den  brune  sovs, 
som  sivede  ud  af  deres  mundvige. 
Jeg  så  mænd  spilde  en  masse  tid 
på  at  rulle  deres  cigaretter.  De  købte 
en  pose  „Bull  Durham"  (tyrkisk  tobak) 
eller  et  andet  mærke  og  noget  papir 
og  så  afbrød  de  deres  arbejde  adskil- 
lige gange  i  løbet  af  dagen,  for  at  fyl- 
de papiret  med  todak,  rulle  det,  skæ- 
re det  til  i  enderne  og  derefter  ryge 
den.  Jeg  syntes  det  var  tåbeligt  og 
spild  af  tid  og  kræfter.  Senere  da  det 
blev  mere  almindeligt,  købte  de  de- 
res cigaretter  færdigrullet.  Jeg  hus- 
ker også  tydeligt,  hvor  frastødende 
det  virkede  på  mig,  da  kvinder  be- 
gyndte at  ryge. 

Jeg  husker  også  som  dreng,  at  der  i 
min  lille  bys  gader  på  Uafhængig- 
hedsdagen, den  4  juli,  var  mænd, 
som  deltog  i  hestevæddeløbene  og 
spillede  på  hestene  og  jeg  bemærke- 
de, at  mange  af  dem  havde  cigaretter 
hængende   i    mundvigen   og   flasker 


stikkende  op  af  lommerne,  nogle  af 
dem  var  modbydeligt  fulde  og  havde 
slørede  øjne,  de  bandede  og  talte 
uforståeligt. 

Det  tog  lidt  tid,  at  gøre  hestene  para- 
te og  arrangere  løbene  og  i  den  tid, 
var  der  næsten  uafladeligt  nogen  som 
skreg,  „Gå  på  ham!  Gå  på  ham!"  alle 
mændene  og  drengene  stimlede  sam- 
men om  et  slagsmål,  det  gik  hårdt 
til  med  blod,  banden  og  had. 
Igen  fyldtes  jeg  med  væmmelse  ved 
at  tænke  på,  hvorledes  disse  mænd 
nedværdigede  sig  og  atter  besluttede 
jeg  mig  til,  mens  jeg  på  denne  fest- 
dag drak  min  røde  sodavand  og  iagt- 
tog hesteløbene,  at  jeg  aldrig  ville 
drikke  spiritus  og  sværge  eller  ban- 
de, som  mange  af  disse  fyre  i  den 
lilleby. 

Jeg  husker,  at  jeg  traf  denne  beslut- 
ning uden  at  være  presset  af  nogen 
som  helst  og  at  jeg,  som  den  lille 
dreng,  jeg  stadig  var,  bestemte,  at  jeg 
aldrig  ville  bryde  visdomsordet.  Jeg 
vidste  hvor  det  stod  skrevet  og  jeg 
vidste  næsten  præcis,  hvad  Herren 
havde  sagt  og  jeg  vidste,  at  når  Her- 
ren sagde  det,  var  det  fordi,  det  var 
velbehageligt  for  ham,  at  mennesket 
afholdt  sig  fra  alle  disse  nedbryden- 
de stoffer  og  at  det,  jeg  ønskede  var 
at  behage  min  himmelske  Fader.  Så- 
ledes besluttede  jeg  fast  og  urokke- 
ligt, at  jeg  aldrig  ville  røre  disse  ska- 
delige ting.  Efter  uigenkaldeligt  at 
have  truffet  denne  afgørelse  fandt  jeg 
det  ikke  spor  vanskeligt  at  holde  løf- 
tet til  mig  selv  og  min  himmelske  Fa- 
der. 

Jeg  husker  engang  i  de  senere  år,  da 
jeg  var  distriktpræsident  for  Rotary 
klubberne  i  Arizona,  at  jeg  skulle  til 
Nice  i  Frankrig  til  et  internationalt 
møde.  Som  led  i  højtideligheden  ind- 
gik en  overdådig  banket  for  distrikt- 
præsidenterne og  i  den  store  byg- 
ning, var  der  dækket  op  til  en  fornem 
middag.  Da  vi  havde  fået  anvist  vore 
pladser,  lagde  jeg  mærke  til  at  der 
ved  hver  kuvert  var  anbragt  syv  poka- 
ler (vinglas),  sammen  med  en  masse 
sølvspisebestik  og  fade  og  alt  var  det 
bedste  Europa  kunne  frembyde. 
Som  middagen  skred  frem,  betjente 


en  sand  hær  af  tjenere  os,  syv  tjene- 
re for  hver  plads  og  de  skænkede 
vin  og  spiritus.  De  syv  glas  blev  fyldt 
ved  hver  kuvert.  De  forskellige  drik- 
ke spillede  i  mange  farver.  Jeg  var 
langt  hjemmefra;  jeg  kendte  mange 
af  distriktpræsidenterne  og  de  kendte 
mig.  Men  de  kendte  sandsynligvis  ik- 
ke min  religion  eller  mit  standpunkt 
med  hensyn  til  visdomsordet.  Under 
alle  omstændigheder  syntes  det,  som 
om  den  onde  hviskede  til  mig:  „Dette 
er  din  chance.  Du  er  langt  hjemme- 
fra. Der  er  ingen  her,  som  ser  dig. 
Der  er  aldrig  nogen,  som  vil  få  at 
vide,  at  du  drikker  det  der  er  i  disse 
glas.  Dette  er  din  store  chance!"  Men 
så  syntes  en  mild  ånd  at  hviske  til 
mig:  „Du  har  indgået  pagt  med  dig 
selv  og  i  alle  disse  år,  har  du  ikke 
brudt  den.  Du  har  lovet  din  himmel- 
ske Fader  at  holde  pagten,  ville  det 
så  ikke  være  tåbeligt,  at  bryde  denne 
pagt  efter  alle  disse  år?"  Lad  det 
være  tilstrækkeligt  at  sige,  at  da  jeg 
rejste  mig  fra  bordet  en  time  senere, 
var  de  syv  vinglas  stadig  fulde  af  den 
farverige  vædske,  som  var  blevet 
hældt  i  dem,  men  ikke  var  blevet  rørt. 
Og  atter,  mine  brødre,  husker  jeg  fra 
mine  drengeår,  at  sheriffen  gav  os  en 
slem  forskrækkelse,  da  han  kom  og 
fortalte,  at  der  under  gulvbrædderne 
på  verandaen  i  et  hus,  lidt  oppe  ad 
den  gade  vi  boede  i,  var  fundet  et  an- 
seeligt depot  af  stjålne  sager.  Den 
unge  mand,  som  boede  der,  blev  er- 
klæret for  kleptoman.  Han  syntes  at 
have  en  mani  for  at  stjæle  ting,  endog 
genstande,  som  han  overhovedet  ikke 
havde  brug  for.  Mange  mennesker  i 
byen  havde  anmeldt,  at  deres  ride- 
pisk og  seletøj  var  blevet  væk.  Her 
lå  det  under  verandaen  og  til  sidst 
indrømmede  drengen,  at  det  var  ham, 
som  havde  stjålet  dem.  Jeg  husker 
hvor  chokerede  vi  drenge  var  og 
hvorledes  vi  ynkede  ham,  fordi  han 
havde  udviklet  denne  frygtelige  svag- 
hed. 

Ralph  Waldo  Emerson  sagde:  „Et- 
hvert menneske  er  på  vagt  for  ikke 
at  blive  snydt  at  sine  medmennesker. 
Men  der  kommer  en  dag,  hvor  man 
må  begynde  at  passe  på,  at  man  ikke 

snyder  sine  medmennesker.  Og  så- 
ledes er  alt  vel.  Man  har  drejet  sin 
vogn  efter  solen."  (The  Complete  Wri- 
tings  af  Ralph  Emerson,  New  York: 
Wm.  H.  Wise  and  Co.,  1929,  p.  585.) 

Denne  dreng  vidste  ikke  hvorledes 
vore  gerninger  følger  os  og  at  vi  altid 
skal  høste  det  vi  sår.  At  enhver  op- 
levelse beriger  eller  forringer  vort  liv. 
Vi  kan  ikke  tænke  grimme  tanker  og 
gøre  grimme  ting  uden  at  blive  stra- 
fet. 

For  nylig  var  der  en  avisartikel,  som 
fortalte  om  en  pige,  der  fandt  en  chek 
der  lød  på  to  millioner  dollars.  Hun 
begyndte  at  forstille  sig,  hvad  hun  vil- 
le bruge  alle  de  penge  til,  sagde  hun. 
Men  til  sidst  afleverede  hun  cheken  til 
sin  ejermand  og  artiklen  afslørede, 
at  findelønnen  var  meget  mindre,  end 
hun  havde  håbet  på.  Hvorfor  ville  hun 
havde  belønning  for  at  gøre,  hvad  der 
var  rigtigt?  Hvorfor  var  hun  skuffet 
over  det  beløb  hun  fik?  Skal  folk  be- 
lønnes for  at  gøre  det  rette?  Ville  I 
forvente  en  belønning,  hvis  I  leverede 
en  tabt  genstand  tilbage?  Alle  I  dren- 
ge lærer  eller  har  lært  den  13.  tros- 
artikel: Vi  tror,  at  vi  må  være  ærlige, 
sandfærdige,  kyske,  velgørende  og 
dydige  og  gøre  godt  mod  alle  ..." 

Jeg  ville  gerne  have  sagt  nogle  ord 
om  butiksrapserier,  men  tiden  tillader 
det  ikke.  Det  er  skammeligt,  at  forret- 
ningerne her  må  lægge  en  vis  procent 
til  deres  fortjeneste,  for  at  sikre  de- 
res foretagende.  Det  er  skrækkeligt, 
at  dette  er  tilfældet  i  et  sidste  dages 
helligt  område,  hvor  i  hvert  fald  stør- 
stedelen af  os  er  sidste  dages  helli- 
ge. 

Nu  vil  jeg  gerne  slutte  med  en  sidste 
lille  oplevelse.  Jeg  var  i  Toquepala, 
Peru.  Vi  skulle  indvie  en  kirkebyg- 
ning. Mange  af  mændene,  som  arbej- 
dede i  denne  mineby,  var  amerikane- 
re. Efter  indvielsen,  var  der  middag  i 
et  af  hjemmene.  Da  vi  gik  lidt  rundt, 
kom  der  en  stor  dreng  og  sagde  til 
mig:  „Broder  Kimball,  jeg  vil  gerne 
på  mission.  Vil  du  give  mig  en  velsig- 
nelse?" 

„Ja,  selvfølgelig,"  sagde  jeg.  „Jeg 
vil  med  glæde  give  dig  en  velsignel- 


se, men  er  det  ikke  din  far,  jeg  mødte 
i  det  andetværelse?" 
„Jo,"  sagde  han,  „det  er  far." 
„Hvorfor  beder  du  ikke  ham  om  at 
give  dig  en  velsignelse?"  spurgte  jeg. 
„Åhr,"  sagde  han,  „far  ville  da  ikke 
bryde  sig  om  at  give  en  velsignelse." 
Så  udså  jeg  mig  et  tidspunkt  til  „at 
løbe  ind  i"  faderen  og  sagde:  „sik- 
ken en  dejlig  søn  du  har.  Jeg  tror, 
han  ville  være  glad  for  at  få  en  vel- 
signelse af  sin  far.  Ville  du  ikke  ger- 
ne give  ham  en  velsignelse?" 
„Åhr,  jeg  tror  ikke  min  søn  ville  have 
mig  til  at  give  sig  en  velsignelse!" 
sagde  han. 

Da  jeg  gik  rundt  blandt  gæsterne,  så 
jeg  senere  faderen  og  sønnen  fortro- 
ligt sammen.  Jeg  forstod,  at  de  var 
kommet  hinande"n  nærmere  og  at 
drengen  var  stolt  over,  at  hans  far 
skulle  velsigne  ham  og  at  faderen 
glædede  sig  over  at  være  blevet 
spurgt. 

Jeg  håber,  at  I  drenge  i  denne  for- 
samling vil  huske  dette.  I  har  den 
bedste  far  i  verden,  at  I  ved  det.  Han 
holder  præstedømmet;  han  vil  være 
meget  glad  for  at  give  jer  en  velsig- 
nelse. Han  ville  være  glad  for  at  blive 
bedt  om  det,  men  vi  vil  også  minde 
jer  fædre  om,  at  jeres  drenge  måske 
kan  være  lidt  generte.  De  ved,  at  I  er 
de  bedste  mænd  i  verden,  men  hvis  I 
først  ville  tilbyde  velsignelsen,  kunne 
I  sandsynligvis  få  nogle  uforglemme- 
lige øjeblikke. 

Brødre!  Det  er  vidunderligt  at  være 
sammen  med  jer  her  i  aften.  Må  fred 
være  med  jer  og  som  det  er  blevet 
sagt  så  mange  gange  i  disse  dage, 
betaler  det  sig  kun  at  være  retfærdig. 
Gud  velsigne  jer.  Jeg  bærer  mit  vid- 
nesbyrd til  jer  drenge,  til  jer  mænd, 
at  Gud  lever  og  at  Jesus  er  Kristus. 
Det  er  et  stort  frelsens  og  ophøjel- 
sens program,  den  eneste  vej,  der  er 
aldrig  nogen,  som  er  blevet  lykkelige 
ved  at  være  uretfærdige.  Jeg  bærer 
jer  mit  vidnesbyrd  i  vor  Herre  Jesu 
Kristi  navn.  Amen. 

Tale  holdt  ved  præstedømmesmødet 
ved  den  144.  halvårlige  generalkon- 
ference i  Jesu  Kristi  Kirke  af  Sidste 
Dages  Hellige.  Q 


Du  gør  hele 
forskellen 

DU  .  . .  kan  øve  indflydelse  på: 
et  skuespil 
en  sportskamp 
en  ungdomskonference 
en  festival 
en  ungdomslejr 
et  tjenesteprogram 
en  fireside 
en  klasseaktivitet 
et  velfærdsprogram 

Gennem  DIN  tilstedeværelse  kan  DU 
øve  indflydelse.  Der  er  brug  for  alle. 

Dog  gælder  «jo  flere,  jo  bedre»  ikke 
helt.  Det  er  det,  at  DU  kan  skabe  en 
stemning,  som  ingen  anden  kan.  DU 
har  jo  masser  af  gode  ideer.  DU  har 
personlighed.  DU  er  interesseret,  om- 
sorgsfuld, begejstret  og  virkelig  vå- 
gen. DU  kender  dit  ansvar,  både  som 
tilskuer  og  som  deltager.  Sådanne 
egenskaber  er  vigtige  for  en  organi- 
sations fremgang.  Men  det  at  være  «i 
ilden»  er  ikke  nok.  Det,  der  tæller,  er 
at  man  altid  kan  regne  med  DIG.  Da 
DU  er  en  sådan  person,  kan  DU  øve 


indflydelse. 

Den  statistiske  rapport  for 
1973  viser  kirkens  vækst 


Antal  stave  i  Zion  ved 

slutningen  af  1973 

630 

Antal  wards 

4.580 

Antal  uafhængige  grene 

i  stavene 

1.127 

Antal  wards  og  uafhængige 

grene  i  stavene  ved 

årets  slutning 

5.707 

Antal  missionsgrene  ved 

årets  slutning 

1.817 

Antal  fuldtidsmissionerved 

årets  slutning 

108 

Kirkens  medlemstal  pr.  31  december 

1973 

I  stavene 

2.856.210 

I  missionerne 

465.346 

Antal  medlemmer  ialt 

3.321.556 

Kirkens  vækst  i  1973 

Børn,  der  er  blevet  velsignet 

i  stave  og  missioner  68.623 

Allerede  opførte  børn,  der 

er  blevet  døbt  i  stave  og 

missioner  79.603 

Sociale  statistika 

(På  grundlag  af  tallene  fra  stavene  i 

1973) 

Fødselstal  pr.  tusind  25.64 

Antal  viede  personer  pr.  tusind    14.72 

Døde  pr.  tusind  4.91 


Præstedømmet 

Medlemmer  i   Det  aronske  Præste- 
dømme pr.  31.  december  1973 
Diakoner  140.549 

Lærere  102.924 

Præster  164.668 

lait,  medlemmer  af  Det 
aronske  Præstedømme  408.141 

Medlemmer  i  Det  melkisedekske 
Præstedømme  pr.  31.  december  1973 
Ældster  208.351 

Medlemmer  af  De  Halvfjerds    24.490 
Høj  præster  99.886 

lait,  medlemmer  af  Det  melki- 
sedekske Præstedømme  812.868 
(Dette  er  en  forøgelse  på 
25.932  i  løbet  af  året) 


Kirkeorganisationer 

(Tilmeldt) 

Hjælpeforeningen  785.000 

Søndagsskolen  2.564.134 

Det  aronske  Præstedømme 

GUF  -  unge  mænd  171.377 

Det  aronske  Præstedømme 

GUF  -  unge  kvinder  212.040 

Primary  471.538 

Det  melkisedekske 

Præstedømme  GIF  625.000 


Velfærdsprogrammet 
Antal  personer,  der  er  blevet 
hjulpet  i  løbet  af  året  103.100 

Antal  personer,  der  har  på- 
taget sig  lønnet  arbejde 
(for  kirken)  16.159 

Arbejdsdage,  givet  til 
velfærdsprogrammet  154.306 

Gratis  udlån  af  udstyr  fra 
kirken.  Udlånsdage  ialt  4.756 

Genealogisk  selskab 

Navne,  der  er  gjort  klar  i 

løbet  af  1973,  til 

tempelordinancer  2.718.421 

Der  er  mikrofilmet  optegnelser  i  27 
lande,  som  tilsammen  har  bragt  det 
samlede  materiale  op  på  796.804  rul- 
ler mikrofilm,  der  hver  er  ca.  30  meter 
lange,  hvilket  svarer  til  over  3.801.373 
trykte  bind  på  hver  300  sider. 
Templer 

Antal  ordinancer,  udført  i  15  templer  i 
året  1973 

For  levende  71.555 

For  døde  8.836.044 

Samlede  antal  ordinancer     8.907.599 

Kirkens  skoler 

Samlet  tilmeldinger  i  kirkens 

skoler  for  1973,  herunder 

instituter  og  seminarer  307.086 

„Vær  rene, 
I  som  bærer 
Herrens  kar" 


Mine  elskede  brødre,  mit  tema  for 
disse    bemærkninger    er    følgende: 

Vær  rene,  I  som  bærer  Herrens 

kar."  (L  &  P.  133:5)  Man  kunne  lige 
så  godt  sige,  ær  jeres  præstedømme. 
Først  bærer  jeg  mit  vidnesbyrd  for  jer 
om,  at  jeg  gennem  Åndens  kraft  ved, 
at  præsident  Kimball  er  en  profet,  at 
han  er  er  kaldet  af  Herren  til  at  være 
hans  talerør,  og  at  præsident  Tanner 
blev  kaldet  gennem  åbenbaring  til  at 
være  hans  1.  rådgiver.  Jeg  oprethol- 
der dem  begge  af  et  oprigtigt  hjerte. 
Med  hensyn  til  jer  brødre,  føler  jeg 
det  som  Peter,  da  han  udtalte  sig  om 
brødrene  på  sin  tid:  „  ...  I  er  en  ud- 
valgt slægt,  et  kongeligt  præsteskab 
..."  (1.  Pet.  2:9)  Af  alle  mennesker 
på  jorden,  er  vi  de  mest  velsignede. 
Som  Guds  åndelige  sønner,  stod  vi  i 
det  store  råd  i  den  verden,  vi  kendte 
før  denne,  og  hørte  Faderen  præsen- 
tere evangeliets  plan.  Vi  hørte  ham 
sige,  at  de,  der  holdt  deres  første 
prøvestand,  vil  blive  belønnet,  og  at 
de,  der  holdt  deres  anden  prøve- 
stand, „skal  tildeles  herlighed  over 
deres  hoveder  i  al  evighed."  (Abr. 
3:26) 


PRÆSIDENT  MARION  G.  ROMNEY 
2.  rådgiver  i  Det  første  Præsidentskab 


V  ved,  at  vi  bestod  vor  første  prøve- 
stand, fordi  vi  befinder  os  her,  og  er 
blevet  belønnet  med  jordiske  lege- 
mer. 

Hvis  vi  skal  tildeles  herlighed  over 
vore  hoveder  i  al  evighed,  er  der  to 
ting,  det  er  nødvendigt,  at  vi  gør, 
mens  vi  er  her.  Det  ene  er  at  mod- 
tage præstedømmet.  Det  andet  er  at 
ære  dette  præstedømme.  Herren  har 
sagt,  at  ingen  kan  modtage  denne 
herlighed  uden  præstedømmet.  „Og 
ve  alle,  som  ikke  kommer  til  dette 

præstedømme sagde  han.  (L.  & 

P.  84:42) 

Vi,  der  har  modtaget  præstedømmet, 
skal  tildeles  denne  herlighed,  hvis  vi 
ærer  vor  kaldelse  i  præstedømmet. 
Jeg  beder  jer  nu  lytte  til  de  ord,  Her- 
ren brugte,  da  han  gav  os  den  pagt, 
der  henhører  til  præstedømmet.  Han 
sagde:  „Thi  de,  der  er  trofaste  og  får 
disse  to  præstedømmer,  hvorom  jeg 
har  talt,  og  som  ærer  deres  kaldelse 
(altså  ikke  bare  dem,  der  modteger 
den,  men  som  modtager  og  ærer  de- 
res kaldelse),  bliver  helliggjort  ved 
Ånden  til  deres  legemers  fornyelse. 
„De  bliver  Moses'  og  Arons  sønner 


(I  begyndelsen  af  den  åbenbaring, 
som  jeg  her  citerer,  afsnit  84,  omtaler 
Herren  de  mænd,  som  bærer  præste- 
dømmet, som  Moses'  sønner,  i  o- 
verensstemmelse  med  præstedøm- 
mets orden,  og  dem,  som  bærer  Det 
aronske  Præstedømme,  omtaler  han 
som  Arons  sønner,  ifølge  Det  aronske 
Præstedømmes  orden),  Abrahams 
sæd,  Guds  kirke  og  rige  og  Guds  ud- 
valgte. (Vi  taler  om,  hvad  vi  kan  gøre, 
for  at  gøre  vor  kaldelse  og  udvælgel- 
se sikker.  Den  eneste  måde,  hvorpå 
vi  kan  gøre  dette,  er  at  gøre  os  fort- 
jent til  præstedømmet  og  ære  det.  Og 
så  giver  Herren  os  et  løfte:) 

„Og  videre,  alle  de,  som  modtager 
dette  præstedømme,  modtager  mig, 
siger  Herren;  (Tænk  engang  rigtigt 
over  dette.  De,  som  modtager  præste- 
dømmet og  ærer  det,  „modtager  mig, 
siger  Herren") 

„thi  den,  der  modtager  mine  tjenere, 
modtager  mig, 

„og  den,  det  modtager  mig,  modtager 
min  Fader, 

„og  den,  som  modtager  min  Fader, 
modtager  min  Faders  rige.  Derfor 
skal  alt  det,  som  min  Fader  har,  gi- 
ves ham.  (Og  denne  herlighed,  som 
vi  skal  tildeles  over  vore  hoveder  og 
alt  det,  som  Herren  har,  er  lovet  os) 
„Og  dette  er  i  overensstemmelse  med 
den  ed  og  pagt,  der  hører  til  præste- 
dømmet. 

„Derfor  modtager  alle  de,  som  får 
præstedømmet,  denne  min  Faders  ed 
og  pagt  (de  modtager  altså  dette  løfte 
af  Herren)  . . .  som  han  ikke  kan  bry- 
de eller  ophæve  . . .  (men  det  kan  vi, 
og  det  er  der  mange  af  os,  der  gør. 
Og  dette  er  konsekvensen  heraf:) 

„Men  den,  der  bryder  pagten  (om  at 
ære  præstedømmet  og  herliggøre  sin 
kaldelse)  efter  at  han  har  indgået 
den  og  vender  sig  helt  derfra,  kan 
ikke  få  syndsforladelse,  hverken  i 
denne  verden  eller  den  tilkommende. 
(Jeg  tror  ikke  nødvendigvis  at  der 
her  tales  om  den  utilgivelige  synd, 
men  jeg  siger,  at  de  af  os,  der  mod- 
tager dette  præstedømme  og  forstår, 
hvad  det  drejer  sig  om,  og  alligevel 
ikke  ærer  vor  kaldelse,  vil  gå  glip  af 

noget,  som  aldrig  siden  kan  genvin- 
des) 

„Og  nu  giver  jeg  jer  den  befaling  (si- 
ger Herren),  at  I  skal  vogte  jer  og  give 
flittig  agt  på  det  evige  livs  ord; 
„thi  I,  (som  har  modtaget  præstedøm- 
met) skal  leve  af  hvert  ord,  der  ud- 
går af  Guds  mund."  (L  &  P.  84:33-41, 
43-44) 

Alt  dette  har  fået  mig  til  at  tænke  på 
Herrens  udtalelse  angående  „Israels 
lejr  ...  i  nærheden  af  Council  Bluffs, 
Iowa,  den  14  januar  1847",  i  den  store 
åbenbaring,  der  blev  givet  til  Brig- 
ham Young.  (L.  &  P.  136:  Overskriften) 
„  ...  I  er  endnu  ikke  rene,  I  kan  end- 
nu ikke  tåle  min  herlighed,  men  I  skal 
få  den  at  se,  om  I  er  trofaste  og  hol- 
der mine  ord,  som  jeg  har  givet  jer 
fra  Adams  dage  indtil  Abraham,  fra 
Abraham  til  Moses  til  Jesus  og  hans 
apostle,  og  fra  Jesus  og  hans  apostle 
til  Joseph  Smith  (og  vi  kunne  nu  til- 
føje til  præsident  Kimball)  ..."  (L.  & 
P.  136:37) 

Når  jeg  tænker  over  ordene  „ed  og 
pagt,  der  hører  til  præstedømmet", 
som  vi  alle  sammen  har  indgået,  så 
føler  jeg  ærefrygt  ved  de  lovede  vel- 
signelser. Samtidig  føler  jeg  mig  næ- 
sten benovet,  når  jeg  tænker  over, 
hvad  der  kræves  for,  at  disse  velsig- 
nelser kan  opnås. 

For  mig  at  se,  er  der  mange  ord,  der 
er  udgået  af  Guds  mund,  som  vi  bør 
tænke  nærmere  over  og  efterleve  i 
højere  grad,  hvis  vi  skal  kunne  mod- 
tage de  lovede  velsignelser.  Blandt 
dem  er  befalingen:  „Kom  hviledagen 
i  hu,  så  du  holder  den  hellig."  (2. 
Mos.  20:8) 

I  vor  tid  har  Herren  lagt  stor  vægt  på, 
at  vi  overholder  sabbaten.  Da  de  hel- 
lige første  gang  kom  til  Independen- 
ce,  Missouri,  nævnte  han  de  standar- 
der for  dem,  som  skulle  overholdes, 
hvis  de  ville  opbygge  et  sandt  Zion 
og  leve  deri.  En  af  de  ting,  som  han 
særlig  understregede,  var  overholdel- 
se af  sabbaten.  Han  sagde: 
„Og  for  at  du  kan  holde  dig  fuld- 
stændig uplettet  af  verden,  skal  du  gå 
til  bedehuset  og  ofre  dine  sakramen- 
ter på  min  hellige  dag. 
„Thi  sandelig,  dette  er  en  dag,  der  er 


bestemt  for  dig  til  at  hvile  fra  dit  ar- 
bejde og  tilegne  den  Allerhøjeste  din 
andagt. 

kom  i  hu,  at  på  denne  Herrens 

dag  skal  du  ofre  dine  gaver  og  sakra- 
menter til  den  Allerhøjeste  og  beken- 
de dine  synder  for  dine  brødre  og  for 
Herren. 

„Og  på  denne  dag  skal  du  ikke  gøre 
andet  end  tilberede  din  mad  i  hjertets 
oprigtighed,  så  din  faste  må  være 
fuldkommen,  eller  med  andre  ord,  at 
din  glæde  må  være  fuldkommen."  (L 
&P.  59:9-10, 12-3) 

Da  vi  lever  i  et  samfund,  hvor  det  er 
almindeligt  at  bryde  sabbaten,  må  vi 
nødvendigvis  —  hvis  vi  skal  ære  vort 
præstedømme  —  leve  i  verden,  men 
ikke  være  af  verden,  for  Herren  har 
sagt:  „  . . .  Zions  indbyggere  skal  . . . 
holde  sabbaten  hellig."  (L  &  P.  68:29) 
Det  er  slet  ikke  nødvendigt  at  købe 
ind  på  sabbaten.  I  Zions  stad  vil  det 
slet  ikke  være  muligt  at  købe  ind  om 
søndagen. 

Det  er  slet  ikke  nødvendigt,  at  vi  for 
eksempel  deltager  i  sportsbegivenhe- 
der eller  at  vi  går  på  jagt  eller  fisker 
om  søndagen. 

Hvis  vi  virkelig  er  fast  besluttet  på  at 
ære  vor  kaldelse  i  præstedømmet,  så 
vil  vi  også  leve  om  søndagen  indenfor 
de  rammer,  som  Herren  i  sine  belæ- 
ringer angående  sabbaten  har  ud- 
stukket for  os  i  afsnittet  i  Lære  og 
Pagter. 

Men  der  er  også  andre  ord,  der  er 
udgået  fra  Guds  mund,  som  vi  bør 
være  mere  opmærksomme  på  for  at 
få  tildelt  herlighed  over  vore  hove- 
der: 

„Vær  rene,  I  som  bærer  Herrens  kar." 
(L&P.  133:5;  se  også  38:42) 
„  . . .  kom  . . .  ihu,  o  menneske,  at  for 
alle  dine  gerninger  vil  du  blive  stillet 
overfordommen. 

Derfor,  dersom  I  har  prøvet  på  at  gøre 
ondt  i  jeres  prøvelses  dage,  da  bliver 
I  fundet  urene  for  Guds  domstol, 
og  intet  urent  kan  bo  hos  Gud,  og 
derfor  vil  I  blive  forkastet  for  evigt." 
(1.  Neph.  10:20-21)  Disse  er  Nephis 
ord: 

„ . . .  se,  jeg  siger  jer,  Guds  rige  er 
ikke  urent,  og  intet  urent  kan  ind- 


komme i  Guds  rige;  ..."  (1.  Neph. 
15:34) 

Seks  hundrede  år  senere  sagde  den 
genopstandne  Jesus  til  nephitterne: 
„Intet  urent  kan  indkomme  i  hans 
rige;  derfor  indgår  ingen  til  hans 
hvile,  uden  de,  der  har  vasket  deres 
klæder  i  mit  blod  som  følge  af  deres 
tro  og  omvendelse  fra  alle  deres  syn- 
der samt  deres  trofasthed  indtil  en- 
den." (3.  Neph.  2:19) 
Og  lige  da  denne  sidste  uddeling  var 
begyndt,  sagde  Jesus  til  brødrene, 
der  var  forsamlet  til  konference: 
Gå  ud  fra  Babylon.  Vær  rene,  I  som 
bærer  Herrens  kar."  (L.  &  P.  133:5) 
Disse  ord  minder  os  om  Paulus'  er- 
klæring til  korinterne:  „Ved  I  ikke,  at 
I  er  Guds  tempel,  og  Guds  Ånd  bor  i 
jer? 

„Hvis  nogen  ødelægger  Guds  tempel, 
skal  Gud  ødelægge  ham;  thi  Guds 
tempel  er  helligt,  og  I  er  er  jo  hans 
tempel!"  (1.  Korinter  3:16-17) 
Der  florerer  mange  mildest  talt  bekla- 
gelige vaner  i  vort  samfund,  som  vi  til 
stadighed  må  være  på  vagt  overfor, 
hvis  vi  ønsker  at  leve  så  rent,  at  vi 
kan  ære  vort  præstedømme. 
Herren  advarede  os   mod   nogle  af 
disse  i  visdomsordet: 
„Om  nogen  af  jer  drikker  vin  eller 
stærke  drikke,  se,  „siger  han,  „dette 
er  ikke  godt,  ej  heller  behageligt  for 
jeres  Faders  åsyn  . . . 
Tobak  er  ikke  (godt)  for  legemet 

Hede  drikke  er  ikke  for  legemet 

..."  (L.  &  P.  89:5,  8,  9) 
Brugen  af  nogen  som  helst  form  for 
vanedannende  medicin  eller  andet 
stof  er  at  overtræde  visdomsordet  og 
ødelægger  både  legeme  og  sjæl. 
Medlemmer  af  præstedømmet,  som 
ønsker  at  ære  deres  kaldelser,  vil  sky 
alt,  hvad  der  er  snavset  i  vort  „libe- 
rale" samfund,  som  pesten,  uanset, 
hvor  det  findes  —  i  litteratur,  på  sce- 
nen, i  film,  fritidscentrer,  forlystelses- 
livet osv.  Gud  vil  ikke  lade  et  urent 
præsteskab  komme  ind  i  sin  nærhed. 
En  af  de  mest  ødelæggende  laster, 
som  florerer  i  vort  samfund  i  dag,  er 
mangelen  på  kyskhed.  Lad  os  huske 
på,  at  Herren  tordnede  i  Sinai-ørke- 

nen:  „Du  må  ikke  bedrive  hor!"  (2. 
Mos.  20:14) 

Det  betød  døden  at  overtræde  dette 
bud  under  den  mosaiske  lov.  Til  trods 
for  det  faktum,  at  denne  generations 
misforståede  „frisindethed"  tolereres 
og  forbliver  ustraffet,  så  ændrer  det 
dog  intet  derved,  at  det  efter  den  gud- 
dommelige lov  er  en  sjælsødelæg- 
gende  synd,  ligesom  det  altid  har  væ- 
ret. Men  straffen  derfor  ligger  allere- 
de i  selve  synden,  nemlig  den  åndeli- 
ge død.  Ingen,  som  har  overtrådt  det- 
te bud,  og  som  ikke  har  opnået  fuld 
tilgivelse  herfor,  kan  ære  sit  præste- 
dømme; og  som  præsident  Clark 
plejede  at  sige:  Herren  „skelner  ikke 
hårfint  . . .  mellem  utugt  og  hor." 
(Conference    Report,    oktober    1949, 


side  194)  Og,  tilføjer  jeg,  heller  ikke 
mellem  hor  og  seksuelle  perversite- 
ter. 

Jesus  gav  os  den  standard,  vi  bør  føl- 
ge, da  han  sagde: 

„I  har  hørt,  at  der  er  sagt;  du  må  ikke 
bedrive  hor. 

„Men  jeg  siger  jer,  at  enhver,  som  ser 
på  en  andens  hustru,  så  han  begærer 
hende,  har  allerede  bedrevet  hor  med 
hende  i  sit  hjerte." 

Og  for  at  understrege,  hvor  stor  en 
synd,  det  er,  fortsatte  han:  „Men  hvis 
dit  højre  øje  forarger  dig,  så  riv  det 
ud  og  kast  det  fra  dig;  thi  det  er 
bedre  for  dig  at  miste  et  af  dine 
lemmer,  end  at  hele  dit  legeme  kas- 
tes i  Helvede."  (Matt.  5:27-29) 
Vi  medlemmer  af  præstedømmet  som 


ønsker  at  ære  vore  kaldelser  i  dette 
præstedømme,  så  vi  kan  opnå  evigt 
liv  og  blive  tildelt  herlighed  over  vore 
hoveder  i  al  evighed,  vil  ivrigt  stræbe 
efter  at  overholde  Herrens  befaling: 
„ . . .  Vær  rene,  I  som  bærer  Herrens 
kar."  (L  &  P.  133:5) 

Jeg  beder  ydmygt  om,  at  vi  må  gøre 
dette,  i  Jesu  Kristi  navn.  Amen. 


Tale  holdt  til  præstedømmet  ved  den  144. 
årlige  generalkonference  i  Jesu  Kisti  Kirke  af 
Sidste  Dages  Hellige. 


Fem  minder  jeg  gerne  ville  have 


AF  EN  SENIORSTUDENT 


(I  1926  bragte  Era  en  mindeværdig  bekendelse  af  en 
seniorstudent  angående  hans  ønsker  om  faderlig  kam- 
meratskab. Unge  mænds  ønsker  synes  at  være  lige  så 
aktuelle  i  dag  som  de  var  dengang.) 

4  Jeg  ville  ønske  at  jeg  kunne  huske  en  cirkusdag,  eller 
'  en  fjeldtur,  hvor  min  far  havde  været  med  os  drenge, 
i  stedet  for  at  give  os  penge  og  udstyr  at  tage  afsted 
med,  medens  han  og  mor  blev  hjemme,  og  fik  os  til  at 
føle  os  skyldbevidste  fordi  de  arbejdede,  medens  vi  le- 
gede. 

f\  Jeg  ville  ønske  at  jeg  kunne  huske  en  aften,  hvor  han 
~  havde  sluttet  sig  til  os  i  sang,  eller  læsning,  eller 
slagsmål,  i  stedet  for  altid  at  sidde  så  stille  med  sin  avis 
ved  læselampen. 

3  Jeg  ville  ønske  at  jeg  kunne  huske  en  måned,  eller  en 
uge,  eller  bare  en  dag,  hvor  han  havde  lavet  slid  og 
slæb  til  betydningsfuldt  arbejde  ved  at  planlægge  gårdens 
arbejde  sammen  med  os,  i  stedet  for  kun  at  bekendtgøre 
hver  morgen,  hvad  den  dags  arbejde  ville  blive. 

Jå   Jeg  ville  ønske  at  jeg  kunne  huske  en  søndag,  hvor  han 
■^   havde  stoppet  os  allesammen  ind  i  bilen  og  kørt  til 


kirke  med  os,  i  stedet  for  at  blive  hjemme  medens  vi  tog 
afsted  om  morgenen  og  lade  os  alene  hjemme  medens 
han  og  mor  tog  afsted  om  eftermiddagen. 

5  Jeg  ville  ønske  at  jeg  kunne  huske  bare  én  samtale, 
i  hvilken  vi  sammen  havde  diskuteret  de  problemer 
og  omstændigheder  som  plager  hver  dreng  i  voksealde- 
ren, og  hvor  hans  klare  og  energiske  synspunkt  kunne 
have  udspredt  sådan  lys  og  trøst,  i  stedet  for  at  lade  mig 
ene  om  at  samle  kendsgerningerne  op  på  må  og  få,  og 
løse  problemerne  så  godt  jeg  kunne. 

Og  alligevel,  min  samvittighed  ville  græde  af  skam, 
hvis  jeg  dadlede  ham,  for  ingen  mand  kunne  nogensinde 
have  ofret  sig  mere  for  sin  familie,  været  mere  ivrig  for 
dens  velfærd,  mere  stolt  af  dens  successer.  Hans  eksem- 
pel har  været  et  lys  for  os.  Han  vidste  bare  ikke  —  og 
det  er  jeg  ked  af  —  han  vidste  bare  ikke,  at  vi  trængte  til 
ham.  Han  vidste  ikke  at  vi  hellere  ville  have  hans  kam- 
meratskab end  det  land,  han  kunne  give  os  —  at  vi  en 
dag,  måske,  selv  kan  tjene  penge,  men  at  vi  aldrig  selv 
kan  skabe  minderne,  som  kunne  have  beriget  og  mildnet 
og  præget  vort  liv.  Jeg  kan  ikke  se  en  far  og  søn  på 
udflugt  sammen  uden  at  få  en  klump  i  halsen.  O 

Udvalgt  af 
Herren 


Mine  elskede  brødre,  I,  som  er  med- 
lemmer af  Guds  præstedømme  —  I  er 
så  mange  samlet  på  så  mange  for- 
skellige steder  (næsten  200,000  er  til 
stede  her  i  aften  ved  dette  møde)  — 
det  er  en  kongelig  hær,  det  stærkeste 
og  største  broderskab  i  verden.  Hvor 
heldige  og  velsignede  er  vi  ikke,  at 
vi  er  medlemmer  af  præstedømmet 
og  af  dette  store  broderskab  i  Jesu 
Kristi  Kirke  af  Sidste  Dages  Hellige. 
I  aften  er  vi  blevet  belært,  inspirerede 
og  opbygget  i  vor  tro  og  vidnesbyrd 
og  vi  har  nydt  at  lytte  til  dette  vidun- 
derlige kor.  Om  nogle  få  minutter  vil 
vi  få  lejleghed  til  at  lytte  til  en  Guds 
profet,  han,  som  er  præsident  for  Je- 
su Kristi  Kirke,  og  som  er  Guds  tale- 
rør her  på  jorden  i  dag.  Måtte  vi,  når 
han  taler,  have  øren  så  vi  kan  høre 
samt  være  fast  besluttede  på  at  følge 
denne  store  leder,  Spencer  W.  Kim- 
ball. 

Det  har  været  mit  store  privilegium 
og  en  stor  velsignelse  at  kunne  tjene 
som  rådgiver  for  fire  af  Herrens  ud- 
valgte profeter,  og  jeg  bærer  vidnes- 
byrd om,  at  de  virkelig  er  Herrens 
profeter,  og  jeg  vil  gerne  her  sammen 
med  jer  endnu   engang   gennemgå, 


PRÆSIDENT  N.  ELDON  TANNER 

1.  rådgiver  i  Det  første  Præsidentskab 


hvordan  Herren  udvælger  og  ordine- 
rer lederne  for  sin  kirke,  og  hvor  glat 
det  forløber,  når  en  præsident  skal 
overtage  sin  forgængers  plads. 
Da  Jesus  gik  på  jorden,  påbegyndte 
han  sin  mission  med  at  organisere  sin 
kirke,  og  han  „kaldte  . . .  sine  disciple 
til  sig  og  udvalgte  tolv  af  dem,  som 
han  også  kaldte  apostle."  (Luk.  6:13) 
Og  han  sagde  til  dem:  „Sandelig 
siger  jeg  eder:  hvad  I  binder  på  jor- 
den, det  skal  være  bundet  i  Himme- 
len; og  hvad  I  løser  på  jorden,  det 
skal  være  løst  i  Himmelen."  (Matt. 
18:18) 

Herudfra  ses  det  tydeligt,  at  han  gav 
dem  alle  fuldmagt  som  apostle  med 
alle  nøgler  og  fuld  myndighed,  såle- 
des, at  enhver,  når  tiden  kom,  kunne 
tjene  som  den  ældste  blandt  apostle- 
ne eller  som  præsident  for  kirken,  når 
turen  kom  til  ham.  Peter,  Jakob  og 
Johannes  blev  ordineret  som  kirkens 
ledelse,  så  de  kunne  tjene  som  Det 
første  Præsidentskab,  når  Jesus  for- 
lod dem. 

Kirken  i  disse  sidste  dage  er  grund- 
lagt på  det  selvsamme  princip.  Da 
Joseph  Smith  var  udvalgt  af  Herren, 
viste  Peter,  Jakob  og  Johannes  sig 


for  ham  og  gav  ham  og  Oliver  Cow- 
dery  Det  melkisedekske  Præstedøm- 
me og  ordinerede  dem  til  apostle  i 
Jesu  Kristi  Kirke. 

I  Lære  og  Pagter  læser  vi,  at  Joseph 
Smith,  jr.  blev  kaldet  til  at  være  kir- 
kens første  ældste.  Herren  sagde: 

du  skal  kaldes  seer,  oversætter, 

profet,  en  Jesu  Kristi  apostel,  ældste 
i  kirken  gennem  Gud  Faderens  vilje 
og  vor  Herrens  Jesu  Kristi  nåde. 
„Og  du  bliver  inspireret  af  den  Hel- 
ligånd til  at  lægge  kirkens  grundvold 
og  opbygge  den  i  den  allehelligste 
tro."  (L&P.  21:1-2) 
Skønt  profeten  og  Oliver  Cowdery 
allerede  i  juni  1829  før  kirken  var 
organiseret,  fik  at  vide,  at  der  skulle 
være  tolv  apostle  og  hvordan  de  skul- 
le vælges,  så  blev  De  tolvs  Råd  ikke 
valgt  før  i  1835.  De  tre  vidner  til  Mor- 
mons Bog  udvalgte,  under  Herrens 
ledelse  gennem  Joseph  Smith,  de 
tolv,  som  skulle  ordineres  til  apostle. 
(Documentary  History  of  the  Church, 
2.  bind,  siderne  186-87;  L  &  P.  18) 
Disse  mænd  blev  udvalgt  og  ordine- 
ret til  apostle  under  profeten  Josephs 
ledelse,  og  de  fik  den  samme  myn- 
dighed, som  Paulus  og  andre  apostle 
fik  af  Jesus  Kristus.  Det  står  opteg- 
net: „Og  de  danner  et  kvorum,  der 
har  samme  myndighed  og  magt  som 
de  tre  før  omtalte  præsidenter."  (L.  & 
P.  107:24)  Hermed  menes  kirkens 
præsidentskab. 

Og  i  Documentary  History  of  the 
Church  står  der:  „Præsident  Smith 
fortsatte  derefter  med  at  forklare  De 
Tolv  om  deres  pligter  og  den  myndig- 
hed, der  tilkom  dem,  hvilket  sidestil- 
ler dem  med  det  til  enhver  tid  sidden- 
de præsidentskab  ...  De  Tolv  er  hel- 
ler ikke  ansvarlige  overfor  nogen 
andre  end  Det  første  Præsidentskab, 
nemlig  mig  selv  . . .  Sidney  Rigdon 
og  Frederic  G.  Williams,  som  ikke 
er  mine  rådgivere;  og  når  jeg  ikke 
længere  er  her  (altså  når  præsident 
Smith  dør)  findes  der  ikke  noget 
øverste  præsidentskab  over  De  Tolv." 
{DHC,  2  bind,  siderne  373-74) 
Præsident  Wilford  Woodruff  sagde: 
„Jeg  siger  til  de  sidste  dages  hellige, 
at  nøglerne  til  Guds  rige  er  her  blandt 

os,  og  de  vil  forblive  blandt  os  indtil 
Menneskesønnens  komme.  Må  hele 
Israel  forstå,  at  . . .  intet  menneske, 
som  nogensinde  har  levet,  kunne  på 
nogen  mulig  måde  holde  nøglerne  til 
Guds  rige  og  samtidig  lede  folket  på 
vildspor."  [Discourses  of  Wilford 
Woodruff,  G.  Homer  Durham,  comp., 
Bookcraft,  Inc.,  1946) 
Da  profeten  Joseph  var  afgået  ved 
døden,  sammenkaldte  Brigham 
Young  til  et  møde  med  disse  ord: 
„Jeg  ønsker  at  se  dette  folk,  med 
præstedømmets  forskellige  kvorum- 
mer,  samlet  til  en  særlig  konference 

..."  Og  ved  mødet  sagde  han: 

Jeg  træder  frem  her  for  at  handle  i 
overensstemmelse  med  min  kaldelse 
i  forbindelse  med  De  tolvs  Kvorum, 
som  er  Jesu  Kristi  apostle  i  denne 
generation  —  apostle,  som  Gud  har 
kaldet  ved  åbenbaring  gennem  profe- 
ten Joseph,  mænd,  som  er  blevet  or- 
dineret og  salvet  til  at  erholde  Guds 
riges  nøgler  for  hele  verden." 
Så  stillede  han  følgende  spørgsmål: 
„Ønsker  kirken,  og  ønsker  dens  med- 
lemmer virkelig  at  opretholde  De 
Tolv  som  dette  folks  Første  Præsi- 
dentskab?" I  optegnelserne  står  der, 
at  der  var  ensstemmig  tilslutning  her- 
til. Så  spurgte  han,  om  der  var  nogen, 
der  stemte  imod,  og  ingen  rakte  hæn- 
derne op. 

Det  er  tydeligt,  at  Brigham  Young  øn- 
skede at  sikre  sig,  at  præstedømmets 
kvorummmer  stod  bag  ham,  ganske 
som  vi  også  ønskede  det  her  til  mor- 
gen i  denne  højtidelige  forsamling, 
for  han  sagde:  „Denne  (afstemning) 
overflødiggør  det  andet  spørgsmål  og 
vi  behøver  derfor  ikke  at  holde  af- 
stemning om  det  kvorumsvis."  (DHC, 
7.  bind,  siderne  230,  232,  240)  Så  for- 
klarede han,  at  De  Tolv  ville  forblive 
i  deres  stillinger,  og  at  de  var  i  be- 
siddelse af  rigets  nøgler,  samt  at  de 
ville  lede  kirken  i  alle  ting  og  sørge 
fot  alt,  indtil  der  kunne  organiseres 
et  nyt  Første  Præsidentskab.  Denne 
fremgangsmåde  er  blevet  fulgt  lige 
siden  Joseph  Smiths  død.  I  dette  til- 
fælde fortsatte  De  Tolv  med  at  lede 
kirken  i  tre  og  et  halvt  år,  før  Det  før- 
ste Præsidentskab  blev  organiseret, 


og  Brigham  Young  udnævnt  til  kir- 
kens præsident. 

Da  præsident  Wilford  Woodruff  blev 
spurgt,  om  han  kendte  nogen  grund 
til,  at  en  anden  end  præsidenten  for 
De  tolvs  Råd  ikke  skulle  kaldes  til  at 
præsidere  over  kirken,  svarede  han, 
at  han  kunne  anføre  adskillige  grunde 
hertil.  „For  det  første,  når  kirkens 
præsident  dør,  hvem  er  det  så,  der 
har  myndighed  til  at  præsidere  over 
kirken?  Det  er  De  tolv  apostles  Kvo- 
rum, som  er  ordineret  og  organiseret 
gennem  åbenbaring  fra  Gud,  og  in- 
gen andre.  Og  medens  disse  tolv 
apostle  præsiderer  over  kirken,  hvem 
er  så  præsident  for  kirken?  Det  er 
præsidenten  for  de  tolv  apostle,  og 
han  er  praktisk  talt  lige  så  meget  kir- 
kens præsident,  mens  han  præsiderer 
over  De  Tolv,  som  han  er,  når  han 
præsiderer  over  to  mænd,  efter  de  er 
indsat  som  kirkens  præsidentskab." 
Disse  oplysninger  er  taget  fra  et  brev, 
som  blev  skrevet  til  ældste  Heber  J. 
Grant  den  28.  marts  1887,  og  som  er 
underskrevet  af  Wilford  Woodruff. 
Dette  princip  er  nu  efterlevet  i  over 
hundrede  år. 

Gennem  hele  kirkens  historie  har  det 
været  tydeligt,  at  den  mand,  som  er 
blevet  valgt  som  præsident  for  kir- 
ken, har  været  forudordineret  og  ne- 
top også  været  den,  der  har  været 
brug  for  netop  på  dette  tidspunkt.  Det 
fortælles,  at  profeten  Joseph,  da  han 
første  gang  mødte  Brigham  Young, 
skal  have  sagt,  at  han  en  skønne  dag 
ville  blive  kirkens  præsident.  Når  vi 
ser  på  de  særlige  sammentræf  og  be- 
givenheder, der  gjorde,  at  Brigham 
Young  virkelig  en  dag  blev  præsident 
for  De  Tolv  og  siden  kirkens  præsi- 
dent, så  er  det  tydeligt,  at  han  var 
blevet  forudordineret  og  udvalgt,  læn- 
ge før  han  blev  født,  ganske  som  Je- 
remias og  andre  blev  det. 
Da  profeten  Joseph  døde,  så  det  for 
alle  ud,  som  om  der  ikke  fandtes  no- 
gen, der  var  parat  til  at  overtage  an- 
svaret som  kirkens  præsident.  Jo- 
seph havde  jo  fået  en  særlig  endow- 
ment,  så  han  kunne  modtage  åben- 
baring på  hele  kirkens  vegne,  og  han 
var  mere   inspireret  end   mange  af 


profeterne.  Han  var  ganske  specielt 
egnet  til  at  opfylde  sin  store  mission. 
Men,  efter  at  han  var  afgået  ved  dø- 
den, viste  Brigham  Young,  som  der- 
efter blev  præsident  for  kirken,  at 
det  nu  var  ham,  der  var  brug  for.  Og- 
så han  havde  ganske  særlige  egen- 
skaber og  endowments  til  at  udføre 
de  ting,  der  netop  på  det  tidspunkt 
var  behov  for.  Brigham  Young  var  en 
stor  leder,  kolonisator  og  organisa- 
tor. Kunne  nogen  anden  som  han  ha- 
ve ledet  kirken  og  ført  folket  vestpå 
til  Rocky  Mountains,  som  profeten 
Joseph  tidligere  havde  forudsagt? 
Det  er  også  tillidvækkende  at  se, 
hvordan  der  blev  holdt  en  hånd  over 
præsident  John  Taylor.  Han  havde  jo 
været,  hvad  man  kan  kalde  en  martyr, 
idet  han  til  sin  død  bar  de  ar,  som 
han  havde  fået,  da  profeten  Joseph 
mistede  livet.  I  den  tid,  kirken  stod 
under  hans  administration,  blev  det 
gang  på  gang  åbenlyst,  at  netop  han 
var  manden,  der  på  det  tidspunkt  var 
brug  for.  Det  samme  kan  siges  om 
andre,  der  fulgte  efter  ham  som  præ- 
sidenter for  kirken. 

Vi  bør  gøre  os  klart,  at  skønt  præsi- 
dent Lee  præsiderede  over  kirken  i 
så  kort  tid,  så  skete  der  dog  store 
fremskridt  under  hans  ledelse;  man 
nåede  langt  med  mange  ting  og  lag- 
de grunden  til  videre  udvikling  og 
vækst  for  kirken. 

Nu  har  vi  en  ny  præsident  over  kir- 
ken, også  han  er  udvalgt  af  Herren 
og  forudordineret  —  en  mand,  der 
ved  at  være  apostel  i  over  30  år  er 
blevet  prøvet  igen  og  igen,  og  som 
ved  tre  forskellige  lejligheder  miraku- 
løst er  blevet  reddet,  så  han  i  dag 
kan  bestride  denne  høje  og  hellige 
stilling. 

Som  vi  kan  læse  i  Profeten  Joseph 
Smiths  Lærdomme:  „Hvert  eneste 
menneske,  som  har  en  kaldelse 
angående  noget,  der  skal  udføres  for 
menneskeheden,  blev  ordineret  hertil 
i  det  store  råd  i  Himmelen,  før  verden 
blev  til." 

Vi  må  altid  huske  på  det,  som  er  ble- 
vet sagt  så  mange  gange,  at  Herren 
kalder  sine  profeter,  og  Herren  lader 
sine  profeter  afløse  igen.  De  kan  ikke 

kaldes  og  afløses  gennem  nogen  an- 
den magt.  Som  jeg  tidligere  har  sagt, 
overtager  De  tolvs  Kvorum  ledelsen, 
når  præsidenten  dør,  og  den,  der  har 
været  apostel  længst,  eller  med  an- 
dre ord  præsidenten  for  De  tolvs  Råd 
bliver  den  øverste  leder. 
Det  er  af  betydning  at  lægge  mærke 
til,  præcis  hvad  der  skete,  da  præsi- 
dent Harold  B.  Lee  døde.  Præsident 
Romney  var  blevet  kaldt  til  hospitalet, 
og  i  løbet  af  samtalen  sagde  præsi- 
dent Lee,  der  indså,  at  det  ville  vare 
længe,  før  han  selv  kunne  udføre  sit 
arbejde  igen,  følgende  til  præsident 
Romney:  „Præsident  Tanner  er  bort- 
rejst, og  jeg  ønsker,  at  du  skal  over- 
tage ledelsen  og  sørge  for  kirkens 
anliggender."  Præsident  Kimball, 
som  kom  lidt  efter,  tilbød  at  hjælpe 
præsident  Romney.  Men  lige  så  snart, 
man  havde  fået  at  vide,  at  præsident 
Lee  var  død,  vendte  præsident  Rom- 
ney sig  til  præsident  Kimball  og  sag- 
de: „Det  er  nu  dig,  der  i  din  egenskab 
af  præsident  for  De  tolvs  Kvorum, 
står  for  ledelsen.  Jeg  står  naturligvis 
til  tjeneste  og  vil  gøre  alt,  hvad  jeg 
kan,  for  at  hjælpe  dig." 
Dette  var  fuldstændig  i  overensstem- 
melse med  kirkens  orden  og  er  et 
glimrende  eksempel  på,  hvordan  kir- 
ken aldrig  er  uden  et  præsidentskab, 
og  hvor  glat  det  forløber,  når  et  nyt 
præsidentskab  overtager  ledelsen. 
Øjeblikkeligt  blev  præsident  Kimball, 
i  sin  egenskab  af  præsident  for  De 
Tolv,  kirkens  præsiderende  myndig- 
hed. 

Jeg  vil  gerne  her  gengive  de  ret- 
ningslinier, man  fulgte,  da  Spencer 
W.  Kimball  blev  udnævnt  og  ordineret 
til  præsident  for  kirken.  Men  før  jeg 
gør  dette,  så  lad  mig  citere  fra  en 
konferencetale,  som  præsident  Kim- 
ball holdt  den  4.  april  1960  -  altså  for 
14  år  siden: 

„Hvilken  mor  forestiller  sig  ikke,  når 
hun  ømt  ser  ned  på  sit  buttede  barn, 
at  netop  det  en  dag  vil  blive  præsi- 
dent for  kirken  eller  nationens  leder! 
Medens  hun  endnu  holder  det  i  sine 
arme,  ser  hun  det  som  statsleder  el- 
ler profet.  Nogle  af  disse  drømme  bli- 
ver til  virkelighed!  Fra  én  mors  arme 


kommer  en  Shakespeare  (engelsk 
skuespilforfatter  og  digter)  fra  en  an- 
dens en  Michelangelo  (italiensk  ma- 
ler og  billedhugger),  eller  en  Abra- 
ham Lincoln,  en  anden  mors  barn  bli- 
ver en  Joseph  Smith? 
„Når  teologer  snubler  og  falder,  når 
læberne  udtaler  tomme  ord,  og  hjer- 
terne er  ved  at  fare  vild,  når  folkene 
,vanker ...  fra  hav  til  hav,  flakker  fra 
nord  til  øst  for  at  søge  Herrens  ord, 
men  finder  det  ej'  (Amos  8:12)  -  når 
fejltagelsernes  mængder  formørker 
landet  åndeligt,  og  der  er  brug  for  et 
himmelsk  lys  til  at  sprede  og  gen- 
nemtrænge dette  mørke,  så  fødes  der 
et  lille  barn."  Hvor  profetisk!  (Confe- 
rence  Report,  april  1960,  side  84) 
Netop  et  sådant  barn  blev  født  i  Salt 
Lake  City  den  28.  marts  1895;  det  fik 
navnet  Spencer  Woolley  Kimball.  I 
kan  finde  den  meget  interessante  be- 
retning om  denne  mands  liv  fra  føds- 
len indtil  nu  i  Den  danske  Stjerne, 
juli  1974.  Det  er  ældste  Boyd  K.  Pac- 
ker,  der  med  stor  dygtighed  har  skre- 
vet herom. 

Da  Wilford  Woodruff  var  præsident 
for  kirken,  sagde  han,  at  det  var  Her- 
rens vilje,  at  der  ikke  skulle  gå  nogen 
tid  mellem  den  forrige  præsidents 
død  og  reorganiseringen  af  det  nye 
Første  Præsidentskab.  Derfor  kaldte 
præsident  Kimball,  De  Tolvs  præsi- 
dent, medlemmerne  af  dette  råd  sam- 
men i  værelset  øverst  oppe  i  templet 
kun  fire  dage  efter  præsident  Lees 
død,  for  at  de  der  kunne  tale  om  re- 
organiseringen af  Det  første  Præsi- 
dentskab og  handle  udfra  de  slutnin- 
ger, man  der  nåede  frem  til.  De,  som 
havde  været  præsidentens  rådgivere 
—  det  vil  sige  præsident  Romney  og 
jeg  selv  —  indtog  vore  respektive 
pladser  i  De  tolvs  Kvorum. 
Da  præsident  Kimball  havde  udtrykt 
sin  store  sorg  over  præsident  Lees 
død,  samt  givet  udtryk  for,  hvor  util- 
strækkelig han  følte  sig  til  nu  at  stå 
med  ansvaret,  bad  han  medlemmerne 
af  De  tolvs  Råd  om  en  for  en,  efter  an- 
cennitet,  om  at  beskrive  deres  følel- 
ser med  hensyn  til,  hvordan  kirkens 
præsidentskab  burde  reorganiseres. 
Og  hver  enkelt  af  De  tolvs  Råd  udtal- 


te sig,  efterhånden  som  det  blev  hans 
tur,  som  værende  af  den  opfattelse, 
at  Det  første  Præsidentskab  skulle 
reorganiseres  med  det  samme,  og  at 
det  var  præsident  Spencer  W.  Kim- 
ball, som  Herren  ønskede  skulle  præ- 
sidere på  dette  tidspunkt.  Herrens 
velgørende  Ånd  var  til  stede  i  rigt 
mål,  og  der  var  fuldstændig  harmoni 
og  enighed  i  brødrenes  ord  og  sind. 
Deres  eneste  formål  og  ønske  var  at 
gøre  Herrens  vilje,  og  ingen  var  i  tvivl 
om,  at  det  også  var  Herrens  vilje,  der 
skete  fyldest. 

Ældste  Ezra  Taft  Benson  var  den,  der 
fremsatte  den  egentlige,  formelle  be- 
gæring om,  at  kirkens  Første  Præsi- 
dentskab blev  reorganiseret,  og  at 
Spencer  W.  Kimball  blev  opretholdt, 
ordineret  og1  indsat  som  præsident, 
profet,  seer,  åbenbarer  og  ansvarlig 
for  kirken.  Dette  forslag  blev  ens- 
stemmigt  godkendt. 
Præsident  Kimball  trådte  så  udmygt 
frem  og  accepterede  ansvaret,  idet 
han  bad  om,  at  Herrens  Ånd  og  vel- 
signelser ville  være  med  ham,  så  han 
på  enhver  måde  måtte  gøre  Herrens 
vilje.  Han  fortalte,  at  han  altid  havde 
bedt,  om  at  præsident  Lees  helbred 
måtte  være  godt,  om  at  han  måtte 
være  stærk  og  vital,  og  om  at  Herrens 
velsignelser  måtte  følge  ham  i  hans 
arbejde  som  kirkens  præsident.  Han 
understregede  den  kendsgerning,  at 
han  sammen  med  sin  yndige  hustru, 
Camilla,  havde  bedt  om,  at  det  aldrig 
måtte  blive  ham,  der  skulle  bestride 
denne  stilling,  og  at  han  havde  været 
sikker  på,  at  præsident  Lee  ville  leve 
længere  end  han  selv. 
Ved  denne  lejlighed  tænkte  jeg  på 
Frelseren  i  Getsemane  Have,  da  han 
bad:  „ . . .  Min  Fader!  er  det  muligt, 
så  lad  denne  kalk  gå  mig  forbi;  dog 
ikke,  som  jeg  vil,  men  som  du  vil." 
(Matt.  26:39)  Og  således  tog  han  imod 
det  store  ansvar. 

Så  udvalgte  og  ordinerede  han  N.  El- 
don  Tanner  som  1.  rådgiver  og  Ma- 
rion G.  Romney  som  2.  rådgiver;  de 
tog  begge  ydmygt  mod  kaldelsen  og 
lovede  at  gøre  alt  for  at  støtte  og  op- 
retholde præsident  Kimball  som  kir- 
kens præsident,  og   for  at  leve  så 

godt  som  muligt  op  til  deres  ansvar; 
og  de  bad  ligeledes  begge  om  Her- 
rens velsignelser  i  deres  arbejde. 
Herefter  blev  præsident  Benson  op- 
retholdt som  præsident  for  De  tolvs 
Råd.  Så  indtog  præsident  Kimball  sin 
plads  midt  i  værelset,  og  da  alle  de 
tilstedeværende  lagde  deres  hæn- 
der på  hans  hoved,  følte  vi  nærværel- 
sen af  Herrens  Ånd  meget  stærkt;  vi 
følte  den  opfylde  vore  hjerter.  Præsi- 
dent Benson  tog  da  ordet  på  alles 
vegne  i  en  smuk  bøn  og  velsignelse, 
og  Spencer  Wooley  Kimball  blev 
ordineret  som  profet,  seer  og  åben- 
barer for  Jesu  Kristi  Kirke  af  Sidste 
Dages  Hellige. 

Det  er  mit  vidnesbyrd  til  jer  og  over- 
for verden,  at  kirkens  orden  og  plan 
er  blevet  efterfulgt  og  at  Spencer  W 
Kimball  er  Guds  profet  og  præsident 
for  hans  kirke  og  rige  her  på  jorden. 
Ved  de  stavskonferencer,  der  er  ble- 
vet holdt,  siden  han  er  tiltrådt,  og  i 
denne  højtidelige  forsamling  i  dag, 
har    medlemmerne    opretholdt    ham 


med  begejstring.  Det  er  for  hver  en- 
kelt af  os  et  stort  privilegium  en  stor 
ære  og  et  stort  ansvar  at  anerkende 
og  opretholde  præsident  Kimball  som 
en  Guds  profet  og  vi  vil  under  hans 
ledelse  gøre  alt,  hvad  der  står  i  vor 
magt  for  at  hjælpe  til  med  at  opbyg- 
ge riget,  til  at  fremme  retfærdighe- 
dens sag  og  forberede  verden  til  vor 
Herre  og  Frelser,  Jesu  Kristi  andet 
komme. 

Men  ligesom  i  fortiden  findes  der  og- 
så nu  nogle,  som  stiller  sig  tvivlende 
overfor  valgets  fremgangsmåde  og 
for  selve  valget  af  kirkens  præsident, 
og  der  er  særligt  én,  der  har  skrevet 
og  givet  udtryk  for  den  tanke,  at  det 
var  ham,  der  skulle  være  kirkens  nye 
præsident,  men  lad  mig  minde  jer 
om,  at  kirkens  fremgangsmåder  og 
Jesu  Kristi  lære  ikke  er  fremlagt  til 
diskussion.  Det  er  vort  store  privile- 
gium og  ansvar,  og  det  er  til  stor  vel- 
signelse, for  os  medlemmer  af  hans 
kirke  og  rige  -  at  kunne  støtte,  aner- 
kende og  opretholde  profeten,  og  det 


er  os,  der  skal  bevise,  at  vi  er  værdi- 
ge til  at  være  medlemmer  og  til  at 
bære  vort  præstedømme. 
Lad  os  altid  huske,  at  kirkens  ledere 
er  ansvarlige  overfor  Herren,  og  det 
er  hans  sag  at  vejlede  dem,  hvis  de 
er  kommet  ind  på  et  galt  spor  og  at 
afløse  dem,  når  de  har  fuldført  deres 
mission.  Vi  er  blevet  advaret  gentag- 
ne gange,  at  hvis  vi  gør  ophævelser 
mod  den  myndighed,  som  Gud  har  gi- 
vet vore  ledere  for  at  kirken  her  på 
jorden  kan  blive  styret  sikkert,  så  vil 
han  nægte  os  sin  Ånd,  hvis  vi  ikke 
omvender  os. 

Brødre,  hvis  vi  ønsker  at  blive  ledet 
af  Ånden  og  nyde  Guds  velsignelser, 
så  må  vi  være  trofaste  og  loyale  over- 
for ham,  som  er  blevet  valgt  til  vor 
leder,  og  aldrig  beklage  os,  kritisere, 
eller  føle,  at  en  anden  skulle  have 
indtaget  hans  plads.  Mænd  i  store 
stillinger,  ja,  selv  en  af  de  tre  vidner, 
Oliver  Cowdery,  som  ovenikøbet 
modtog  præstedømmet  af  himmelske 
væsener,   og   siden  Sidney  Rigdon, 

som  var  rådgiver  i  Det  første  Præsi- 
dentskab, er  faldet  bort  fra  kirken, 
fordi  de  kritiserede  Guds  profet. 
Jeg  beder  om,  at  vi  alle  må  forblive 
sande  i  troen,  at  vi  må  støtte,  opret- 
holde pg  på  enhver  måde  følge  ham, 
som  er  blevet  valgt  af  Gud  til  at  være 
vor  leder.  Når  vi  gør  dette,  vil  vi  blive 
velsignede  og  Herrens  Ånd  vil  forbli- 
ve hos  os  og  hos  vore  familier,  når  vi 


underviser  dem  og  opmuntrer  dem  til 
at  være  trofaste  og  aktive.  Guds  værk 
vil  blive  fuldført  og  hans  vilje  ske. 
Som  Herren  sagde  om  sin  profet: 
„Thi  I  skal  tage  imod  hans  ord  i  al 
tålmodighed  og  med  tro,  som  om  det 
var  fra  min  egen  mund. 
„Thi  når  I  gør  dette,  skal  helvedes 
porte  ikke  få  overhånd  over  jer,  ja, 
Gud  Herren  vil  sprede  mørkets  mag- 


ter for  jer  og  lade  himlen  bæve  til 
jeres  gode  og  til  sit  navns  ære. 
„Thi  så  siger  Gud  Herren:  Jeg  har 
inspireret  ham  til  at  føre  Zions  sag 
med  stor  kraft ..."  (L.  &  P.  21 :5-7) 
I  Jesu  Kristi  navn.  Amen. 


Tale  holdt  for  præstedømmet  ved  den  144. 
årlige  generalkonference  i  Jesu  Kisti  Kirke  af 
Sidste  Dages  Hellige. 


Følgende  missionærer  er  ankommet  til   Den  danske  Mission  den  13.  juni  1974: 


David  N.  Petersen  fra  Layton,  Utah.  Michael  B.  Morby  fra  North  Ogden,  Utah. 


Æ 


1 


Kent  A.  Smith  fra  Montpelier,  Idaho. 


Brian  J.  Horch  fra  Bremerton, 
Washington. 


å 


Herbert  R.  Ludwig  fra  Sandy,  Utah.        David  S.  Baker  fra  Ontario,  Californien. 


Døde 

Odense: 

Den  24.  maj  1974  døde  søster  Alma  Dor- 
thea Henriksen,  71  år  gammel. 
Ålborg: 

Den  4.  maj  1974  døde  broder  Niels  Åge 
Pedersen,  60  år  gammel. 
Norsjælland  Gren: 

Nen  27.  maj  1974  døde  René  Ejvin  Tory 
Strøberg,  49  år  gammel. 


Ordinationer 

Slagelse: 

1.  maj  1974 

John  Arnfinn  Hjelm  ordineret  til  ældste 
af  missionspræsident  Grant  R.  Ipsen. 
29.  maj  1974 

Bent   Henning   H.  Jensen   ordineret  til 
præst  af  broder  Hans  M.  Larsen. 
København: 
31.  maj  1974 

Jørgen  Dalsgård  Jepsen  ordineret  til 
ældste  af  missionspræsident  Grant  R. 
Ipsen. 

Nordsjælland  Gren: 
19.  maj  1974 

Aksel  Jensen  ordineret  til  ældste  af  mis- 
sionspræsident Grant  R.  Ipsen. 
Horsens: 
26.  maj  1974 

Kenneth  Andersen  ordineret  til  diakon 
af  broder  Ebbe  Rosenkilde. 


Velsignelser: 

Nordsjælland: 

14.  april  1974 

Peter  Hartmann  Kiels  og  Grethe  Ellekær 
Andreasens  søn  Peter  Henrik  Kiel  vel- 
signet af  sin  fader. 

EN  STAV  I  DANMARK 


Weekenden  den  15.  og  16.  juni  blev  en  bemærkelsesværdig 
weekend  i  kirkens  historie  i  Danmark. 
Ved  et  møde  med  præstedømmet  om  lørdagen  talte  Ezra 
Taft  Benson,  medlem  af  De  tolvs  Råd,  og  foreslog  medlem- 
merne af  præstedømmet  at  organisere  en  stav  i  Danmark. 
Efter  interviews  lørdag  aften  blev  staven  godkendt  og  le- 
derne opretholdt  ved  det  historiske  møde  søndag  formid- 
dag og  Københavns  Stav  var  en  kendsgerning. 
Broder  Johan  Benthin  blev  den  nye  stavspræsident  og  som 
rådgivere  havde  han  valgt  Henning  Frederiksen  og  Jørgen 
W.  Schmidt. 

Følgende  brødre  blev  opretholdt  som  medlemmer  af  høj- 
rådet: Egon  Bolvig,  Regnar  Andersen,  Bjarne  Engmann, 
Verner  Olsen,  Willy  Bloch  Johansen,  Jørgen  Ljungstrøm, 
Jørn  Petersen,  Hans  Billeskov  Jansen,  Bent  S.  Jensen, 
Bjarne  Gram,  Jørgen  Ringheim,  Jørgen  Olsen. 
Staven  blev  organiseret  med  5  ward  og  2  grene  og  følgen- 
de blev  opretholdt  som  biskopper:  Hans  Hjort  Nielsen, 
Nordre  -  Helge  Nørrung,  Amager  -  Poul  Andersen,  Nord- 
sjælland -  Arthur  Sørensen,  Centrum  Sjælland  -  Johan 
Koch,  København. 

Grenene  Slagelse  og  Rønne  forblev  uændret  med  Børge 
Grand  Hansen  som  grenspræsident  for  Slagelse  Gren  og 
Karl  R.  Madsen  som  grenspræsident  for  Rønne  Gren. 
Brødrene  Bent  Lindhardt,  Arne  Jacobsen,  Bent  Jørgensen 
og  Ejvind  Nordby  Larsen  blev  opretholdt  som  70'ere  med 
Bent  Lindhardt  som  stavens  missionsleder. 
Om  lørdagen  sagde  Ezra  Taft  Benson  bl.  a.:  „Jeg  føler,  at 
vi  nu  er  ved  at  gå  fremad  og  vil  organisere  en  stav  i  Dan- 
mark. Rapporterne  kan  blive  bedre,  de  viser  fremgang, 
men  vi  er  endnu  ikke  parate  til  at  blive  forvandlede  som 
Enoks  stad  blev. 

Er  vi  parate  til  at  tjene  i  alt  —  ønsker  I  at  se  en  stav  orga- 
niseret, det  vil  give  større  velsignelser,  men  også  større 
ansvar  og  vi  vokser  under  ansvar. 

Staven  vil  hjælpe  os  til  at  modstå  det  onde  -  thi  dette  er 
den  onde  dag  som  Herren  talte  om  i  april  1830.  Vi  er  for- 
beredt til  det  fulde  program,  for  at  møde  det  onde  i  verden 
og  jeg  ser  vanskelige  tider  forude. 

Djævelens  anslag  er  rettet  mod  familie  og  hjem  idag,  han 
ved  at  denne  nation  aldrig  bliver  stærkere  end  i  hjemmene. 
Der  er  i  øjeblikket  ikke  noget  sted,  hvor  der  er  større  be- 
hov for  kirkens  program  end  her  i  dette  udvalgte  land.  Vi 
må  have  stærke  familier,  vi  må  have  denne  styrke." 


Og  han  sluttede  med  følgende:  „Ånden  har  vidnet  og  Her- 
ren er  glad  og  jeg  lover  jer  i  Herrens  navn,  at  når  I  er  tro- 
faste vil  Herren  holde  sig  nær'til  jer  og  Herren  giver  styrke." 
Om  søndagen  sluttede  E.  T.  B.  med  at  sige:  „Ånden  tilskyn- 
dede mig  til  at  vælge  og  jeg  kender  Herrens  Ånds  påvirk- 
ning." 

Vi  følte  alle  storheden  i  denne  Herrens  udsendings  ord  og 
gik  berigede  fra  konferencen.  Der  var  virkelig  en  usædvan- 
lig stærk  ånd  tilstede,  en  ånd  der  fik  os  til  at  føle  kærlighed 
til  hinanden. 

JL 


APROPOS  WARD 

Hvad  skal  vi  gøre  med  dette  ord  nu,  hvor  det  er  blevet 
aktuelt?  Vi  har  spurgt  Dansk  Sprognævn,  der  har  svaret  os: 
„Hvis  De  ønsker  at  anvende  ordet  ward,  må  der  være  føl- 
gende muligheder: 

1.  at  bevare  den  engelske  flertalsdannelse  som  fx  cock- 
tail, cocktails 

2.  at  overføre  dansk  flertalsendelse: 

a)  -er,  som  fx  match  —  matcher 

b)  -e,  som  fx  farm  —  farme 

c)  ingenting,  som  fx  job  —  job 

Det  er  derfor  korrekt  at  anvende  ordet  wards  i  flertal,  og 

hvis  De  vil  fordanske  ordet,  må  et  ward,  flere  ward,  være 

den  naturligeste  løsning.   I  begge  tilfælde  hedder  ordet  i 

bestemt  flertal  wardene." 

Vi   har  besluttet  at  anvende  denne  sidste  form,   altså  et 

ward,  flere  ward,  wardene,  med  bevarelse  af  den  engelske 

udtale  vård. 

I  denne  forbindelse  kan  vi  nævne  at  de  3  ward  i  København 

nu  hedder: 

Københavns  1.  ward  (tidl.  Københavns  Gren) 

Københavns  2.  ward  (tidl.  Amager  Gren) 

Københavns  3.  ward  (tidl.  Nordre  Gren) 

Biskoppen    danner    sammen    med    sine    2    rådgivere    et 

biskopråd  (eng.  Bishopric). 

JL 

Fra  Missionens  Præsidentskab 


Mine  kære  søskende! 

I  juni  måned  blev  der  afholdt  et  historisk  møde 
i  Danmark,  idet  der  blev  skabt  den  første  stav 
i  kirken  i  Danmark,  ja,  den  første  i  Skandina- 
vien. Det  kan  ikke  nægtes,  at  der  har  været  en 
særlig  ånd  i  de  sidste  par  måneder  før  organi- 
seringen af  staven,  og  jeg  er  sikker  på,  at  vi  ikke 
vil  være  helt  klar  over  den  fulde  virkning  af 
denne  stav,  før  der  er  gået  nogen  tid,  og  vi  har 
fået  erfaring  ved  at  arbejde  i  den  mest  fuldendte 
organisation  på  jorden  i  dag. 
Når  jeg  taler  om  organisation,  re  det  den  skitse 
Herren  har  givet  os.  Om  vi  nærmer  os  fuldkom- 
menhed afhænger  af,  om  vi  hver  især  gør  vor 
del  og  støtter  de  personer,  som  er  blevet  valgt 
af  Herren  og  indsat  i  stillingerne  og  kaldelserne 
i  stav  og  ward.  Mange  gange  føler  vi,  at  hvis  vi 
havde  Gud  her  til  at  lede  vort  arbejde  person- 
ligt, ville  det  være  let  at  arbejde  for  Hans  sag, 
eller  hvis  vi  havde  præsident  Kimball  til  at  tale 
direkte  til  os,  ville  det  være  let  at  følge  hans 
råd.  Men  vor  virkelige  prøve  på  vor  tro  ligger 
i  den  kendsgerning,  om  vi  følger  vore  grens- 
præsidenter  og  biskopper.  Husk,  at  Herren 
sagde:  „Enten  ved  min  egen  røst  eller  mine 
tjeneres,  thi  det  er  det  samme."  (L.  &  P.  1:38) 
Grenspræsidenter,  biskopper  og  kvorumpræsi- 
denter  er  alle  en  del  af  ordenen  i  Guds  Kirke 
og  fortjener  den  hjælp  og  støtte,  som  vi  som 
individuelle  medlemmer  kan  give  dem.  Hvis  der 
er  ledere,  som  ikke  er  fuldkomne,  må  vi  ikke 
kritisere  dem,  men  hjælpe  dem  til  at  blive  bedre. 
En  af  de  ting,  som  vi  hver  især  kan  gøre  for  at 
hjælpe  til  at  støtte  og  lægge  vægt  på  det  fortsatte 


lederskab  i  denne  Kirke,  er  at  opøve  vore  unge. 
Det  aronske  Præstedømme  er  kirkens  fremtid, 
både  de  unge  og  de  voksne.  Vi  bør  søge  udveje 
til  at  give  de  personer,  som  holder  Det  aronske 
Præstedømme,  ansvarsopgaver,  selv  om  vi 
mange  gange  føler,  at  vi  kan  gøre  arbejdet 
bedre  selv.  Dette  spørgsmål  opstår:  Hvad  kan 
vi  lade  dem  til  at  gøre?  En  ung  mand  bør  altid 
virke  som  sendebud  for  grenspræsidenten  eller 
biskoppen.  Medlemmer,  som  er  syge  eller  ældre, 
har  sommetider  brug  for  hjælp,  f.  eks  til  at  passe 
deres  have  eller  male  eller  på  anden  måde  tage 
vare  på  deres  hus.  Jeg  er  sikker  på,  at  der  al- 
tid er  noget,  som  trænger  til  at  blive  set  efter  i 
kirken.  Der  vil  altid  være  brug  for  et  job  som  at 
pudse  vinduer  eller  gøre  rent  i  kirken.  Dette  er  et 
stort  missionærarbejde  i  sig  selv  —  at  have  et 
rent,  helligt  sted  at  mødes. 
Efterhånden  som  disse  bærere  af  Det  aronske 
Præstedømme  har  fremgang,  er  det  af  yderste 
vigtighed,  at  de  får  lejlighed  til  at  lede  møder,  at 
være  kvorumpræsidenter,  at  være  kvorumsekre- 
tærer  og  at  få  ansvarsopgaver  inden  for  aktivi- 
teterne i  Det  aronske  Præstedømme,  både  for 
de  unge  mænd  og  de  unge  piger.  For  de  voksne, 
som  bærer  Det  aronske  Præstedømme,  er  der 
altid  opgaver,  som  kan  og  bør  gives  dem,  og 
de  vil  blive  modtaget  med  glæde  og  lykke,  fordi 
de  får  en  chance  for  at  modtage  en  velsignelse 
ved  at  arbejde  i  Herrens  vingård.  Hvis  vi  skal 
have  ledere  i  morgen,  må  vi  opøve  dem  i  dag. 
Da  ældste  Simpson  fornylig  var  her  på  besøg, 
fremsatte  han  den  udtalelse,  at  kirken  vil  stå 
eller  falde  med  hjemmelærerarbejdets  succes. 

Hjemmelærerarbejdet  er  en  opgave,  som  alle 
bærere  af  præstedømmet,  når  de  først  har  fået 
stilling  og  kaldelse  som  lærer,  automatisk  er  kal- 
det til  i  henhold  til  skriften.  De  skal  naturligvis 
modtage  nøglerne  til  disse  besøg  fra  deres 
grenspræsidenter  eller  biskopper,  som  regel 
gennem  deres  kvorum-  eller  gruppeledere.  Kir- 
ken er  først  og  fremmest  til  styrkelse  af  mødre 
og  fædre,  og  dette  er  hjemmelærerens  direkte 
ansvar.  Hovedgrunden  til  hjemmelærerarbejdet 
er  at  gøre  sig  til  ven  med  familien.  Små  ting 
skaber  venskab,  som  f.  eks.  en  telefonopringning 
på  fødselsdage,  eller  et  lykønskningsbrev,  når 
der  sker  noget  vigtigt  i  familien.  For  at  kunne 
vide,  at  disse  ting  sker,  må  man  være  nært  knyt- 
tet til  familien.  Somme  tider  kan  dette  arbejde 
gøre  en  modløs,  fordi  vi  synes  at  se  en  meget 
lille  fremgang,  men  pludselig  kan  en  familie  blive 
aktiv.  Jeg  husker  en  familie  i  vort  ward  hjemme, 
som  vi  besøgte  i  næsten  fem  år,  før  de  kom  til 
kirken  for  første  gang.  Nu  er  de  aktive,  og  vi 
har  fået  breve  fra  dem,  medens  vi  har  været  i 
Danmark,  og  de  udtrykker  deres  taknemmelig- 
hed, fordi  vi  ikke  gav  op. 
Præstedømmets  hjemmelærerarbejde  er  et  ar- 
bejde, som  ikke  kan  overdrages  videre  end  til 
hjemmelæreren.  Det  er  der  overdragelsen  stand- 
ser, og  hvor  vi  som  individuelle  medlemmer  af 
kirken  skal  arbejde,  med  direkte  kontakt  til  fa- 
milierne. Vi  har  mange  redskaber  i  kirken,  som 
f.  eks.  møder,  velfærdsprogrammer,  o.  s.  v.,  som 
hjælper  os  til  at  udføre  vort  arbejde  som  hjem- 
melærere,  men  som  hjemmelærere  skal  vi  have 
den  direkte  kontakt  med  familien. 


Når  det  er  nødvendigt,  at  et  arbejde  skal  ud- 
føres i  kirken,  har  det  fra  begyndelsen,  ja  endog 
da  jorden  blev  organiseret,  været  overdraget  til 
præstedømmets  bærere,  som  blev  bedt  om  at 
udføre  et  bestemt  arbejde  og  derefter  vende  til- 
bage og  aflægge  rapport  om  fremgangen  ved 
eller  fuldførelsen  af  dette  arbejde.  Denne  orden 
har  aldrig  ændret  sig.  Vort  arbejde  er  på  men- 
neske-til-menneske  basis  i  kirken.  Det  bliver 
gennemført  ved  personligt  vidnesbyrd  og  ved 
personlig  kontakt. 

Broder  Simpson  fremsatte  også  den  udtalelse, 
da  han  var  her,  at  hvis  et  menneske  kommer 
ind  i  kirken  ved  et  mirakel,  vil  det  være  et  mi- 
rakel, hvis  han  bliver  i  kirken.  Mange  gange 
føler  vi,  at  mirakler  sker  af  en  eller  anden  over- 
naturlig årsag,  men  mirakler  sker  i  henhold  til 
kundskab  og  brugen  af  naturlove.  Herren  udfører 
mirakler  i  vore  øjne,  fordi  vi  ikke  har  den  fulde 
forståelse  til  at  forstå,  hvilken  brug  Han  gør  af 
naturlovene,  som  Han  bruger  til  at  udføre  disse 
mirakler.  Det  er  Hans  alvise  kundskab,  som  gør 
dette  muligt,  og  Han  er  Gud  på  grund  af  denne 
kundskab  og  visdom. 

Vi  har  kundskab  og  visdom  angående  hjemme- 
lærerprogrammet.  Vi  kan  samle  vor  kundskab 
og  vor  visdom  sammen  og  bruge  disse  love,  som 
Han  har  givet  os  til  at  udføre  vore  mirakler,  og 
så  give  Herren  chancen  for  at  bruge  sin  højere 
kundskab,  hvor  vor  kundskab  mangler. 
Må  Herren  velsigne  os,  så  vi  kan  udføre  de  kal- 
delser godt,  som  vi  får  hver  dag,  er  min  bøn  i 
Jesu  Kristi  navn.  Amen. 

Grant  R.  Ipsen,  missionspræsident 

Dåb 

Ålborg: 

11.  maj  1974 

Laura  Jensen  døbt  af  ældste  Omar  Lee 

Andersen,   håndspålæggelse   af  ældste 

Michael  Meyerson. 

1.  juni  1974 

Hans    Peter    Hansen    døbt    af    ældste 

Michael  Meyerson,  håndspålæggelse  af 

ældste  Eric  Nelson. 

8.  juni  1974 

Jane  Guldbæk  Pedersen  døbt  af  ældste 

Glade     Poulsen,    håndspålæggelse    af 

ældste  Alan  Majoroni. 

Slagelse: 

1.  juni  1974 

David  Grand  Hansen  døbt  af  broder 
Børge  Grant  Hansen,  håndspålæggelse 
ved  samme. 


Jørgen  Ib  Nielsen  døbt  af  brøder  Bent 
H.  H.  Jensen,  håndspålæggelse  af  bro- 
der Hans  M.  Larsen. 
Charlotte   Hjelm   døbt   af   broder  John 
Hjelm,  håndspålæggelse  ved  samme. 


Nordsjælland: 

24.  marts  1973 

Jan  Viggo  Frederiksen  døbt  af  ældste 
Joseph  Crane,  håndspålæggelse  af 
ældste  Charles  L.  Sørensen. 


Århus: 

Ljuni  1974 

Grethe  Buskov  døbt  af  ældste  John 
Michaek  Swansson,  håndspålæggelse  af 
ældste  Thomas  Grover  Bennet. 


København: 

Ljuni  1974 

René  Volkers   Lyngvig  Jensen  døbt  af 
broder    Rudy    Lyngvig    Jensen,    hånd- 
spålæggelse ved  samme. 
8.  juni  1974 

Karlo  Schultz  døbt  af  broder  Paul  Paul- 
sen, håndspålæggelse  ved  samme. 
Vivian  Schultz  døbt  af  broder  Paul  Paul- 
sen, håndspålæggelse  ved  samme. 
Kenneth  Schultz  døbt  af  ældste  Michael 
Winterrose,  håndspålæggelse  ved  sam- 
me. 

Kirsten  Schultz  døbt  af  ældste  Michael 
Madsen,  håndspålæggelse  ved  samme. 
15.  juni  1974 

Gerda  Ideth  Larsen  døbt  af  Kim  T. 
Weaton,  håndspålæggelse  af  ældste  Do- 
nold  J.  Squire. 


Stavskonference  i  København 

Til  stor  overraskelse  for  mange  blev  vi  allerede  den, 
10-11  august  velsignet  med  en  stavskonference  i 
København,  endda  kun  8  dage  før  konferencen  i 
Stockholm.  Ældste  Boyd  K.  Packer  medlem  af  De 
tolvs  Råd  besøgte  staven  for  at  give  instruktioner  og 
belæringer,  og  fortælle  stavspræsidentskabet  hvor- 
dan en  stav  ledes. 

Ved  to  møder  om  lørdagen  der  hver  varede  to  timer, 
og  ved  møder  om  søndagen  fik  stavens  og  stavens 
præstedømmes  ledere  mange  og  værdifulde  instruk- 
tioner. 

Det  ligger  helt  uden  for  „Stjernens"  rammer  at  give 
et  helt  referat  af  disse  møder,  men  her  er  en  kort 
oversigt  over  noget  af  det  der  blev  sagt. 
Ældste  Packer  forklarede  hvad  ordet  „stav"  betyder 
og  nævnte  at  det  havde  forbindelse  med  tabernaklet 
Moses  fik  besked  på  at  opføre  i  Ørkenen  og  stavene 
var  de  stave  (eller  pløkke)  man  drev  ned  i  jorden 
for  at  tabernaklet  kunne  komme  op  at  stå. 
Nu  er  der  drevet  en  sådan  stav  ned  i  den  danske 
jord  til  styrkelse  af  kirken  i  Danmark.  Det  blev  også 
fortalt  os  at  vi  skal  give  og  ikke  mere  modtage,  og 
at  vort  hovedkvarter  nu  ligger  i  Salt  Lake  City.  Der 
blev  også  lagt  stærk  vægt  på,  at  meget  af  det  vi  har 
gjort  før  da  vi  var  en  mission  skal  vi  høre  op  med, 
nu  er  vi  voksne  og  skal  handle  som  sådanne. 
Som  så  mange  af  vore  ledere  lagde  Ældste  Packer 
stor  vægt  på  at  vi  skulle  forøge  vore  anstrengelser 
med  hensyn  til  missionærarbejde,  ved  bl.  a.  selv  at 
sende  alle  vore  unge  mænd  ud.  Vi  kan  ikke  gøre 


noget  der  kan  styrke  vor  stav  mere  end  det  at  få 
alle  egnede  unge  ud  på  million. 
Om  søndagen  talte  Ældste  Packer  om  sin  danske 
herkomst  og  vi  fik  at  vide  at  han  er  %  dansk,  hvilket 
hans  kone  også  er.  Han  bad  os  være  mere  ærbødige 
når  vi  kom  til  møde;  vi  burde  sætte  os  roligt  på  vore 
pladser  og  stille  afvente  mødets  begyndelse  og  lytte 
til  musikken.  Ældste  Packer  bad  os  have  mere  tro 
så  staven  kunne  blive  fordoblet,  han  bad  os  købe 
flere  stole  så  salen  kunne  blive  helt  fyldt,  han  bad 
os  om  at  dele  det  vi  har  med  andre,  tale  om  evangeliet 
og  ikke  om  vejret  når  vi  mødte  nogen  på  vor  vej. 
Til  sidst  kom  Boyd  K.  Packer  med  at  budskab  til  un- 
dersøgerne nemlig,  at  der  er  et  lykkeligt  liv  forude 
og  at  dette  er  den  sande  kirke.  Det  viste  Ældste 
Packer  ved  at  citere  Malakias  4.  kapitel  og  fra  Lære 
og  Pagter  afsnit  2  og  110  der  viser  at  Elias  viste  sig 
for  Joseph  Smith  som  en  opfyldelse  af  profetierne. 
Elias  skulle  vise  sig  og  overdrage  nøglerne  til  beseg- 
lingsarbejdet  ellers  ville  hele  jorden  jo  blive  brændt 
og  alle  ville  omkomme  hvis  ikke  dette  skete,  men 
Elias  viste  sig  for  profeten  i  de  sidste  dage  for  at 
vende  fædrenes  hjerter  til  børnene  og  omvendt.  Til- 
sidst  bar  Ældste  Packer  sit  stærke  vidnesbyrd  om 
Jesus  Kristus  og  fortalte  os  at  Jesus  ikke  er  fremmed 
for  kirkens  ledere. 

Ved  mødet  om  søndagen  hvor  der  var  over  700  til 
stede  sang  et  blandet  kor  under  ledelse  af  Jørgen 
Ljungstrøm  og  Erik  Andersen  ved  flyglet  „Al  ting  som 
Gud  har  skabt  på  jord"  og  „Hør  o  i  himle  og  lyt  o 
jord". 

L-. 

Fire  vidners  vidnesbyrd  om  Mormons  Bog 


Mormons  Bog  blev  skrevet  på  tynde  guldplader,  der  blev  skjult  i  jorden, 
indtil  de  blev  overgivet  til  profeten  Joseph  Smith.  Her  følger  vidnesbyrd 
fra  fire  personer,  som  vidste,  at  denne  bog  blev  sendt  guddommeligt,  og 
at  oversættelsen  blev  inspireret  af  Gud. 


XLYYlYYl&y      profeten  Joseph  Smiths  hustru: 

„Det  er  min  overbevisning,  at  Mormons  Bog  er  af  guddommelig  ægthed  — 
Jeg  har  ikke  den  mindste  tvivl  om  det;  jeg  er  overbevist  om,  at  intet  menneske 
kunne  have  dikteret  manuskriptet  til  bogen,  medmindre  vedkommende  var 
inspireret;  for  medens  jeg  var  skriver  for  jeres  far  (Joseph),  kunne  han  dik- 
tere for  mig  time  efter  time,  og  når  han  vendte  tilbage  efter  at  have  spist 
eller  efter  en  anden  afbrydelse,  kunne  han  straks  begynde,  hvor  han  var 
hørt  op,  uden  hverken  at  se  manuskriptet  eller  få  nogen  del  af  det  læst  op 
for  sig.  Det  var  sædvanligt,  at  han  gjorde  det.  Det  ville  være  usandsynligt, 
at  en  lærd  mand  kunne  gøre  sådan;  og  for  en,  der  var  så  ulærd,  som  han 
var,  ville  det  simpelthen  være  umuligt  ..."  (Joseph  Smith  III,  „Last  Testi- 
mony  of  sister  Emma",  Saints'  Advocate,  Vol.  2.  [October  1879]  p.  52.) 


Martin  Harris 


„Jeg  ved,  at  Mormons  Bog  er  sand  . . .  Jeg  ved,  at  pladerne  er  blevet  oversat 
ved  hjælp  af  Guds  gave  og  kraft,  for  Hans  stemme  forklarede  det  for  os;  der- 
for ved  jeg  med  sikkerhed,  at  værket  er  sandt.  For  holdt  jeg  ikke  pladerne  på 
mit  knæ  i  halvanden  time,  medens  jeg  engang  samtalede  med  Joseph  . . .  ? 
Jo,  det  gjorde  jeg.  Og  lige  så  mange  plader,  som  Joseph  oversatte,  holdt  jeg 
i  mine  hænder,  plade  for  plade."  (Millennial  Star,  Vol.  21,  p.  545.) 


Q)iwcr  CoWuCry      »Med  min  egen  pen  skrev  jeg  hele  Mormons  Bog  (undtagen  nogle  få  sider), 

som  ordene  kom  fra  profeten  Joseph  Smiths  læber,  efterhånden  som  han 
oversatte  den  ved  hjælp  af  Guds  gave  og  kraft  . . .  Den  indeholder  det  evige 
Evangelium,  og  den  kom  frem  for  menneskets  børn  i  opfyldelse  af  åben- 
baringerne." (Millennial  Star.  Vol.  21,  p.  544.) 


David  Whitmer 


„Det  var  i  slutningen  af  juni  1829,  Joseph  Smith,  Oliver  Cowdery  og  jeg  selv 
var  sammen,  og  englen  viste  dem  for  os  ...  De  blev  vist  os  på  denne  måde: 
Joseph,  Oliver  og  jeg  sad  på  en  fældet  træstamme,  da  er  kom  et  bord  til  syne, 
hvorpå  der  lå  mange  guldplader . . .  Jeg  så  dem  ...  og  hørte  tydeligt  Herrens 
stemme  erklære,  at  beretningen  på  Mormons  Bogs  plader  var  oversat  ved 
Guds  gave  og  kraft."  (Millennial  Star.  Vol.  43,  p.  437.) 

